title: রোগেলি কাতাকুতান

text: রিনিকা-ড্রজ, পোলান্ডে অনুষ্ঠিত মিস সুপরান্যাশনাল ২০১৫ এ ডিসেম্বর ৪ ২০১৫ এর সর্বশেষ ফলাফলে কাতাকুতান ৮২ জন প্রতিযোগিদের মধ্য সেরা ২০ এ অবস্থান করছে।


title: রোগেলি কাতাকুতান

text: কাতাকুতান একজন নিবন্ধিত নার্স এবং একটি আন্তর্জাতিক হোটেলে কর্মরত।


title: ডিলান পেন

text: ডিলান ফ্রান্সিস পেন (ইংরেজি: Dylan Frances Penn) (জন্ম: এপ্রিল ১৩, ১৯৯১) একজন মার্কিন চলচ্চিত্র অভিনেত্রী এবং মডেল। তিনি মার্কিন চলচ্চিত্র দম্পতি শন পেন এবং রবিন রাইটের বড় মেয়ে। ডিলান পেন তার ক্যারিয়ারের প্রথম দিকে মডেল হিসেবে গ্যাপ আইএনসিতে (ইংরেজীঃGap Inc.) ছিলেন। এছাড়া তিনি ট্রিটস! (treats!) ম্যাগাজিনের প্রচ্ছদের জন্য মডেল হন, আমেরিকান কমেডি ড্রামা এলভিস ও নিক্সনের একটি চরিত্রে অভিনয় করেন এবং কন্ঠশিল্পী নিক জোনাসের "চেইনস" গানের মিউজিক ভিডিওতে মডেল হিসেবে কাজ করেন।


title: ডিলান পেন

text: পেনের মা রবিন রাইট ১৯৯১ সালে রবিন হুড:প্রিন্স অফ থিবস চলচ্চিত্রটির শুটিং করার সময় মাতৃত্বকালীন অবসর নেন এবং তার চরিত্রটি করা বাদ দেন। তার কিছুদিন পরে লস এঞ্জেলেসে পেনের জন্ম হয়। দিনটি ছিল ১৯৯১ সালের ১৩ এপ্রিল। তার ছেলেবেলা কাটে ক্যালিফোর্নিয়ার রোস শহরে। তার বাবা শন পেন দুই বার অভিনয়ের জন্য একাডেমি পুরস্কার জিতেন, অন্যদিকে তার মা রবিন রাইট টেলিভিশন ড্রামা সিরিজে সেরা অভিনেত্রী হিসেবে গোল্ডেন গ্লোব জিতেন। হপার জ্যাক নামে তার ছোট একটি ভাই রয়েছে। পেন মেরিন একাডেমির ছাত্রী ছিলেন। মাধ্যমিক বিদ্যালয়ের জীবন শেষ করে ডিলান পেন নিউ ইয়র্ক শহরে থাকতে শুরু করেন। ২০১০ সালে তার মা-বাবার মধ্যে বিবাহ বিচ্ছেদ ঘটে। মডেলিং ক্যারিয়ার শুরু করার পূর্বে পেন পিজ্জা ডেলিভারি, খাদ্য পরিবেশিকা, এমনকি চিত্রনাট্য সম্পাদনকারী হিসেবেও কাজ করেছেন। এছাড়াও তিনি নিউ ইউর্কে একটি রেস্টুরেন্টে কিছুদিন কাজ করেছেন এবং একটি বিজ্ঞাপনী সংস্থাতেও কিছুদিন তিনি ইন্টার্নী করেন।


title: ডিলান পেন

text:
২০১৩ সালে পেন রবার্ট প্যাটিনসনের প্রেমিকা হিসেবে সবার দৃষ্টি আকর্ষণ করেন। কিন্তু পেন তার এই সম্পর্কটিকে সিরিয়াস কিছু মনে করেননি। তিনি ২০১৩ সালে গ্যাপ আইএনসি (Gap Inc.) এর মডেল হিসেবে বিলবোর্ডে আসেন। তারপর ২০১৩-এর ডিসেম্বরে মাসিক ম্যাগাজিন জিকিউ তে মডেল হিসেবে কাজ করেন। এভাবে পেন পর্যায়ক্রমে ২০১৪ সালের জানুয়ারিতে  আমেরিকান ম্যাগাজিন ডব্লিও এবং মার্চে ফ্রেঞ্চ ম্যাগাজিন "Elle"-তে মডেল হিসেবে কাজ করেন।টিভি চ্যানেল ই!(ইংরেজীঃ E!) থেকে জানা যায় যে প্লেবয় ম্যাগাজিন ডিলান পেনকে মডেল হিসেবে চেয়েছিল।এর জন্য তারা পেনকে এক লক্ষ পঞ্চাশ হাজার ডলার দিতে চেয়েছিল।কিন্তু পেন রাজি হননি। পরবর্তীতে পেন ট্রিটস!(Treats!) ম্যাগাজিনের জন্য মডেল হন। আমেরিকান ফটোগ্রাফার টনি ডুরান তার ছবিগুলো তুলেন এবং সেগুলো প্রকাশিত হয় ২০১৪ সালের এপ্রিলের ৮ তারিখে ট্রিটস! ম্যাগাজিনে। ছবিগুলো প্রাপ্তবয়স্কদের জন্য হলেও পেন সেগুলোতে পুরোপুরি নগ্ন ছিলেন না। ইতালীয় ফ্যাশন হাউস ফেণ্ডীর (ইংরেজীঃ Fendi) তৈরি একটি ব্যাগও ছিল তার ছবিতে। ফটোগ্রাফার টনি ডুরান মূলত বিখ্যাত ছিলেন তার সাদা কালো ন্যূড ছবিগুলোর জন্য। পেন টনি ডুরানের এই ছবিগুলো পছন্দ করতেন। এপ্রিলের ৮ তারিখে লস অ্যাঞ্জেলেসে ট্রিটস! ম্যাগাজিনের উদ্ধোধনী অনুষ্ঠান হচ্ছিল। তখন পেন 'কনডেমড' (২০১৫) চলচিত্রের শুটিং-এ নিউ ইয়র্কে ছিলেন। অভিনয়কে তিনি পেশা হিসেবে নিতে ভেবেছেন বলে ব্যক্ত করেন। ট্রিটস! ম্যাগাজিন প্রকাশের এক সপ্তাহের মধ্যেই লন্ডনের অন্যতম বড় মডেল এজেন্সি প্রিমিয়ার মডেল ম্যানেজমেন্ট পেন এর সাথে চুক্তি করে। চুক্তি মোতাবেক পেন তাদের পক্ষ থেকে যুক্তরাজ্যে মডেলিং করবে। পেন শুধুমাত্র তার নিজের খরচ মিটানোর জন্য মডেল হিসেবে কাজ করতেন। তার ভবিষ্যৎ ইচ্ছা ছিলো, কোনো একদিন তিনি হলিউডে চলচ্চিত্র পরিচালনা বা স্ক্রিপ্ট রাইটার হিসেবে কাজ করবেন। ২০১৪ সালের ২৩ মে ম্যাক্সিম ম্যাগাজিন বছরের সেরা ১০০ নারীর তালিকা প্রকাশ করে, এই তালিকায় পেনের অবস্থান ছিল ৬৮ নাম্বারে। ওয়েব পোর্টাল আস্কম্যানের (ইংরেজীঃ AskMen) সবচেয়ে কাঙ্খিত ৯৯ নারীর তালিকাতে পেন ৯৩ নাম্বারে ছিলেন। জুনের শেষ সপ্তাহে পেন, নিক জোনাসের সাথে হোটেল আলেকজান্দ্রিয়াতে একটি অপ্রকাশিত ভিডিওর শুটিং-এ অংশ নেন। জুলাইতে নিক জোনাস ভিডিওটি প্রকাশ করেন যাতে পেনের পারফরমেন্সও ছিল। ২০১৪ সালের সেপ্টেম্বরে পেন পপি ডেলিভিংন এর সাথে 'রক রোল রাইড' নামে একটি স্বল্প দৈর্ঘ্যের চলচ্চিত্রে অভিনয় করে ব্যাপক জনপ্রিয় হন। এটি পরিচালনা করেছিলেন জুলিয়া রেস্টইন রইটফেল্ড। এই জুটি পরবর্তীতে প্যারিসের ফ্যাশন উইকে বিভিন্ন ধরনের বুট জুতোর বিজ্ঞাপনে মডেল হন। বুট জুতো প্রস্তুতকারী প্রতিষ্ঠানটির জন্য তৈরি বিজ্ঞাপন চিত্রটি প্রথম বারের মত কোনো নারী পরিচালনা করেন। ডিসেম্বর মাসে পেন একটি ফ্রেঞ্চ ম্যাগাজিনের প্রচ্ছদে মডেল হিসেবে আসেন। ২০১৫ সালের আগস্ট মাসে পেন অ্যাসস (ইংরেজীঃ Asos) ম্যাগাজিনের প্রচ্ছদে মডেল হন।
পেনের অভিনীত প্রথম চলচ্চিত্র ছিল 'কনডেমড'। এটি ছিল ২০১৫ সালের একটি ভৌতিক চলচ্চিত্র। পেন এখানে একজন ব্যান্ড মেম্বারের মেয়েবন্ধুর চরিত্রে অভিনয় করেন। চলচ্চিত্রটি পরিচালনা করেন এলি মর্গান গ্যাসনার। এছাড়াও তিনি আমেরিকান কমেডি ড্রামা এলভিস ও নিক্সন এর একটি চরিত্রে অভিনয় করেন।


title: ক্যাওস (গণ)

text: ক্যাওস () অ্যামিবোজোয়া পর্বের অ্যামিবিডা পরিবারের একটি গণ বিশেষ।


title: ক্যাওস (গণ)

text: ১৭৫৫ খ্রিস্টাব্দে অগস্ট যোহান রোসেল ভন রোসেনহফ গ্রিক পৌরাণিক রূপ-পরিবর্তনকারী সমুদ্র দেবতা প্রোতিয়ুসের নামে "দের ক্লেইন প্রোটিয়াস" (; ছোট্ট প্রোটিয়াস) নামে অ্যামিবা সদৃশ একটি জীবের বর্ণনা দেন। ১৭৫৮ খ্রিস্টাব্দে রোসেলের প্রোটিয়াসের চিত্র না দেখেই কার্ল লিনিয়াস তাঁর নিজের শ্রেণীবিন্যাস পদ্ধতিতে এই জীবকে "ভলভক্স ক্যাওস" নাম দিয়ে অন্তর্ভুক্ত করেন। কিন্তু যেহেতু ফ্ল্যাজেলাযুক্ত শৈবালের একটি গণের নামের সঙ্গে ভলভক্স শব্দটি যুক্ত করা হয়ে গেছিল, তাই তিনি এর নাম পরিবর্তন করে রাখেন "ক্যাওস ক্যাওস"। ১৮৭৯ খ্রিস্টাব্দে জোসেফ লেইডি স্বাদু জলের সমস্ত এককোষী অ্যামিবাকে একত্রে "অ্যামিবা প্রোটিয়াস" প্রজাতির অন্তর্ভুক্ত করেন, যার মধ্যে ক্যাওস গণের প্রজাতিও অন্তর্ভুক্ত হয়।


title: ক্যাওস (গণ)

text: ১৯০০ খ্রিস্টাব্দে হেনরি ভ্যান পিটার্স উইলসন একটি বৃহদাকৃতি অ্যামিবা আবিষ্কার ও আলাদা করতে সক্ষম হন, যার চারিত্রিক বৈশিষ্ট্যের সঙ্গে অ্যামিবা প্রোটিয়াস প্রজাতির মিল থাকলেও এই জীবের শতাধিক নিউক্লিয়াস ছিল। যেহেতু ততদিনে বহু-নিউক্লিয়াসবিশিষ্ট বৃহদাকৃতি অ্যামিবাগুলিকে পেলোমিক্সা নামক গণের অন্তর্ভুক্ত করা হয়ে গেছিল, উইলসন তাঁর আবিষ্কৃত জীবকে "পেলোমিক্সা ক্যারোলিনেন্সিস" নাম দেন।


title: ক্যাওস (গণ)

text: ১৯২৬ খ্রিস্টাব্দে আসা স্খেফার মতপ্রকাশ করেন যে, রোসেল বর্ণিত "দের ক্লেইন প্রোটিয়াস", কার্ল লিনিয়াস বর্ণিত "ক্যাওস ক্যাওস" এবং উইলসন আবিষ্কৃত "পেলোমিক্সা ক্যারোলিনেন্সিস" একই জীব। এই কারণে তিনি জীবটির নাম "ক্যাওস ক্যাওস" রাখার পক্ষে মত দেন। বহু বিজ্ঞানীদের অমত সত্ত্বেও অনেকে তাঁর মত গ্রহণ করেন। আবার বেশ কিছু বিজ্ঞানী গণ হিসেবে "ক্যাওস" নামটি গ্রহণ করলেও উইলসন দ্বারা নামাঙ্কিত "ক্যারোলিনেন্সিস" শব্দটিকে প্রজাতির নাম হিসেবে গ্রহণ করেন। ১৯৭০-এর দশক পর্য্যন্ত এই জীবের জন্য তিন রকমের নামই প্রচলিত ছিল। কিন্তু পরবর্তী গবেষণা থেকে স্পষ্ট হয়ে যায় যে এই জীঈবের সঙ্গে অন্যান্য পেলোমিক্সা গণের প্রজাতিগুলির মধ্যে প্রচুর অমিল রয়েছে, যার ফলে এই জীবের নাম সর্বসম্মতিক্রমে "ক্যাওস ক্যারোলিনেন্সিস" দেওয়া হয়েছে।


title: ক্যাওস (গণ)

text: ক্যাওস গণের জীবগুলির সঙ্গে অ্যামিবা গণের জীবগুলির অনেক মিল রয়েছে। উভয় গণের প্রজাতিরা এককোষী এবং শেষ প্রান্তে গোলাকার মুণ্ড বিশিষ্ট একাধিক সিউডোপড গঠন করে। কিন্তু যেখানে অ্যামিবা গণের প্রজাতিদের একটিমাত্র নিউক্লিয়াস থাকে, সেখানে ক্যাওস গণের প্রজাতিদের কোষে শতাধিক থেকে সহস্রাধিক নিউক্লিয়াস উপস্থিত থাকে। এই কারণে বিংশ শতাব্দীর প্রথমার্ধে এই প্রজাতিগুলিকে পেলোমিক্সা নামক গণের অন্তর্ভুক্ত করা হয়েছিল। সম্প্রতি, অণু জীববিদ্যার বিভিন্ন নিরীক্ষণ থেকে পূর্বের গবেষকদের সঠিকতা সম্বন্ধে নিশ্চিত হওয়া সম্ভব হয়েছে যে, এই গণের প্রজাতিরা পেলোমিক্সা অপেক্ষা অ্যামিবা গণের প্রজাতিদের সঙ্গে অধিক সম্পর্কযুক্ত।


title: ক্যাওস (গণ)

text: ক্যাওস প্রজাতিগুলির কোষ-পর্দা অত্যন্ত নমনীয়, যা প্রতি মূহুর্তে কোষের আকার পরিবর্তনে সাহায্য করে। সাইটোপ্লাজম দানাদার এন্ডোপ্লাজম এবং স্বচ্ছ অথচ গাঢ় এক্টোপ্লাজম- এই দুই ভাগে বিভক্ত। এন্ডোপ্লাজম অংশে নিউক্লিয়াস, মাইটোকন্ড্রিয়া ইত্যাদি অঙ্গাণুগুলি অবস্থান করে। এই দুই প্রকার সাইটোপ্লাজমের প্রবাহের ফলে [[


title: ক্যাওস (গণ)

text: ক্যাওস প্রজাতিগুলি [[ব্যাক্টেরিয়া]], [[শৈবাল]], [[প্রোটিস্টা]] এমনকি ক্ষুদ্রাতিক্ষুদ্র বহুকোষী প্রাণীকে খাদ্য হিসেবে গ্রহণ করে থাকে। সকল [[অ্যামিবোজোয়া]] প্রজতির মত এই গণের প্রজাতিরাও [[ফ্যাগোসাইটোসিস]] পদ্ধতিতে [[সিউডোপড]] দ্বারা খাদ্যকণাকে চারিদিক থেকে আবদ্ধ করে [[ভ্যাকুওল]] তৈরি করে, যেখানে সেগুলি উৎসেচক দ্বারা ভেঙ্গে ফেলা হয়। এই প্রজাতির কোষের কোষ-পর্দায় কোন নির্দিষ্ট স্থান থেকে [[ফ্যাগোসাইটোসিস]] ঘটে না।[[বিষয়শ্রেণী:অ্যামিবিডা]]


title: ইন্টারস্টেট ৬০৫ (ওয়াশিংটন)

text: ইন্টারস্টেট ৬০৫ (আই-৬০৫) আমেরিকার ওয়াশিংটন অঙ্গরাজ্যের আই-৫ এবং আই-৪০৫ পাশ দিয়ে অতিক্রমকারী বিভিন্ন স্থানীয় সংবাদমাধ্যম কর্তক প্রস্তাবিত একটি সহায়ক আন্তঃপ্রদেশীয় মহাসড়কের সাধারণ নাম। আই-৫ রাস্তা থেকে কানাডিয়ান সীমানা পর্যন্ত সকল সংযোগ মহাসড়কসহ এবং শুধু আই-৫ এবং আই-৯০ মধ্যে কিছুটা নিয়ে মহাসড়ক তৈরীর প্রস্তাবনাটি ১৯৬০ সাল থেকে শুরু হয়েছিল। এই সময়ে ওয়াশিংটন স্টেট ডিপার্টমেন্ট অফ ট্রাস্নপোট (ডাব্লিউ.এস.ডি.ও.টি) থেকে আই-৬০৫ মনোনীত কোন প্রকল্প হয়নি। তবে এই প্রকল্পটি স্টেট রুট-১৮ (এস.আর ১৮) থেকে সীমিত প্রবেশাধিকার রাস্তাতে পরিবর্তনের জন্য বর্তমানে নির্মাণাধীন।


title: ইন্টারস্টেট ৬০৫ (ওয়াশিংটন)

text:
১৯৬৮ সালে থেকে, আই-৪০৫ এর পাশ দিয়ে নতুন একটি ইন্টারস্টেট হাইওয়ের তৈরীর পরিকল্পনা করা হয়। প্রথম প্রস্তাবনাটি ছিল আই-৪০৫ এবং স্যামঅ্যামিস হ্রদের পশ্চিম তীরে মধ্যে একটি নতুন মহাসড়ক নির্মাণ করা। তবে বাসিন্দারা তাদের উদ্বেগ জানানোর পর লেকের পূর্বতীরের মহাসড়কটি বাদ দেয়া হয়। লেকের পূর্ব দিকের বাসিন্দারা একই উদ্বেগ প্রকাশ করে এবং পরে পরিকল্পনাটি বাদ দেয়া হয়।
১৯৯৮ সালে, ওয়াশিংটন রাজ্য আইনসভা উত্তর এসআর ১৮ থেকে এভারেটের মধ্য দিয়ে স্নোক্লোমি উপত্যকায় পর্যন্ত বাড়ানোর সুবিধা পরিক্ষা করার জন্য $৫০০,০০০ গবেষণা আদেশ দেয়।  যেহেতু গবেষণায় দেখা যায় যে বর্তমানের রাস্তা ব্যবহারের চেয়ে গড়ে মাত্র পাঁচ মিনিট সময় বাঁচবে তাই পরে পরিকল্পনাটি বাদ দেয়া হয়েছিল।  ২০০২ সালে, বেলভিউ স্কয়ারের মালিক কেম্পার ফ্রিম্যান, জুনিয়র স্নোক্লোমি উপত্যকার মধ্যদিয়ে স্নোহোমিশ প্রদেশের সংযোগের নতুন একটি রাস্তার তৈরীর পক্ষে সমর্থন দেয়।


title: ইন্টারস্টেট ৬০৫ (ওয়াশিংটন)

text: ২০০৩ সালে, দক্ষিণের লুইস কাউন্টি থেকে উত্তরের কানাডীয় সীমান্তের সংযোগ স্থাপনের জন্য আরেকটি নতুন একটি বাণিজ্যিক করিডোর তৈরি করতে আইনসভা থেকে গবেষণার জন্য $৫০০,০০০ বরাদ্দের নির্দেশ দেয়া হয়েছিল। তবে গবেষণায় দেখা গিয়েছিল যে আই-৯০ এর উত্তরের বিদ্যমান মহাসড়কটি অর্থনৈতিকভাবে সুবিধাজনক নয়। গবেষণাটিতে দেখানো হয়, যাত্রীবাহী গাড়ি চলার মাধ্যমে ট্রাক চালকদের বিকল্প পথ ব্যবহার থেকে নিরুৎসাহিত করতে, কেবল ট্রাকের জন্য একটি টোল রোড প্রস্তাবিত হয়েছিল। মহাসড়কটির অনুমানিক খরচ হয়েছিল $১৩.৫ এবং $১৯ বিলিয়নের মধ্যে।


title: ইন্টারস্টেট ৬০৫ (ওয়াশিংটন)

text: ডাব্লিউ.এস.ডি.ও.টি- এর ২০০৬ এর হিসাবে, পুগেট সাউন্ড এলাকায় কোনো নতুন রাস্তা তৈরীর পরিকল্পনা নেই।  তবে ডাব্লিউ.এস.ডি.ও.টি ইসএ্যাক হোবার্ট রোড এবং আই-৯০ মধ্যে সম্পন্নকৃত অংশ এসআর ১৮ কে আই-৫ এবং আই-৯০ মধ্যে সম্প্রসারিত করে, আই-৪০৫ এর দক্ষিণ-পূর্বের আই-৫ এবং আই-৯০ মধ্যে একটি পূর্ণ সীমিত প্রবেশাধিকারের রাস্তা সৃষ্টি করেছে। যদিও এসআর ১৮ কিছুটা আই-৬০৫ প্রস্তাবনার একটি অংশ, যেটা দিয়ে শুধু মাএ দক্ষিণ ও পূর্ব দিকের বৃহত্তর সিয়াটেল এলাকাকে অতিক্রম করে যাওয়া যায়।


title: কালো চা

text: কালো চা বা ব্ল্যাক টি যা রঙ্ চা নামেই বেশি পরিচিত। এটা উলোঙ, সবুজ ও সাদা চায়ের তুলনায় অধিক জারিত (অক্সিডাইজড) করা হয়। ব্লাক টি স্বল্প জারিত চায়ের তুলনায় সাধারণত অধিক গন্ধযুক্ত হয়ে থাকে। ক্যামেলিয়া সাইনেনসিস পাতার গুল্ম (বা ছোট গাছ) থেকে এর চারটি ধরণ তৈরি করা হয়। এক্ষেত্রে ব্যবহৃত দুটি প্রজাতি হল, ছোট-পত্রী চীনা বৈচিত্র্য উদ্ভিদ (C. sinensis subsp. sinensis), যা অধিকাংশ প্রকারের চায়ের জন্য ব্যবহৃত হয়, এবং বড়-পত্রী অসমিয়া উদ্ভিদ (C. sinensis subsp. assamica) যা চিরাচরিত কালো চায়ের জন্য ব্যবহৃত হয়। যদিও সাম্প্রতিক বছরগুলোতে কিছু সবুজ ও সাদা চা উৎপাদিত হয়েছে।


title: কালো চা

text: বিশ্বের কালো চায়ের বৃহত্তম উৎপাদনকারী হল:


title: ওলোং চা

text: ওলোং চা এক ধরণের পাণীয়। 'ওলোং' কথাটির অর্থ হচ্ছে কালো ড্রাগন, ঐ কারণে ওলোঙের আরেকটা নাম কালোনাগ চা। এতে চা এর পাতার অক্সিডেশন বা ফার্মেন্টেশনের উপর চা এর রং বা গন্ধ পরিবর্তন হয়। পুরোপুরি ফারমেন্ট ও অক্সিডাইজড করা হয় ব্লাক টি । গ্রীন টি একেবারেই ফারমেন্ট করা হয় না কিন্ত এই কালো ড্রাগন কে মাঝামাঝি অক্সোডাইজ বা ফার্মেন্ট করা হয়। এতে চা পাতার ফার্মেন্টেশন এর রং পরিবর্তনের আগেই বন্ধ করে দেয়া হয়। আর তাই গ্রিন টি এর চাইতে কড়া স্বাদ থাকে কিন্তু ব্লাক টি এর চাইতে কম ক্যাফেইন থাকে। মূলত চা টি মেদ কমাতে সাহায্য করে।


title: বরোইং কোবরা

text: বরোইং কোবরা (বৈজ্ঞানিক নাম: "Naja multifasciata(Werner)") এলাপিড পরিবারভুক্ত এক প্রজাতির বিষধর সাপ। এর অপর নাম হল মেনি ব্যান্ডেড স্নেক। যদিও নামের সাথে এদের বর্ননার মিল নেই, অর্থাৎ এদের দেহে ব্যান্ড অথবা পটি দেখা যায় না। এদের দেহের বর্ন কালো এবং প্রতিটি আঁশে হলদেটে সাদা অথবা ক্রিম রঙের ছিট দেখা যায়। বরোইং কোবরা সাধারণত ৬০০মিলিমিটার(২৪ইঞ্চি) দৈর্ঘ্যের হয়।


title: বরোইং কোবরা

text: প্রধানতঃ রিপাবলিক অফ কঙ্গো, ডেমোক্র্যাটিক অফ কঙ্গো এবং আফ্রিকার ক্যামেরুন অঞ্চলে এদের দেখা যায়।


title: বরোইং কোবরা

text: এদের বিষের ব্যাপারে তেমন তথ্য পাওয়া যায়নি, তবে অন্যান্য এলাপিড সাপেদের মতো এদের বিষও নিউরোটক্সিনস।


title: বরোইং কোবরা

text: সম্প্রতি "মলিকিউলার ফাইটোজেনেটিক স্টাডি"তে জানা যায় যে নাজা গনের অপর নাম হল (Paranaja) এবং এই প্রজাতি ফরেস্ট কোবরা ("Naja melanoleuca(Hallowell)") প্রজাতির সাপেদের সাথে সাদৃশ্যপূর্ন।


title: এজ অফ মাইথোলজি: দ্য টাইটানস

text: এজ অফ মাইথোলজি: দ্য টাইটানস একটি বাস্তব-সময়ের কৌশল কম্পিউটার গেম যা "এজ অফ মাইথোলজির" বর্ধিত প্যাক। এটি নির্মাণ করে এনসেম্বল স্টুডিওস এবং ৩০ সেপ্টেম্বর ২০০৩ সালে মুক্তি পায়।


title: এজ অফ মাইথোলজি: দ্য টাইটানস

text: "দ্য টাইটানসে" একটি চতুর্থ সংস্কৃতি যোগ হয়, দ্য আটলান্টিয়ানস, এবং তিনটি নতুন বড় দেবতা, সেইসঙ্গে নতুন ইউনিট, ভবন এবং দৈবশক্তিও যোগ হয়। এটিতে আরো নতুন বৈশিষ্ট্য যোগ করা হয়, যেমন অটো-কিউয়িং (ইউনিটদের প্রশিক্ষণ করতে দেয় যতক্ষণ পর্যন্ত যথেষ্ট পরিমাণ সম্পদ থাকে), এবং একটি টাইটান, একটি গারগাঞ্চুয়ান, দেবতাসদৃশ সত্ত্বাকে ডাকার সামর্থ্য অর্জন করে। সমালোচকরা গেমটিকে গেমর‍্যাংকিংস অনুযায়ী গড়ে ৮৪% রেটিং দেয়।


title: বিনোদপুর ইউনিয়ন, চাঁপাইনবাবগঞ্জ

text: বিনোদপুর রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার একটি ইউনিয়ন। শিবগঞ্জ পৌরসভা থেকে ১১ কিলোমিটার উত্তর পশ্চিমে বিনোদপুর ইউনিয়ন পরিষদ অবস্থিত।


title: বিনোদপুর ইউনিয়ন, চাঁপাইনবাবগঞ্জ

text: বিনোদপুর ইউনিয়ন চাঁপাইনবাবগঞ্জ জেলা, শিবগঞ্জ উপজেলা এর ১১ কিলোমিটার উত্তরে অবস্থিত। এ ইউনিয়নের উত্তরে ভারতের পশ্চিম বঙ্গ এবং শাহ্‌বাজপুর ইউনিয়ন, দক্ষিণে মনাকষা ইউনিয়ন, পূর্বে শ্যামপুর ইউনিয়ন, পশ্চিমে ভারতের পশ্চিম বঙ্গ।


title: বিনোদপুর ইউনিয়ন, চাঁপাইনবাবগঞ্জ

text:
সড়ক পথ- চাঁপাইনবাবগঞ্জ জেলা সদর হইতে সম্পূর্ন পাকা সড়ক পথে ১৯ কিঃমিঃ চলার পর শিবগঞ্জ উপজেলা পরিষদ তারপর আবার সড়ক পথে ১১ কিঃমিঃ চলার পর অত্র বিনোদপুর ইউনিয়নে আসা যায়।
নদী পথ- মহানন্দা ও পাগলা নদী পথে অত্র ইউনিয়নে আসা যায়।


title: বিনোদপুর ইউনিয়ন, চাঁপাইনবাবগঞ্জ

text: বিনোদপুর ইউনিয়নে গ্রামের সংখ্যা ২৩টি, মৌজার সংখ্যা ১২টি।


title: বিনোদপুর ইউনিয়ন, চাঁপাইনবাবগঞ্জ

text: একসময় লাক্ষার জন্য চাঁপাইনবাবগঞ্জের শিবগঞ্জ উপজেলার সীমান্তবর্তী বর্ধিষ্ণু গ্রাম বিনোদপুরকে বলা হতো ‘সোনার বিনোদপুর’। এখানকার লাক্ষাচাষিদের সুখ-স্বাচ্ছন্দ্যে ঈর্ষা করত আশপাশের গ্রামের লোকজন। নানা গল্প প্রচলিত ছিল বিনোদপুরের লাক্ষাচাষিদের ‘টাকার গরম’ নিয়ে।


title: বিনোদপুর ইউনিয়ন, চাঁপাইনবাবগঞ্জ

text: বিনোদপুরে চাষিদের দেখাদেখি পার্শ্ববর্তী গ্রামগুলোতে ছড়াতে থাকে লাক্ষার চাষ। চাহিদা বৃদ্ধি ও লাক্ষার অপার সম্ভাবনা দেখে ১৯৬১ সালে কৃষি বিভাগ চাঁপাইনবাবগঞ্জ সদর উপজেলায় ১০০ বিঘা জমির ওপর লাক্ষা বীজের খামার স্থাপন করে। পরবর্তী সময়ে বাংলাদেশ কৃষি গবেষণা ইনস্টিটিউট ১৯৮৫ সালে স্থাপন করে দেশের একমাত্র লাক্ষা গবেষণা কেন্দ্র। কিন্তু চারপাশে আমবাগানে কীটনাশকের ব্যবহার বৃদ্ধি ও লাক্ষা বিপণনের ক্ষেত্রে চোরাচালানের অজুহাতে আইনশৃঙ্খলা রক্ষাকারী বাহিনীর হাতে চাষি হয়রানির কারণে ক্রমে লাক্ষা হারিয়ে যায় বিনোদপুর থেকে। হারিয়ে যায় লাক্ষার সোনালি দিন।


title: বিনোদপুর ইউনিয়ন, চাঁপাইনবাবগঞ্জ

text: ১৯৭১ এ বিনোদপুরের রয়েছে এক স্বর্ণজ্জল ইতিহাস। এই এলাকার অকুতোভয় মুক্তিযোদ্ধাগণ যেভাবে পাক হানাদার দের সামনে রুখে দাঁড়িয়েছিলেন জাতি তা মনে রাখবে। বীর মুক্তিযোদ্ধা মৃত আমজাদ হোসেন (বিডিয়ার) ও লালূ মহাম্মদ এর মুক্তিযুদ্ধে অসীম সহসিকতার কাহিনী গুলো আজও মানুষের মুখে মুখে কিংবদন্তির মত ছড়িয়ে রয়েছে।


title: বিনোদপুর ইউনিয়ন, চাঁপাইনবাবগঞ্জ

text: ২০০১ সালের শিক্ষা জরীপ অনুযায়ী এখানকার শিক্ষার হার ৬০%। এখানে রয়েছেঃ


title: ডিসি কমিকের উপন্যাসের সংগ্রহ

text:
ডিসি কমিকের উপন্যাসের সংগ্রহ ডিসি কমিকস এবং ইগলমোস এর প্রকাশিত একটি পাক্ষিক ম্যাগাজিন।এই সিরিজটি হার্ডব্যাক গ্রাফিক উপন্যাসের একটি বিশেষ সংস্করণ।এতে ডিসি কমিকের তাৎপর্যপুর্ণ সুপারহিরো গল্পের পাশাপাশি বড়তি হিসিবে চরিত্রগুলোর জন্মের গল্প থাকবে।
ভিন্ন ক্রম ও ভিন্ন সংখ্যার সমষ্টি নিয়ে ব্রাজিল সহ কয়েকটি দেশে সংগ্রটি প্রকাশ শুরু হয়েছিল। যুক্তরাজ্যের নির্বাচিত কিছু অঞ্চলে পরিক্ষণীয় সংস্করন প্রকাশিত হয়েছিল।১৯ আগস্ট ২০১৫ তারিখে ব্যাটম্যানঃহাশ পার্ট ১ নামে সংগ্রহটির প্রথম সংখ্যা প্রকাশিত হয়।বিশেষ ছাড়ে এটির মূল্য ছিল ২.৯৯ পাউন্ড।পরবর্তিতে যার মূল্য দাঁড়ায় সংখ্যাপ্রতি ৯.৯৯ পাউন্ড।সম্পূর্ণ সংগ্রহটির ৬০ টি সংখ্যা প্রকাশের পরিকল্পনা আছে।


title: ডিসি কমিকের উপন্যাসের সংগ্রহ

text: ২০১২ সালে শুরু হওয়া হ্যাচেট পার্টওয়ার্ক এর মার্ভেল কমিকর গল্পের সংগ্রহ দ্য অফিসিয়াল মার্ভেল গ্রাফিক নভেল সংগ্রহ দ্বারা এই সংগ্রহটি অনুপ্রানিত বলে মনে করা হয়,যেটি আবার হ্যাচেট পার্টওয়ার্ক এর ২০০০ এডি এর সিরিজ জাজ ড্রেডঃদ্য মেগা কালেকশন সংগ্রহ দ্বারা অনুপ্রানিত।


title: ডিসি কমিকের উপন্যাসের সংগ্রহ

text:
নিচে কোন বইগুলো সংগ্রহের অংশ হিসেবে প্রকাশিত হবে তা  তালিকায় দেয়া হল।তারা এগুলো পরিবর্তন করতে পারে এবং বিভিন্ন দেশের জন্য তালিকা ভিন্ন হতে পারে।তথ্যগুলো উৎস তাদের গ্রাহক সেবা দপ্তরের একটি ইমেইল।
এই বিশেষ বইগুলো সংগ্রহ হিসেবে যুক্তরাজ্যে ১৯.৯৯ পাউন্ড খুচরা দামে বিক্রি করা হবে।


title: মৌচাক (ম্যাগাজিন)

text: মৌচাক একটি শিশু দের জন্যে প্ৰকাশিত অসমীয়া ভাষার মাসিক প্ৰকাশিত ম্যাগাজিন(আলোচনী)। মৌচাক আলোচনী প্ৰথম প্ৰকাশ হয়েছিল ১৯৮৪ সালের এপ্ৰিল মাসে। প্ৰথম বছর একাদশ এবং দ্বাদশ সংখ্যা দুটা একসাথে প্ৰকাশ হয়েছিল। প্ৰথম প্ৰকাশের পর থেকে ২০১২ সাল পর্যন্ত শান্তনু তামূলী মৌচাকের সম্পাদকের দায়িত্ব পালন করে আসছিলেন। এই আলোচনী বা ম্যাগাজিন টি ২০১২ সালে ২৭ বছর পূর্ণ করে। শিশুদের সমসাময়িক ঘটনাবলীর সাথে পরিচয় করিয়ে দিতে, তাদের মানসিক উত্তরণ ঘটাবার নিমিত্তে শিশুদের জন্যে প্ৰকাশিত একটি উল্লেখযোগ্য ম্যাগাজিন (আলোচনী)।মৌচাকের প্ৰথম বছরে প্ৰথম সংখ্যায় ইন্দ্ৰকান্ত কাৰ্কীর 'বগা ভালুক' নামের শিশু উপযোগী রহস্য উপন্যাস প্ৰকাশ পেয়েছিল। পরবর্তী বছরগুলোতে কাৰ্কীর 'ছরজাইন অতিথি', 'কাঠমাণ্ডু কাঠমাণ্ডু', 'জাল', 'চোরধরা যন্ত্ৰ', ভারতী বরুয়ার 'সোণতকৈও দামী', প্ৰভাত গোস্বামীর 'ফুলচি গাঁওত বাঘ', যতীন্দ্ৰকুমার বরগোঁহাইর 'পৃথিবীর মরম', সন্তোষ কুমার কৰ্মকারের 'অংকরে গড়া পৃথিবী', 'অৰ্কর আরাধনা', রঞ্জু হাজরিকার 'বরফর ঘর', 'সিহঁতর হৃদয় নাই', 'এখন নতুন পৃথিবী', 'জেচন', রাতুল শৰ্মার 'পালিনে মজা! আরু লাগে নেকি রাজা?' ইত্যাদি প্ৰকাশ পেয়েছিল।


title: মৌচাক (ম্যাগাজিন)

text: অনুবাদ উপন্যাসের মধ্যে এনিড ব্লাইটনর ফেমাস ফাইভ সিরিজ 'Five On A Treasure Island' –র প্ৰতিভা গোস্বামীর করা অনুবাদ 'সোণতরা চাপরি', জুল ভাৰ্নের 'The Mysterious Island' –র সমীক ভরদ্বাজের করা অনুবাদ 'রহস্যময় দ্বীপ', জে কে রাউলিং এর বিশ্ববিখ্যাত হ্যারী পটার সিরিজ এর গ্ৰন্থসমূহের করবী ডেকা হাজরিকার করা অনুবাদ এতে প্ৰকাশ হয়েছে । তাছাড়া চিকিৎসক তথা প্ৰকৃতিবিদ রবীন বেনারজির প্ৰকৃতি বিষয়ক লেখার অনুবাদ 'রবীন পাখীর কাকলি', রথীন্দ্ৰনাথ গোস্বামীর 'বিদেশী বন্ধুর দেশত', শান্তনু তামূলীর 'কিংকিনীর বিদ্ৰোহ', 'টোকিওত তেরদিন' ইত্যাদি ভিন্নধৰ্মী ধারাবাহিক লেখাও এতে প্ৰকাশিত হয়েছিল।


title: নাল (এসকিউএল)

text: নাল codice_1 একটা বিশেষ নির্দেশক, এসকিউএল বা স্ট্রাকচার্ড কুয়েরি ভাষায় ডাটাবেজে তথ্য নেই দেখাতে ব্যবহার হয় । রিলেশনাল ডাটাবেজ মডেলের উদ্ভাবক এডগার কড প্রথম ব্যবহার করেন । সব রিলেশনাল ডাটাবেজে "তথ্য না থাকার অথবা ব্যবহার অযোগ্য তথ্য " কে উপস্থাপনের ব্যবস্থা থাকা উচিত । কড ডাটাবেজ পাঠ্যসুচিতে গ্রিক চিহ্ন ওমেগা (ω) দিয়ে নাল কে উপস্থাপন করেন । বিশেষ মার্কার codice_1 কে নির্দেশ করতে এটি একটি সংরক্ষিত কীওয়ার্ড।


title: নাল (এসকিউএল)

text: কোন প্রশ্নের "উত্তর না দেওয়া" অার প্রশ্নের উত্তরে "না" বলা একই বিষয় নয় । যেমন: "শাওনের কয়টি বই অাছে?" এর উত্তর হতে পারে "শুন্যটি" (কোনো বই নেই ) অথবা codice_1 ( অামরা জানি না শাওনের কয়টি বই অাছে ) । কোন ডাটাবেজ টেবলের কলামে এই উত্তরটা দেওয়া হবে codice_1 দিয়ে অার যতক্ষন জানা যাচ্ছেনা শাওনের কয়টি বই অাছে ততক্ষন সেই মান শুন্য দিয়ে হালনাগাদ হবে না ।


title: নাল (এসকিউএল)

text: এস কিউ এল নাল কোনো মান নয়, একটি অবস্থা (অজানা)। বিভিন্ন প্রোগ্রামিং ল্যাংগুয়েজে এর ব্যবহার বিভিন্ন , যেখানে নাল মানে কোন একটা চলক এ ভ্যালু রাখা হয়নি ।


title: দ্য বীস্ট ইন দ্য ইস্ট

text: দ্য বীস্ট ইন ইষ্ট ছিল ডাব্লিউডাব্লিউই কর্তৃক আয়োজিত পেশাদারি কুস্তি আয়োজন। ২০১৫ সালের ৪ জুলাই জাপানের টোকিওর রাগোকু কোকুগিকানে অনুষ্ঠিত হয়। এটি জাপানে ডাব্লিউডাব্লিউই নেটওয়ার্ক এবং জে স্পোর্টস দ্বারা সরাসরি প্রচারিত হয়। এটি জে স্পোর্টস ৪ এ পুনঃপ্রচার করা হয়। অতিরিক্ত ভাবে, চাহিদার উপর নির্ভর করে ডাব্লিউডাব্লিউই নেটওয়ার্ক এবং জে স্পোর্টস দ্বারা প্রচার করা হয়েছিল। এটা প্রথম ডাব্লিউডাব্লিউই আয়োজন যেটি জাপান থেকে সরাসরি ব্রডকাস্টিং করা হয়। দ্য বীস্ট ইন ইস্ট ১৪০টি দেশের ডাব্লিউডাব্লিউই সাবসক্রাইভাররা ডাব্লিউডাব্লিউই নেটওয়ার্কে উপভোগ করতে পেরেছে।


title: দ্য বীস্ট ইন দ্য ইস্ট

text: এই আয়োজনে সাতটি ম্যাচ অনুষ্ঠিত হয়েছিল, সাথে দুইটি ম্যাচ কেবলমাত্র জে স্পোর্টস দ্বারা প্রচার করা হয়। প্রধান ম্যাচে জন সিনা আর ডলফ জিগলার মিলে কেইন এবং কিং ব্যারেটকে।


title: আরদেন ভ্যালি রোড

text: আরদেন ভ্যালি রোড একটি মনোরম নৈসর্গিক দৃশ্য সংবলিত রাস্তা যা অবস্থিত  নিউ ইয়র্কের সউথফিলডে, মার্কিন যুক্তরাষ্ট্রের মধ্যে, এটি হ্যারিম্যান স্টেট পার্ক হয়ে যায় এবং প্যালিসাডেস ইন্টারস্টেট পার্ক কমিশন মালিকানাধীন।৫.২ মাইল (৮.৪ কিমি) দীর্ঘ,এটা শুরু হয় সউথফিলডের মধ্যে নিউ ইয়র্ক স্টেট রুটে ১৭(NY ১৭) এবং শেষ হয় হ্যারিম্যান স্টেট পার্কের মধ্যে সেভেন লেক ড্রাইভে। এছাড়াও আরদেন ভ্যালি রোড রামাপো নদীর ট্রাউট বোনা এলাকা হিসাবে পরিচিত।রাস্তাটি সম্পূর্ণরূপে অরেঞ্জ কাউন্টির মধ্যে অবস্থিত এবং হ্যারিম্যান স্টেট পার্কের মধ্যে এল্কের(হরিণবিশেষ) পেন ট্রেলহেডর অবস্থান।কমিশন কর্তৃক ১৯২১ সালে, রাস্তা নির্মাণের পরিকল্পনা উঠছিল,যা একই বছরে সম্পন্ন হয় এবং হ্যারিম্যান স্টেটের সঙ্গে সীমান্তরেখা বরাবর প্রসারিত হয়।মেজর উইলিয়াম এ. ওয়েল্চ ১৯১৯ সালে ইয়েলোস্টোন ন্যাশনাল পার্ক থেকে ৭৫ টি এল্ক আরদেন এবং সউথফিলড মাঝে তারের খাঁচার মধ্যে স্থাপন করার আদেশ দেন।১৯৪২ সালে এল্ক পেন থেকে বিলিন হয়ে যায়,এবং এলাকাটি হয়ে বর্তমানে পরিচিত হয়ে ওঠে  হ্যারিম্যান স্টেট পার্কের মধ্যে "এল্কের পেন ট্রেলহেড"।


title: আরদেন ভ্যালি রোড

text: আরদেন ভ্যালি রোড শুরু হয় সউথফিলডের পল্লী এলাকার মধ্যে NY ১৭ সঙ্গে একটি সংযোগস্থলে(টেক্সেডো শহরের মধ্যে)।রাস্তাটি অ্যাপালেচিয়ান ট্রেইলে যাতায়াতের একটি অংশ হয়ে ওঠছে,  এর প্রায় ২,১০০ মাইল (৩.৪০০ কিমি) ঘুরে পূর্ব মার্কিন যুক্তরাষ্ট্র।রাস্তাটি  হ্যারিম্যান স্টেট পার্কের দিকে অগ্রসর হয়েছে এবং এটি নিউ ইয়র্ক থ্রুওয়ে পার হওয়ার আগে ট্রেন ট্র্যাক পার হয়।হাইওয়েটি হ্যারিম্যান স্টেট পার্কের সীমানা বরাবর চলতে থাকে;এল্কের পেন ট্রেলহেড স্থানটিতে অ্যাপালেচিয়ান ট্রেইল আরদেন ভ্যালি রোড ত্যাগ করে এবং পার্কের দিকে অগ্রসর হয়।


title: আরদেন ভ্যালি রোড

text: সীমান্তের দিকে অগ্রসরের সময়, রাস্তাটি ছেদ করে আইল্যান্ড পন্ড রোড, এবং সাথে হ্যারিম্যানের একটি ময়লা পাথ। তারপরে আরদেন ভ্যালি রোড আঁকাবাঁকা রাস্তা ছেদ করে যায়। হ্যরিচ মিইন বামে দৃশ্যমান হয় যখন রাস্তাটি ইকো মাউন্টেনের পাশ দিয়া যায়। লিন্ডলেয় মাউন্টেনের দক্ষিণ-পূর্বে,আরদেন ভ্যালি রোড পূর্ব দিকে যায় এবং পার্কের মধ্যে মোড় নেয়। আরদেন ভ্যালি রোড পূর্বদিকে অগ্রসরের সময় লেক কহাসসেত এবং উচ্চতর লেক কহাসসেত পার হয়। পরপরই রাস্তাটি লঙ পাথ রামাপো-ডুন্দেরবেরগ-অ্যাপালেচিয়ান ট্রেইল ছেদ কর। যেখানে রাস্তাটি টিওরাতি ব্রুক রোড হিসাবে পূর্বদিকে অগ্রসর হয় ,তারপর ডলি মাইন বাঁদিকে দৃশ্যমান হয় এবং আরদেন ভ্যালি রোড তাইওরাতি ব্রুক রোডে এসে শেষ হয়ে আসে।


title: আরদেন ভ্যালি রোড

text: আরদেন ভ্যালি রোডের নির্মাণ কাজ, ১৯২২ সালে লেক কহাসসেত এবং নতুন উচ্চতর লেক কহাসসেত সংযোগ করার উদ্দেশ্যে শুরু হয়,যার জন্য ১৯২১ সালে নিউ ইয়র্ক রাজ্য আইনসভা টাকা প্রদান করে। হ্যারিম্যান স্টেটের সঙ্গে সীমান্তরেখা বরাবর ব্যাপ্ত,নতুন রাস্তার নির্মাণ কাজ ১৯২২ সালে সম্পূর্ণ হয়।মানুষ মূলত আরদেন ভ্যালি রোড বরাবর অগ্রসর হয়ে ইরি রেলপথ ট্র্যাক এবং রামাপো নদী পারাপার হত। এটা স্মরণীয় হয়ে আছে ইরি রেলপথের অধীনে একটি আন্ডারপাস এবং রামাপো নদীর উপর একটি ফোর্ড নির্মাণের মাধ্যমে। ১৯৫৩ সালে,যখন নিউ ইয়র্ক স্টেট থ্রুওয়ে হাডসন ভ্যালির মাধ্যমে নির্মাণ হচ্ছিল, তখন প্রকৌশলীরা ফোর্ড নির্মাণের অন্তর্ভুক্ত করেছিল, এবং 1999 এর হিসাবে, কাঠামোটি এখনও দাঁড়িয়ে আছে।


title: আরদেন ভ্যালি রোড

text: ১৯১৯ সালে,মেজর উইলিয়াম এ.ওয়েল্চ ইয়েলোস্টোন ন্যাশনাল পার্ক থেকে ৭৫ টি এল্ক আনার আদেশ করেছিলেন,যার কিছু পথে মারা গিয়েছিল। অবশিষ্ট এল্ক


title: আরদেন ভ্যালি রোড

text: আরদেন এবং সউথফিলডের মধ্যে তারের খাঁচায় রাখা হয়। ১৯৩৫ সাল,পশুদের কিছু তখনও জীবিত ছিল। যাইহোক,১৯৪২ সালের মধ্যে, সব এল্ক মারা গিয়েছিল। অবশিষ্ট এলাকা এখন এল্কের পেন ট্রেলহেড  হিসাবে পরিচিত। যা পরিবেশন করে অ্যাপালেচিয়ান এবং আরদেন-সিওরব্রিজ ট্রেলকে। বর্তমানে জায়গাটির অবশেষ এখনও টিকে আছে।


title: বিনোদপুর কলেজ

text: বিনোদপুর কলেজ বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি শিক্ষা প্রতিষ্ঠান। এটি বিনোদপুর ইউনিয়নে অবস্থিত ।


title: বিনোদপুর কলেজ

text: চাঁপাইনবাবগঞ্জ জেলার শিবগঞ্জ উপজেলাধীন ৮নং বিনোদপুর উনিয়নের অর্ন্তগত লছমানপুর গ্রামে বিনোদপুর কলেজ অবস্থিত। এই কলেজ ১৯৮৬ সালে স্থাপিত হয়।


title: বিনোদপুর কলেজ

text: ২.৭৯ একর জমির উপর ২টি পাঁকা ভবন, ২ টি দ্বীতল ভবন এবং ২টি টিন সেট ভবন নিয়ে মূল কলেজটি অবস্থিত। কলেজের চারপাশে আমবাগান এবং পাঁকা সড়ক রয়েছে।


title: বিনোদপুর কলেজ

text: বিনোদপুর কলেজ লাইব্রেরীতে অনেক দূর্লভ বই, গেজেট, এনসাইক্লোপিডিয়া এবং পাণ্ডুলিপি রয়েছে।


title: বিনোদপুর কলেজ

text: বর্তমানে বিনোদপুর কলেজে সর্বমোট ছাত্র-ছাত্রীর সংখ্যা ১,২২৯ জন । এই প্রতিষ্ঠানে ১৫ জন সহকারী অধ্যাপক ও ৩৫ জন প্রভাষক সমন্বয়ে শিক্ষা পরিষদ বিদ্যমান।


title: বিনোদপুর কলেজ

text: কলেজে চলমান কোর্সসমূহ হচ্ছেঃ


title: ডেঞ্জারাস গার্লস

text: ডেঞ্জারাস গার্ল (ইংরেজী: Dangerous Girls) উপন্যাসটি আর.এল.স্টাইনের প্রথম প্রকাশিত উপন্যাস। যা প্রথম প্রকাশিত হয় ২০০৩ সালে। এটির সিকুয়েল ‘দ্য টেস্ট অফ নাইট’ ২০০৪ সালে প্রকাশিত হয়। উপন্যাসটি বেশ কয়েকটি পুরষ্কার লাভ করে এবং নিউ ইয়র্ক লাইব্রেরি উপন্যাসটি কিশোর-কিশোরীদের জন্য নির্বাচিত করে।


title: ডেঞ্জারাস গার্লস

text: ক্যাম্প ব্লু মুনে, ডেস্টিনি ওয়েলার, রেঞ্জা নামের এক ভ্যাম্পায়ারের দ্বারা আক্রান্ত হয়। পরবর্তীতে সে এবং তার জমজ বোন ক্লেভি রক্ত পান করার তীর্ব বাসনা বাড়িতে পৌছায়। ডেস্টিনির বাবা তাকে আরোগ্য লাভ করাতে সক্ষম হলেও লিভিকে আরোগ্য লাভ করাতে ব্যর্থ হন।লিভি এবং রোজ একসঙ্গে পাখিতে রূপান্তরিত হয়ে আকাশের উড়ে যায়।


title: ডেঞ্জারাস গার্লস

text: উপন্যাসটি প্রকাশের সময় আর.এল,স্টাএনের বয়স ছিল ৫৯ বছর এবং এসময়ের মধ্যে তিনি শিশু-কিশোরদের এবং প্রাপ্তবয়স্কদের জন্য ৩৩০ টি বই প্রকাশ করেন। উল্লেখ্য, যার মধ্যে "ফিয়ার স্ট্রিট" (ইংরেজী: Fear Street) এবং 'গোসবামস' সিরিজ অন্যতম, যা ১৯৯০ এর দশকে প্রকাশিত হয়। তার "ফিয়ার স্ট্রিট" উপন্যাস উজ্জল ভুমিকা লাভ করে শিশু-কিশোরদের কাছে। "গোসবামস" উপন্যাসটির প্রায় ৩০০ মিলিয়নের বেশি বই বিক্রি হয়। অন্যান্য বইয়ের সাথে উভয় বইয়ের তফাৎ রয়ে যায়.


title: ডেঞ্জারাস গার্লস

text: নিউ ইয়র্ক সিটিতে থাকার সময় স্টাইন, কুকুরকে সঙ্গে নিয়ে পার্কে  হাটতে যান। আর তখনই এই উপন্যাস লেখার কথা ভাবেন তিনি । তিনি ভাবতে থাকেন ‘ ডেন্জারাস গার্ল’ কি? এটা কে ভ্যাম্পায়ারের মত সাজান " স্টাইন কিশোর-কিশোরীদের জন্য বইটি লিখতে উৎসাহিত হন । স্টাইন এ বিষয়ে গবেষনা করেন এবং সৎ ভ্যাম্পায়ারদের কথা বলেন , যারা ক্ষতিগ্রস্থদের সাহায্য করে


title: ডেঞ্জারাস গার্লস

text: বিপদ্জনক বালিকা ‘হার্পার কলিন্স’ কর্তৃক হার্ড কভারে প্রথম ২০০৩ সালে প্রকাশিত হয়। ২০১০ এর ৩১  এ আগস্ট  ক্রমানুযায়ী অন্যান্য বইয়ের সাথে একত্রে প্রকাশিত হয়।


title: ডেঞ্জারাস গার্লস

text: সময়টা ছিল গ্রীষ্মের ছুটির সময়। ক্যাম্প ব্লু মুন’ লরেঞ্জা রেঞ্জের অ্যাঞ্জেলিনি নামের একজন ভ্যাম্পায়ার ১৬ বছর বয়সী ডেস্টিনি ওয়েলারের গলায় দাঁত বসায়। পরবর্তীতে সে এবং তার জমজ বোন ক্লেভি রক্ত পান করার  তীর্ব  বাসনা বাড়িতে পৌছায় । তারা একটি খরগোশের রক্ত পান করে। এদিকে ডেস্টিনি খাওয়ার কিছু না পেয়ে একটি লিভারের প্যাকেট থেকে রক্ত শোষিত রক্ত পান করে। তাদের পারিবারিক বন্ধু কোচ বাওয়ার এর বাড়িতে তারা মার্জরি বাওয়ারের সাথে পরিচিত হয়, যে ছিল একজন ভ্যাম্পায়ার। মার্জরির কাছ থেকে লরেঞ্জো জানতে পারে যে সে মৃত নয় এবং সে তাদের জীবনে ফিরে আসতে পারে।


title: ডেঞ্জারাস গার্লস

text: "ডার্ক স্প্রিং" উচ্চ বিদ্যালয়ে ডেস্টিনি রেন্জের সাথে দেখা করে এবং সে সিদ্ধান্ত নেয় যে রেন্জ তার পুনরূদ্ধারকারী। সে রেঞ্জকে জিঞ্জাসা করে, রেঞ্জ তাদের দুই জমজ বোনকে সাহাজ্য করবে কি না। উত্তরে রেঞ্জ বলে সে অবশ্যই তাদের সহযোগীতা করবে। ডেস্টিনি তার বাড়িতে ফিরে আসে। এখানে সে তার বন্ধু নাকিইসা জনসনের সাক্ষাৎ পায়। তার কাছ থেকে ডেস্টিনি জানতে পারে যে, রেঞ্জ অনেক আগে থেকেই ক্যাম্পের বাইরে আছে। এমনকি সেখানে তার কোনো ছবিও নাই। এরথেকে ডেস্টিনি বুঝতে পারে যে রেঞ্জ আসলে একজন ভ্যাম্পায়ার, এবং তার কাছ থেকে সাহায্য পাওয়ার কোনই আশা নেই।


title: ডেঞ্জারাস গার্লস

text: সিনিয়র ওভারনাইটে ডেস্টিনি রেঞ্জের দেখা পায়। সে একটি কাঠের খুটি রেঞ্জের শরীরে ঢুকিয়ে দেয় এবং তাকে হত্যা করে। কিছুক্ষনের মধ্যে তার বাবা উপস্থিত হয় এবং ডেস্টিনি তার কাছ থেকে জানতে পারে যে সেই আসল উদ্ধারকারী। তার বাবার কাছ থেকে ডেস্টিনি আরোগ্য লাভ করে । তারপর তারা লেভি এবং তার বন্ধু রোজকে খুঁজে বের করে। লেভির কাছ থেকে ডেস্টিনি এবং তার বাবা জানতে পারে যে, রোজের সাথে লেভি তার নিজের রক্ত অদলবদল করে নিজে অমর হয়েছে। তারপর লেভি এবং রোজ দুজনই কালোপাখি  হয়ে আকাশে উড়ে যায়।


title: ডেঞ্জারাস গার্লস

text: ২০০৪ সালে নিউ ইয়র্ক লাইব্রেরি এই উপন্যাসটিকে কিশোর কিশোরীদের জন্য নির্বাচন করে, এবং আমেরিকান লাইব্রেরি সংস্থা ( এ.এল.এ) প্রাপ্তবয়স্ক পাঠকদের জন্য এটিকে তালিকাভুক্ত করে। ২০০৪ সালে এই উপন্যাসটি পেপারব্যাক (আই.বি.বি.এন ০-০৬-০৫৩০৮২-০)  সংস্করনে  প্রকাশিত হয় এবং এটি ২০০৫ সালে কিশোরবয়সী পাঠকদের জন্য একটি  জনপ্রিয় পেপারবুক হিসেবে তালিকাভুক্ত হয়।


title: ডেঞ্জারাস গার্লস

text: গ্রিনম্যানের একজন সমালোচক ‘রাচেল মানিজা ব্রাউন’ বইটি সম্পর্কে  বলেন যে  উপন্যাসটিতে কোন নতুনত্ব বা কৌতূহলোদ্দীপক কিছু নেই। বইটি এককথায় প্রানহীন এবং লেখক পৃষ্ঠার পর পৃষ্ঠা লিখে গেছেন।"  স্কুল লাইব্রেরি জার্নাল থেকে কিংবার্লি  এল পিওনে  বলেন যে, এই উপন্যাসটিতে এর চরিত্রগুলোর তেমন ক্রমবিকাশ ঘটেনি এবং ঘটনাপ্রবাহ ছিল অনুমান করার মতো ।যদিও গল্পে কিছু চমক ছিল ।  "


title: ডেঞ্জারাস গার্লস

text: আমেরিকান সাপ্তাহিক পত্রিকা পাবলিশার্স  উইকলি (ইংরেজী:Publishers Weekly) বইটি সম্পর্কে  বলে, এটি  খুবই উত্তেজনাপূর্ন  ছিল, এবং ভ্যাম্পায়ারের কাহিনি হিসেবে বেশ কিছু চমক ছিল ।" পিটসবার্গ পোস্ট গ্যাজেটের ‘কারেন ম্যাকফারসন’ বলেন যে ডেন্জার গার্ল  বইটি খুবই চমকপ্রদ। বইটি ছোট ছোট অধ্যায়ে বিভক্ত এবং প্রতিটি অধ্যায়ের শেষে লেখক দক্ষতার সাথে অপূর্নতা রেখেছেন।" টিন রিডস ওয়েব সাইট (ইংরেজী:Teenreads.com) এর পক্ষ থেকে সারা  স্যাটাল এই বইটি সম্পর্কে  মন্তব্য করেন যে, উপন্যাসটি কিছু কিছু যায়গায় স্লো ছিল, যদিও এটা ছিল লেখকের অন্যতম সেরা বই ।


title: ডেঞ্জারাস গার্লস

text: ২০০৪ সালের আগষ্ট মাসে হার্পারকলিন্স প্রকাশনী থেকে বইটির একটি সিকুয়েল বের হয় ।সিকুয়েলটির  নাম ছিল দ্য টেস্ট অফ নাইট। এটি ছিল  ডেঞ্জার গার্ল  সিরিজের ২য় উপন্যাস। এই সিরিজের ৩য় বইয়ের ব্যাপারে লেখককে প্রশ্ন করা হলে তিনি দ্বিতীয় উপন্যাসটিকে এই সিরিজের শেষ বলে ঘোষনা করেন।


title: থিওডোর গোল্‌ড্‌স্ট্যুকর

text: থিওডোর গোল্‌ড্‌স্ট্যুকর (জার্মান- Theodor Goldstücker) ঊনবিংশ শতকের একজন খ্যাতনামা জার্মান সংস্কৃতজ্ঞ ও ভারততত্ত্ববিদ্। জীবনকাল - জানুয়ারি ১৮, ১৮২১ থেকে মার্চ ৬, ১৮৭২ । তৎকালীন প্রুসিয়ার অন্তর্গত ক্যেনিক্‌সবের্ক (Königsberg) শহরে এক সম্ভ্রান্ত জার্মান ইহুদি পরিবারে তিনি জন্মগ্রহণ করেন। তিনি ক্যেনিক্‌সবের্ক ও বন বিশ্ববিদ্যালয়ের কৃতী ছাত্র ছিলেন। ক্যেনিক্‌সবের্ক বিশ্ববিদ্যালয়ে তিনি অধ্যাপক রোজেন্‌ক্রানৎস্ এবং অধ্যাপক পিটার ফন্ বোহ্‌লেনের নিকট দর্শন ও সংস্কৃত শিক্ষার সূত্রপাত করেন। পরে বন বিশ্ববিদ্যালয়ে তিনি অধ্যাপক শ্লেগেল ও সুবিখ্যাত ভারততত্ত্ববিদ্ মনীষী লাসেনের নিকট উত্তমরূপে সংস্কৃত ভাষা ও ভারতীয় সাহিত্য অধ্যয়ন করেন । এরপর তিনি অধ্যাপক ফ্রাইতাগের নিকট আরবী ভাষা চর্চা আরম্ভ করেন। ১৮৪০ খ্রিস্টাব্দে ক্যেনিক্‌সবের্ক বিশ্ববিদ্যালয় থেকে পড়াশুনা শেষ করার পর তিনি 'ডক্টর' উপাধিতে ভূষিত হন। প্রকৃতপক্ষে এ'সময় থেকেই তাঁর জ্ঞানতপস্যার জীবন শুরু হয়।


title: থিওডোর গোল্‌ড্‌স্ট্যুকর

text: ১৮৪২ খ্রিস্টাব্দে তিনি তাঁর সংস্কৃতচর্চার প্রথম নিদর্শন হিসাবে কৃষ্ণ মিশ্র (১০৫০ -১১০০ খ্রিঃ) প্রণীত 'প্রবোধচন্দ্রোদয়' নাটকের একখানি জার্মান অনুবাদ প্রকাশ করেন; উল্লেখ্য, এ'গ্রন্থে তাঁর দর্শন অধ্যাপক রোজেন্-ক্রান্‌ৎসের মুল্যবান ভূমিকা সন্নিবেশিত হয়েছিলো। কিন্তু গ্রন্থের কোথাও তিনি অনুবাদকের নাম উল্লেখ করেননি। এই সময় তিনি পারীতে এসে তিন বছর বসবাস করেন এবং বিখ্যাত ফরাসি মনীষী ও ভারততত্ত্ববিদ বুর্নুফের সঙ্গে তাঁর ঘনিষ্ঠতা হয়। ১৮৪৪ সালে বুর্নুফ 'ভারতীয় বৌদ্ধধর্মের ইতিহাস' গ্রন্থখানি রচনা করেন এবং এ'ক্ষেত্রে তিনি গোল্‌ড্‌স্ট্যুকরের কাছ থেকে প্রভূত সাহায্য পেয়েছিলেন। ১৮৪৪ খ্রিষ্টাব্দে গোল্‌ড্‌স্ট্যুকর প্রথমবারের জন্য ইংলণ্ড গমন করেন এবং অক্সফোর্ডের বড্‌লিয়ান লাইব্রেরিতে ও লন্ডনের ইস্ট ইণ্ডিয়া হাউসে রক্ষিত প্রাচীন সংস্কৃত পুথিঁর বিপুল সম্ভার হাতে পান। এরপর তিনি দেশে ফিরে আসেন এবং ১৮৪৭ থেকে ১৮৫০ পর্যন্ত বার্লিনে বসবাস করেন। এখানে তিনি প্রখ্যাত জার্মান শিক্ষাবিদ আলেকজাণ্ডার ফন হুমবোলতের (Alexander von Humboldt) সঙ্গে পরিচিত হন। উল্লেখ্য, হুমবোলতের 'কস্‌মস্' শীর্ষক গ্রন্থের ভারতীয় প্রসঙ্গের সংকলনে তিনি সহায়তা করেন। কিন্তু তাঁর উদারনৈতিক রাজনৈতিক মতাদর্শের কারণে তৎকালীন জার্মান শাসকের বিষনজরে পতিত হন এবং ১৮৪৮ সালের জার্মান বিপ্লবের সময় তাঁকে জার্মান পরিত্যাগ করার নির্দেশ দেওয়া হয়। ১৮৫০ সালে ইংরেজ সংস্কৃতজ্ঞ মনীষী হোরেস হেম্যান উইলসন (Horace Hayman Wilson) যখন তাঁর প্রণীত সংস্কৃত অভিধানের একটি নতুন সংস্করণের প্রণয়ন-কার্যে গোল্‌ড্‌স্ট্যুকরের সাহায্য চেয়ে তাঁকে আহ্বান জানালেন তখন তিনি আনন্দের সঙ্গে সে আমন্ত্রণ গ্রহণ করেন এবং ইংলণ্ডের স্থায়ী বাসিন্দা হতে এতটুকু ভুল করেন নি। ১৮৫২ খ্রিস্টাব্দে উইলসন সাহেবের প্রস্তাবক্রমে থিওডোর গোল্‌ড্‌স্ট্যুকর লণ্ডন বিশ্ববিদ্যালয়ের সংস্কৃত ভাষা ও সাহিত্যের অবৈতনিক অধ্যাপক নিযুক্ত হন এবং আমৃত্যু তিনি ঐ পদে আসীন ছিলেন। ১৮৫৬ খ্রিস্টাব্দে তিনি উইলসনকৃত সংস্কৃত অভিধানের সম্পাদনের কাজ শুরু করেন; কিন্তু নিজ পরিকল্পনানুযায়ী তিনি এতে প্রচুর নতুন শব্দ ও তাদের বিচিত্র ব্যবহার সংবলিত উদাহরণ সন্নিবেশিত করেন ; এর ফলে অভিধানের কলেবর অত্যধিক বৃদ্ধিপ্রাপ্ত হয়। তাই ১৮৫৬-৬৪ খ্রিস্টাব্দের মধ্যে কেবল বর্ণমালার প্রথম অক্ষর 'অ'-সম্বলিত অংশটুকুই ৪৮০ পৃষ্ঠায় প্রকাশিত হয়েছিলো। সঙ্গত কারণে এই উদ্যোগ পরিত্যক্ত হয়েছিলো। ১৮৬৬ খ্রিস্টাব্দে গোল্‌ড্‌স্ট্যুকরের সাধারণ সম্পাদনায় লণ্ডনে একটি সংস্কৃত-গ্রন্থপ্রকাশন সমিতি প্রতিষ্ঠিত হয়। এই প্রতিষ্ঠানের পক্ষ থেকে গোল্‌ড্‌স্ট্যুকর মাধবাচর্যের মীমাংসা দর্শন-বিষয়ক বিখ্যাত গ্রন্থ 'জৈমিনীয় ন্যায়মালাবিস্তরঃ' সম্পাদনা করতে শুরু করেন; কিন্তু এ'কাজও তিনি সমাপ্ত করে যেতে পারেননি। তাঁর মৃত্যুর পর অধ্যাপক এডওয়ার্ড বাইলস কাওয়েল (১৮২৬-১৯০৩) এই অসমাপ্ত কাজ সম্পূর্ণরূপে প্রকাশ করেন।


title: থিওডোর গোল্‌ড্‌স্ট্যুকর

text: ১৮৬১ খ্রিষ্টাব্দে গোল্‌ড্‌স্ট্যুকর 'মানবকল্পসূত্র' শীর্ষক একখানি প্রাচীন গ্রন্থ কুমারিলের টীকাসহ প্রকাশ করেন। এবং এর ভূমিকা হিসাবে সংস্কৃত বৈয়াকরণ পাণিনির প্রসিদ্ধ সংস্কৃত ব্যাকরণ-সম্পর্কিত তাঁর গবেষণা গ্রন্থটিও 'পাণিনি আণ্ড হিজ প্লেস ইন স্যান্‌স্‌ক্রিট লিটারেচার' নামে প্রকাশ পায়। পাণিনির ব্যাকরণ বিষয়ে গোল্‌ড্‌স্ট্যুকরের গবেষণা গ্রন্থটি তাঁর সংস্কৃত ব্যাকরণ বিষয়ে প্রগাঢ় জ্ঞানের পরিচায়ক। এ'বইয়ে তিনি ম্যাক্স মুলার, রোট্ ও ব্যটলিঙ্ক-প্রমুখ সমসাময়িক পাশ্চাত্য পণ্ডিতগণের মত খণ্ডন করার পাশাপাশি নিজের মৌলিকতার পরিচয় দিয়েছেন। মৃত্যুর কিছুদিন পূর্বে তিনি পতঞ্জলিকৃত মহাভাষ্যের একটি সংস্করণের কাজে ব্যস্ত ছিলেন; তাঁর মৃত্যুর পর অবশ্য এই গ্রন্থটি প্রকাশ পেয়েছিলো। প্রাচীন হিন্দু ব্যবহারশাস্ত্রে তাঁর অগাধ পাণ্ডিত্য থাকায় প্রয়োজনে প্রিভি কাউন্সিল হিন্দু আইনঘটিত প্রশ্নে তাঁর মতামত গ্রহণ করতো। তাঁর 'লিটারেরি রিমেন্‌স' শীর্ষক প্রবন্ধ সংগ্রহের দ্বিতীয় খণ্ডে হিন্দু আইনসংক্রান্ত বিষয়ে কয়েকটি আলোচনা সংকলিত হয়েছে। এ'ছাড়াও ভারতীয় সংস্কৃতি ও সাহিত্যের নানা দিক নিয়ে 'চেম্বার্স এন্‌সাইক্লোপিডিয়া' নামক ইংরাজী বিশ্বকোষে তিনি অনেকগুলি নিবন্ধ রচনা করেছেন। এছাড়াও তিনি ইংলণ্ডের 'রয়্যাল এশিয়াটিক সোসাইটি', 'ফিললজিক্যাল সোসাইটি' প্রভৃতির সভ্য নির্বাচিত হয়েছিলেন এবং এগুলির সভ্য হিসাবে তিনি ঐ প্রতিষ্ঠানের অধিবেশনগুলিতে অনেক প্রবন্ধ পাঠ করেন।গোল্‌ড্‌স্ট্যুকর জার্মান সংস্কৃতজ্ঞ ও ভারততত্ত্ববিদ হিসাবে চিরদিন ভারতবাসীর নিকট শ্রদ্ধার পাত্র হয়ে থাকবেন। তিনি আধুনিক ভারত ও ভারতবাসীর প্রতি প্রগাঢ় আত্মীয়তা অনুভব করতেন। ইংলণ্ড-প্রবাসী ভারতীয় ছাত্রগণকে তিনি অত্যন্ত স্নেহ করতেন। মাইকেল মধুসূদন দত্ত তাঁর একটি সনেটে গোল্‌ড্‌স্ট্যুকরকে সম্মান প্রদর্শন করেছিলেন।


title: কপার(১) ক্লোরাইড

text: কপার (১) ক্লোরাইড, সাধারণত কিউপ্রাস ক্লোরাইড নামে পরিচিত, যা কপারের একটি নিম্নতর ক্লোরাইড। এটির রাসায়নিক সংকেত CuCl। এটি সাদা কঠিন পদার্থ যা পানিতে প্রায় দ্রবণীয় নয় বললেই চলে, কিন্তু গাঢ় হাইড্রোক্লোরিক অ্যাসিডে অত্যন্ত দ্রবণীয়। কপার (২) ক্লোরাইড এর উপস্থিতির কারনে এটির অবিশুদ্ধ নমুনাসমূহ সবুজ বর্ণের হয়।


title: কপার(১) ক্লোরাইড

text: সপ্তদশ শতাব্দীর মধ্যভাগে রবার্ট বয়েল কর্তৃক মারকিউরি (২) ক্লোরাইড ও কপার ধাতু হতে সর্বৃপ্রথম কপার (১) ক্লোরাইড প্রস্তুত হয়:


title: কপার(১) ক্লোরাইড

text: সালফার ডাইঅক্সাইডের সাথে কপার (২) ক্লোরাইড হ্রাস করার মাধ্যমে কপার (১) ক্লোরাইড সংশ্লেষিত হয়:


title: কপার(১) ক্লোরাইড

text: 2 CuCl + SO + 2 HO → 2 CuCl + HSO + 2 HCl


title: কপার(১) ক্লোরাইড

text: হ্রাস করার জন্য অন্যান্ন এজেন্ট ব্যবহার করা যেতে পারে।


title: কপার(১) ক্লোরাইড

text: কপার (১) ক্লোরাইড এর মূল ব্যবহার হল ছত্রাকনাশক কপার অক্সিক্লোরাইড তৈরীতে। এই উদ্দেশ্যে জলীয় কপার (১) ক্লোরাইড কম্প্রোপোরশন্যাশন দ্বারা উতৎপন্ন করা হয় এবং এরপর বায়ুতে জারিত করা হয়:


title: কপার(১) ক্লোরাইড

text: CuCl অনুঘটক হিসেবে এটম ট্রান্সফার র‌্যাডিক্যাল পলিমারাইজেসন (ATRP) এ ব্যবহৃত হয়।


title: চেশ প্রমেনাডে

text: চেশ প্রমেনাডে (পূর্বে ব্যাংক ওয়ান নামে পরিচিত ছিল) হল খোলা হাওয়া, সারি করা গাছের পথচারীদের জন্য হাঁটার রাস্তা, যা ২০০৪ সালের ১৬ই জুলাই মাসে সবার জন্য খুলে দেয়া হয়। এটা মিলেনিয়াম পার্কের একটা অংশ,যুক্তরাষ্ট্রের ইলিনয় প্রদেশের শিকাগো শহরের লুপ কমিউনিটিতে এর অবস্থান। চেশ প্রমেনাডে যতদূর সম্ভবত ব্যাংক ওয়ানের পক্ষ থেকে দেয়া উপহার। এর জমির পরিমান এবং এটা প্রদর্শনী, উৎসব, পারিবারিক অনুষ্ঠান,ভাড়া জন্য ব্যবহৃত হয়।


title: চেশ প্রমেনাডে

text: চেশ প্রমেনাডে ২০০৫ সালে প্রকাশক শিকাগোঃ বৈমানিক পোর্ট্রেট ছবি প্রদর্শনী, ২০০৮ সালে পেইন্টিং বিলও জিরো প্রদর্শনী, ২০০৯ সালে বার্নহাম পাভিলিওন হোস্ট করে। বার্নহাম পাভিলিওন ছিল পুরো শহরের বার্নহাম প্লান শতবার্ষিক উদযাপন অনুষ্ঠান।


title: চেশ প্রমেনাডে

text: পূের্ব মিশিগান লেক ও পশ্চিমে গ্রান্ট পার্কের মধ্যে অবস্থান হওয়ায়,১৯ শতকের মাঝ থেকেই এটি শিকাগোর সম্মুখ উঠান। উত্তর-পশ্চিম কোণে উত্তর মনরই স্ট্রিট,আর্ট ইনস্টিটিউট,পূর্বে মিশিগান এভিনিউ,দক্ষিণ অংশ রানডলফ স্ট্রিট,পশ্চিমে কলম্বাস ড্রাইভ। ১৯৯৭ সাল থেকে এটি ইলিনয়ের কেন্দ্রীও রেল জংশন ছিল, যখন এটা মিলেনিয়াম পার্ক হিসাবে উন্নয়ন হতো। আজ মিলেনিয়াম পার্ক শুধু নৌবাহিনীর জেটি হিসাবে ব্যবহৃত হয়, যা শিকাগোর দর্শনার্থীর আকর্ষণ।


title: চেশ প্রমেনাডে

text: প্রমেনাডের পার্কের তিন টি ভাগ যার বিস্তার উত্তরে রানডলফ স্ট্রিট থেকে দক্ষিণেমনরই স্ট্রিট পর্যন্ত, একটি হল উত্তর প্রমেনাডে, অন্য দুটি হল কেন্দ্রীও প্রমেনাডে ও দক্ষিণ প্রমেনাডে। সারা বছর বেসরকারি ভাড়ার জন্য থাকে এবং এর স্থায়ী বৃত্তাকার তাঁবু আছে।


title: চেশ প্রমেনাডে

text: প্রমেনাডেকে শহরবাসী অনেক গুলো উৎসব ও প্রদর্শনীর কাজে ব্যবহার করেছে।


title: চেশ প্রমেনাডে

text: প্রকাশক শিকাগোঃ বৈমানিক পোর্ট্রেট ছবি প্রদর্শনী হয়েছিল কেন্দ্রীও প্রমেনাডে এবং দক্ষিণ বইং গেলারিতে।প্রদর্শনী ছিল ২০০৫ সালের জুনের ১০ তারিখ থেকে অক্টোবরের ১০ তারিখ পর্যন্ত। প্রদর্শনীতে শিকাগো শহরের ১০০ ছবি ও ২০০৩ সালের মার্চ মাস থেকে ২০০৪ সালের অগাস্ট মাস পর্যন্ত বিভিন্ন ঋতুর বিমান উড্ডয়নের ৫০ টি ছবি প্রদর্শিত হয়। শিকাগোর ফটোগ্রাফের টেরি ইভান্স বলেছেন, শতকরা ৯০ ভাগ ছবি হেলিকোপটার থেকে তোলা, তার পছন্দের পদ্ধতি ছিল বেলুনে করে ছবি তোলা,কিন্তু শিকাগো ছিল বেলুনে করে ছবি তোলার জন্য প্রচণ্ড ঝড়ো।


title: চেশ প্রমেনাডে

text: ট্রিবিউন চিত্রসমালোচক অ্যালেন জি. আরত্নের লক্ষ্য করেন যে, মার্ক ডি শুভেরর স্থাপনা(২০০৭-০৮) হোস্ট করে ছোট বইং গ্যালারি যা তার মাঝারি সাইজের টুকরোতে সীমাবদ্ধ, তারপরও শক্তভাবে জড়ো হয়ে ছিল। তিনি মনে করেন চেশ প্রমেনাডে আরও ভাল ভাবে সাজানো যেত এবং টুকরো নির্বাচনে চিত্রকর কে আরও স্বাধীনতা দেওয়া যেত।


title: চেশ প্রমেনাডে

text: ১লা ফেব্রুয়ারী থেকে ২৯ শে ফেব্রুয়ারী ২০০৮ সালে মিলেনিয়াম পার্ক "মিউজিয়াম অব মডার্ন আইস" নামক শীতকালীন উদযাপন হোস্ট করে। এই অনুষ্ঠান টিতে শিল্পী গর্ডন হাল্লরানের স্বত্ব অধিকারী চিত্রকর্ম "বিলও জিরো" দেখানো হয়, যা কেন্দ্রীও প্রমেনাডে হয়েছিল। প্রদর্শনীর মূল আকর্ষণ ছিল ৪ টি বরফ টুকরো উপর বিমূর্ত শিল্পকর্ম,যার মাপ ছিল । হাল্লরান আইস পেইন্টিং ছাড়াও আর্ট করেন "মক্রকমিক ট্রিবিউন আইস রিঙ্ক"।


title: চেশ প্রমেনাডে

text: ২০০৯ সালে মিলেনিয়াম পার্কের পঞ্চম বার্ষিকী উদযাপন ও বার্নহাম প্লান শতবার্ষিক উদযাপনে ব্যক্তিগত অর্থায়নের জন্য দুটি অস্থায়ী প্যাভিলিয়ন বসানো হবে যার অবস্থান হবে চেশ প্রমেনাডের দক্ষিণপ্রান্তে। ৩১ শে অক্টোবর ২০০৯ থেকে 'যাহা হাদিদ' ও 'বেন ভান বেরকেল' প্যাভিলিয়ন দুটি তে তথ্য ও বার্নহাম প্লানের ফলে শিকাগোর বর্তমান ও ভবিষ্যৎ দেখানো হবে।


title: টাঙ্গাইল পলিটেকনিক ইনস্টিটিউট

text: টাঙ্গাইল পলিটেকনিক ইনস্টিটিউট বাংলাদেশের টাঙ্গাইল জেলার একটি কারিগরি শিক্ষা প্রতিষ্ঠান। এটি ১৯৯১ সালে স্থাপিত হয়।


title: টাঙ্গাইল পলিটেকনিক ইনস্টিটিউট

text: এটি ১৯৯১ সালে প্রতিষ্ঠিত হয়। প্রথম বর্ষে মাত্র ৪০ জন ছাত্র-ছাত্রী নিয়ে ক্লাস শুরু হয় ইলেকট্রিক্যাল টেকনোলজিতে পরবর্তীতে এখানে আরো ৪টি কোর্স চালু করা হয়। বর্তমানে মোট ৫টি টেকনোলজি নিয়ে চলছে টাঙ্গাইল পলিটেকনিক ইনস্টিটিউট।


title: টাঙ্গাইল পলিটেকনিক ইনস্টিটিউট

text: উক্ত প্রতিষ্ঠানটি টাংগাইল এর নতুন বাসস্ট্যান্ড নামক জায়গা থেকে উত্তরে হেটে ৫ মিনিট দুরত্বে অবস্থিত।১.http://www.tpi.gov.bd/?p=about-us


title: টাঙ্গাইল পলিটেকনিক ইনস্টিটিউট

text: টাঙ্গাইল পলিটেকনিক ইন্সটিটিউট এর ছাত্রদের জন্য ১টি এবং ছাত্রীদের জন্য ১টি আবাসিক ছাত্রাবাস রয়েছে।


title: মোহাম্মদ নাসির আলী

text: মোহাম্মদ নাসির আলী (১০ জানুয়ারি, ১৯১০ - ৩০ জানুয়ারি ১৯৭৫) বাংলাদেশের একজন শিশুসাহিত্যিক। তিনি সাধারনত ছোটদের জন্য লিখেছেন এবং সাহিত্যচর্চায় প্রতিষ্ঠা লাভ করেন শিশুসাহিত্যিক হিসেবে। ছোটদের জন্য শিক্ষামূলক গল্প, প্রবন্ধ ও জীবনকথা রচনায় দক্ষতার পরিচয় প্রদান করেন।


title: মোহাম্মদ নাসির আলী

text:
ঢাকা জেলার বিক্রমপুরের একটি গ্রাম দাহদা। লোকমুখে উচ্চারণ হয় ধাইদা। এই ধাইদা গ্রামের এক মধ্যবিত্ত পরিবারের কর্তা ছিলেন মোহাম্মদ ইজ্জত আলী। তাঁর এক পুত্র হায়দার আলী ব্যবসা উপলক্ষে গোয়ালন্দের রাজবাড়ী শহরে বাস করতেন। সেখানে তাঁর একটি জুতার দোকান ছিলো।
হায়দার আলীর স্ত্রীর নাম কসিমুন্নেসা। তাঁদের দুই মেয়েসহ এগারটি সন্তান ছিলো। কিন্তু পুত্র সন্তানদের দু’জন ছাড়া বাকিরা অকালে মৃত্যুবরণ করে। ১৯১০ সালের ১০ জানুয়ারি তাঁদের কোল জুড়ে আসে একটি পুত্রসন্তান। পুত্রের দিক থেকে তিনি তৃতীয়। বাবা-মা আদর করে নাম রাখলেন মোহাম্মদ নাসির আলী। জন্মের সময় তার গায়ের রং ছিলো খুব ফর্সা। এ জন্য বাবা-মা আদর করে ডাকতেন কফুর অর্থাৎ কর্পূর।
জন্ম ধাইদায় হলেও নাসির আলীর শৈশব কেটেছে বাবার বাসস্থান রাজবাড়ী শহরে। তাঁর শিক্ষাজীবনের শুরুও সেখানেই। তবে কিছুদিন পর তিনি চলে আসেন গ্রামের বাড়ি বিক্রমপুরে। সেখানে থেকে পড়াশোনা করতে থাকেন।


title: মোহাম্মদ নাসির আলী

text: মোহাম্মদ নাসির আলী বিখ্যাত তেলিরবাগ কালীমোহন দুর্গামোহন ইনস্টিটিউট হতে ১৯২৬ সালে স্বর্নপদক সহ এন্ট্রান্স পাস করেন। জগন্নাথ কলেজ হতে ১৯২৮ সালে তিনি কৃতিত্বের সাথে আইএ পাস করেন। তিনি ঢাকা বিশ্ববিদ্যালয় হতে ১৯৩১ সালে বিকম. পাস করেন।


title: মোহাম্মদ নাসির আলী

text: মোহাম্মদ নাসির আলী ১৯৩৩ সালে কলকাতা হাইকোর্টে অনুবাদক হিসেবে যোগদান করেন। তিনি ১৯৫২ সালে অধুনা লুপ্ত দৈনিক আজাদের শিশু-কিশোর বিভাগে মুকুল মাহফিল পরিচালনা করেন এবং বাগবান ছদ্মনামে দায়িত্ব পালন করেন। পরবর্তী কালে তিনি একটি পত্রিকার শিশুবিভাগের দায়িত্ব পালন করেন। তিনি ঢাকায় এসে হাইকোর্টের চাকরিতে যোগদান করেন এবং ১৯৬৭ সালে অবসরগ্রহন করেন। তবে এর আগেই তিনি ১৯৪৯ সালে বন্ধু আইনুল হক খানের সঙ্গে যৌথভাবে নওরোজ কিতাবিস্তান নামে প্রকাশনা সংস্থা গড়ে তোলেন, যা এখনো পুস্তক প্রকাশনার কাজ চালিয়ে যাচ্ছে।


title: মোহাম্মদ নাসির আলী

text: শিশুতোষ বইয়ের লেখক হিসেবেই নাসির আলী বেশী পরিচিত। তার প্রকাশিত বইয়ের সংখ্যা ৪০টিরও বেশি। তবে তিনি অনেক শিক্ষামূলক গল্প, প্রবন্ধ ও জীবনী লিখেছেন। হাস্যরস সৃষ্টিতে তিনি যথেষ্ট দক্ষ ছিলেন। তার উল্লেখযোগ্য বইয়ের মধ্যে রয়েছে-" আমাদের কায়েদে আজম" (১৯৪৮), "মণিকণিকা" (১৯৪৯), "শাহী দিনের কাহিনী" (১৯৪৯), "ছোটদের ওমর ফারুক" (১৯৫১), "আকাশ যারা করলো জয়" (১৯৫৭), "আলী বাবা" (১৯৫৮), "টলস্টয়ের সেরা গল্প" (১৯৬৩, ২য় সংস্করণ), "ইতালীর জনক গ্যারিবল্ডি" (১৯৬৩), "বীরবলের খোশ গল্প" (১৯৬৪), "সাত পাঁচ গল্প" (১৯৬৫), "বোকা বকাই" (১৯৬৬), "যোগাযোগ" (১৯৬৮), "লেবু মামার সপ্তকাণ্ড" (১৯৬৮), "আলবার্ট আইনস্টাইন" (১৯৭৬), "মৃত্যুর সাথে পাঞ্জা" (১৯৭৬) ইত্যাদি।


title: মোহাম্মদ নাসির আলী

text: শিশুসাহিত্যে বিশেষ অবদানের জন্য নাসির আলী বেশ কয়েকটি জাতীয় ও আন্তর্জাতিক পুরস্কারে সম্মানিত হন। তিনি ১৯৬৭ সালে শিশুসাহিত্যে বাংলা একাডেমি পুরস্কার, ১৯৬৮ সালে ইউনেস্কো এবং একই বছর ইউনাইটেড ব্যাংক অব পাকিস্তান পুরস্কার লাভ করেন। বই প্রকাশনার ক্ষেত্রে অবদানের জন্য ১৯৭৮ সালে জাতীয় গ্রন্থকেন্দ্র ও ১৯৮৫ সালে ইসলামিক ফাউন্ডেশন তাকে স্বর্ণপদকে (মরণোত্তর) ভূষিত করে।


title: মোহাম্মদ নাসির আলী

text: মোহাম্মদ নাসির আলী ১৯৬৯ সালে প্রকাশনা সম্পর্কে করাচি থেকে ইউনেস্কো ট্রেনিং গ্রহণ করেন। তাছাড়া তিনি ভাল ছবি আঁকতে পারতেন। ফোটোগ্রাফিতেও তার প্রশংসনীয় দক্ষতা ছিল।


title: মোহাম্মদ নাসির আলী

text: মোহাম্মদ নাসির আলী ১৯৭৫ সালের ৩০শে জানুয়ারি হৃদরোগে আক্রান্ত হয়ে মৃত্যুবরন করেন।


title: ম্যাডিসন স্কয়ার গার্ডেন থেকে সরাসরি ডাব্লিউডাব্লিউই

text: ম্যাডিসন স্কয়ার গার্ডেন সরাসরি ডাব্লিউডাব্লিউই ছিল ডাব্লিউডাব্লিউই কর্তৃক আয়োজিত পেশাদারি কুস্তি আয়োজন। এটা ২০১৫ সালের ৩ অক্টোবর অনুষ্ঠিত হয় এবং শুধুমাত্র ডাব্লিউডাব্লিউই নেটওয়ার্ক দ্বারা প্রপচারিত হয়।


title: নেমাটোডা

text:
নেমাটোডা প্রাণিজগতের দ্বিতীয় বৃহত্তম পর্ব। গ্রিক শব্দ Nema অর্থ Thread তথা সূতা এবং Eidos অর্থ Form তথা আকার থেকে নেমাটোডা শব্দটি এসেছে। এরা একলিঙ্গ প্রাণী।ফ্যাসমিড (Phasmid) নামক পুচ্ছদেশীয় সংবেদন অঙ্গ (Caudal sensory organ) অনুপস্থিত। ওষ্ঠের পশ্চাতে বিভিন্ন আকৃতির অ্যামফিড (Amphid) নামক অগ্র প্রান্তীয় সংবেদন অঙ্গ (Anterior sensory organ) দেখতে পাওয়া যায়। সাধারণত রেচনঅঙ্গ অনুপস্থিত। উপস্থিত থাকলে তা উন্নত নয়। পুচ্ছদেশীয় আঠালো গ্রন্থি (Caudal adhesive gland) বর্তমান। অধিকাংশই মুক্তজীবী।
উদাহরণ: "Trichinella spiralis" (চাবুক কৃমি)


title: নেমাটোডা

text:
ফ্যাসমিড (Phasmid) নামক পুচ্ছদেশীয় সংবেদন অঙ্গ (Caudal sensory organ) উপস্থিত। ওষ্ঠের পার্শ্বে ছিদ্রের মত অ্যামফিড (Amphid) নামক অগ্র প্রান্তীয় সংবেদন অঙ্গ (Anterior sensory organ) বর্তমান। উন্নতমানের রেচনঅঙ্গ বর্তমান। পুচ্ছদেশীয় আঠালো গ্রন্থি (Caudal adhesive gland) অনুপস্থিত। অধিকাংশই পরজীবী।
উদাহরণ: "Loa loa" (চোখ কৃমি), "Ascaris lumbricodes" (গোল কৃমি), "Wuchereria bancrofti" (ফাইলেরিয়া কৃমি), "Enterobius vermicularis" (গুড়া কৃমি)


title: ওহাইও স্টেট রুট ৩১৯

text: স্টেট রুট ৩১৯(এসআর ৩১৯) মার্কিনযুক্তরাষ্ট্রের ওহিও প্রদেশের পশ্চিম পার্শ্বের দুই লেনের ছোট্ট একটি রাষ্ট্রীয় মহাসড়ক। স্পূর রুটটি ঠিক পশ্চিম ওয়াশিংটন স্ট্রিটের বারকিটসভ্যাল্ এলাকার এসআর-৩১৯ এর একটি পরিত্যক্ত রেলপথের পশ্চিম প্রান্তে দেখা যায়। এর পূর্বের প্রান্ত এসআর-১১৮ জংশনের পশ্চিম প্রান্তের ০.৫৬ মাইল (০.৯০ কি.মি.) পূর্বে অবস্থিত। ১৯৩০ সালের শুরুর দিকে এসআর-৩১৯ প্রতিষ্ঠিত হয়েছিল। এটি অনেক দীর্ঘ মহাসড়ক হিসাবে চালু হয়েছিল, কিন্তু এর আগে অংশ ১৯৩০ সালের পরে এসআর ১১৮ এর একটি অংশ হয়ে যায়।


title: ওহাইও স্টেট রুট ৩১৯

text:
এর সমগ্র দৈর্ঘ্য, এসআর ৩১৯ দক্ষিণ দিকের ডার্ক প্রদেশ এবং উত্তর দিকের মার্সার প্রদেশের সীমানা বরাবর চলে গেছে। এসআর ৩১৯ শহরের কেন্দ্রস্থল বারকিটসভ্যালর ঠিক পশ্চিম ওয়াশিংটন রাস্তার পূর্ববর্তী রেলপথ শ্রেণীতে শুরু হয়েছে। বারকিটসভ্যালর মধ্যে প্রধান রাস্তার হিসাবে পরিচিত, যাত্রাপথটি একটি আবাসিক এলাকায় প্রবেশের আগে গ্রামের কেন্দ্রীয় ব্যবসায়িক জেলা মধ্য দিয়ে পূর্বে চলে গেছে যেখানে এটা কয়েকটি পার্শ্ব রাস্তায় ছেদ করেছে। বারকিটসভ্যালর গ্রাম থেকে চলে যাওয়ার পর, এসআর ৩১৯ ডার্ক প্রদেশের এ্যালেন টাউনশিপ ও মার্সার প্রদেশের গ্রানভিল টাউনশিপের মধ্যে সীমাবদ্ধ হয়েছে। কৃষিজমি মধ্য দিয়ে কিয়দ্দূরে যাওয়ার পরে, এটা এসআর ১১৮ সঙ্গে তার জংশনে আসায় মহাসড়কটি শেষ হয়ে আসে। পূর্বে অব্যাহত থাকার পর ডার্ক-মার্সার প্রদেশে লাইন রোডে রাস্তাটি শেষ হয়েছে।
ওহিও ডিপার্টমেন্ট অফ ট্রাস্নপোট(ওডিওটি) যানবাহনের পরিমানের নির্ধারণ করতে মহাসড়ক ব্যবস্থার উপর সমীক্ষা চালান। একে সবচেয়ে সাধারণভাবে গড় বার্ষিক দৈনিক ট্রাফিক(এএডিটি) হিসেবে প্রকাশ করা হয়, অথবা বছরের যে কোন গড় দিনে ট্রাফিক ভলিউমের পরিমাপ। ২০১০ সালে, ওডিওটি নির্ধারণ করেছে যে প্রতিদিন গড়ে ৭১০ যানবাহন এসআর ৩১৯ বরাবর চলাচল করে।  এই রাষ্ট্রীয় মহাসড়ক জাতির অর্থনীতি, গতিশীলতা এবং আত্মরক্ষার জন্য সবচেয়ে গুরুত্বপূর্ণ মহাসড়ক ব্যাবস্থা হিসাবে চিহ্নিত ন্যাশনাল হাইওয়ে সিস্টেমের একটি অংশ হিসাবে অন্তর্ভুক্ত করা হয় না।


title: ওহাইও স্টেট রুট ৩১৯

text: ১৯৩২ সালে এসআর ৩১৯ সংযুক্ত হয়। মূলত, এসআর ৩১৯ এ অন্তর্ভুক্ত সমগ্র রাস্তাকে, এসআর-৩১৯ এর উত্তর থেকে কোল্ডওয়াটারের এসআর-২১৯ পর্যন্ত এসআর-১১৮ বরাবর প্রসারণ করা হয়েছিল।  ১৯৩৫ সালে, এসআর ৩১৯ কে এসআর ৩২ হিসাবে নামকরণ করতে এসআর ১১৮ এর বর্তমান বিন্যাস বরাবর আরও উত্তরে বাড়ানো হয়েছে, যা এখন সেলিনার পশ্চিমে এসআর ২৯ এর একটি অংশ। দুই বছর পর, এসআর ১১৮ এর পূর্বের দক্ষিণ প্রান্তের রকফোর্ড থেকে বর্তমান এর দক্ষিণ প্রান্তের গ্রীনভিল পর্যন্ত দক্ষিণে বাড়ানো হয়েছিল। অতএব, সমগ্রটি যা পূর্বের এসআর ৩১৯ এর উত্তর-দক্ষিণে প্রসারিত ছিল তা সে সময় এসআর ১১৮ এর একটি নতুন সম্প্রসারণ অংশ হয়ে ওঠে। পালাক্রমে, এটা আজকে এসআর ৩১৯ ছোট পার্শ্বীয় রাস্তা হয়ে উঠেছে।


title: হুসাইন বিন তালাল

text: হুসাইন বিল তালাল (Arabic: حسين بن طلال, Ḥusayn bin Ṭalāl; ১৪ নভেম্বর ১৯৩৫ – ৭ ফেব্রুয়ারি ১৯৯৯) ছিলেন জর্ডানের বাদশাহ। ১৯৫২ সালে তার পিতা তালাল বিন আবদুল্লাহ ক্ষমতা ত্যাগ করার পর থেকে শুরু করে ১৯৯৯ সালে মৃত্যুর আগ পর্যন্ত তিনি বাদশাহ ছিলেন। স্নায়ুযুদ্ধ ও আরব-ইসরায়েলি সংঘাতের সময়জুড়ে তার শাসনকাল বিস্তৃত ছিল। ১৯৯৪ সালে তিনি ইসরায়েলকে স্বীকৃতি দেন। আনোয়ার সাদাতের পর তিনি দ্বিতীয় আরব রাষ্ট্রপ্রধান যিনি ইসরায়েলকে স্বীকৃতি দিয়েছেন।


title: হুসাইন বিন তালাল

text: হুসাইন নবী মুহাম্মদ (সা) এর সরাসরি বংশধর বলা হয়।


title: হুসাইন বিন তালাল

text:
হুসাইন ১৯৩৫ সালের ১৪ নভেম্বর আম্মানে জন্মগ্রহণ করেন। তিনি ছিলেন বাদশাহ তালাল বিন আবদুল্লাহ এবং রাণী জাইন আল-শারাফ তালালের সন্তান। আম্মানে প্রাথমিক শিক্ষা গ্রহণ করার পর তিনি মিশরের আলেক্সান্দ্রিয়ার ভিক্টোরিয়া কলেজে পড়াশোনা করেছেন। এরপর তিনি ইংল্যান্ডের হ্যারো স্কুলে ভর্তি হন। এখানে তার চাচাত ভাই দ্বিতীয় ফয়সালের সাথে তার বন্ধুত্ব হয়। এরপর তিনি রয়েল মিলিটারি একাডেমি স্যান্ডহার্স্ট‌ে পড়াশোনা করেছেন।
১৯৫১ সালের ২০ জুলাই হুসাইন তার দাদা বাদশাহ প্রথম আবদুল্লাহর সাথে জুমার নামাজের জন্য জেরুজালেম যান। এদিন আবদুল্লাহ আততায়ীর হাতে নিহত হন। তবে হুসাইন হামলা থেকে বেঁচে যান। প্রত্যক্ষদর্শীদের মতে হুসাইনের দিকে বন্দুকধারী আততায়ী নিশানা করে কিন্তু ইউনিফর্মের মেডেলে লাগার কারণে গুলি লক্ষ্যভ্রষ্ট হয়।


title: হুসাইন বিন তালাল

text: ১৯৫১ সালের ৯ সেপ্টেম্বর তাকে যুবরাজ নিযুক্ত করা হয়। বাদশাহ তালাল তার মানসিক অসুস্থতাজনিত (ইউরোপীয় ও আরব চিকিৎসকদের মতে স্কিজোফ্রেনিয়া) কারণে পদত্যাগ করার পর ১৯৫২ সালের ১১ আগস্ট হুসাইনকে বাদশাহ ঘোষণা করা হয়। এসময় হুসাইনের বয়স ছিল ১৬ বছর। প্রাপ্তবয়স্ক হওয়ার আগ পর্যন্ত শাসনকাজ পরিচালনার জন্য এসময় একটি কাউন্সিল গঠিত হয়েছিল। ১৯৫৩ সালের ২ মে তিনি সিংহাসনে বসেন।


title: হুসাইন বিন তালাল

text: ১৯৫৬ সালের মার্চে হুসাইন জর্ডান সেনাবাহিনীর প্রধান গ্লাব পাশাকে অপসারণ করেন এবং সেনাবাহিনীর অন্যান্য ব্রিটিশ অফিসারদের স্থলে জর্ডানি অফিসার নিয়োগ করেন। গোত্রীয় সম্পর্কের কারণে এই নতুন বাহিনী তার প্রতি অধিক অনুগত ছিল।


title: হুসাইন বিন তালাল

text: হুসাইনের শাসনামলে আঞ্চলিক শান্তি রক্ষার প্রচেষ্টা চালানো হয়েছিল। ১৯৬৩ সালের দিকে হুসাইনের সাথে ইসরায়েলি পররাষ্ট্রমন্ত্রী আবা ইবান ও গোল্ডা মেয়ার বৈঠক করেন। জর্ডানের সাথে ইসরায়েলের দীর্ঘতম স্থলসীমান্ত রয়েছে। জর্ডান এসময় ইসরায়েলের সাথে শান্তি বজায় রাখতে চেয়েছিল।


title: হুসাইন বিন তালাল

text: হুসাইন ইসরায়েলের সাথে আলোচনার পক্ষে ছিলেন। ইরাক ও সিরিয়ার বাথপন্থি শাসন এবং নাসেরের আরব জাতীয়তাবাদি আদর্শ সামরিক বাহিনীর উপর প্রভাব বিস্তার করার ঘটনা এই ইচ্ছার উপর প্রভাব ফেলেছে। ১৯৬৩ সালের ২৪ সেপ্টেম্বর হুসাইন এবং ইসরায়েলের প্রধানমন্ত্রী লেভি এশকলের প্রতিনিধি কূটনৈতিক ইয়াকভ হার্জ‌গের মধ্যে প্রথম গোপন বৈঠক হয়।


title: হুসাইন বিন তালাল

text: ১৯৬৬ সালের ১৩ নভেম্বর ইসরায়েলের সামরিক বাহিনী বাদশাহ হুসাইনের সাথে স্বাক্ষরিত একটি গোপন চুক্তি লঙ্ঘন করে জর্ডানের সীমানার ভেতরে অভিযান চালায়। এটি সামু ঘটনা নামে পরিচিত।


title: হুসাইন বিন তালাল

text: ইসরায়েলের সাথে শান্তিপূর্ণ অবস্থা মেনে চলার জন্য হুসাইনের প্রচেষ্টা অন্যান্য আরব নেতাদের মধ্যে অসন্তোষ সৃষ্টি করে। মিশরের রাষ্ট্রপতি জামাল আবদেল নাসের প্রায় হুসাইনকে "সাম্রাজ্যবাদের ভৃত্য" হিসেবে অভিহিত করতেন। সেনাপ্রধান জাইদ বিন শাকির একটি সংবাদ সম্মেলনে সতর্ক করে বলেন যে যদি জর্ডান যুদ্ধে যোগ না দেয় তবে জর্ডানে গৃহযুদ্ধ দেখা দেবে। দেশে এবং আরব বিশ্বে বিশ্বাসযোগ্যতা ধরে রাখার জন্য তিনি ১৯৬৭ সালের ৩০ মে মিশরের সাথে পারস্পরিক প্রতিরক্ষা চুক্তি স্বাক্ষর করেন।


title: হুসাইন বিন তালাল

text: জর্ডানের নাগরিকদের জীবনমানের উন্নয়নের জন্য হুসাইন অর্থনৈতিক ও শিল্প অবকাঠামো গড়ে তোলায় মনোনিবেশ করেন। ১৯৬০ এর দশকে জর্ডানের মূল শিল্প যেমন ফসফেট, পটাশ ও সিমেন্ট শিল্প গড়ে তোলা হয়। এছাড়াও দেশজুড়ে মহাসড়কের নেটওয়ার্ক গড়ে তোলা হয়।


title: হুসাইন বিন তালাল

text: সামাজিক সূচকে হুসাইনের সাফল্য প্রকাশ পেয়েছে। ১৯৫০ সালে শুধুমাত্র ১০% জর্ডানি পানি, স্বাস্থ্য ও বিদ্যুত সুবিধা পেত। বর্তমানে তা বৃদ্ধি পেয়ে ৯৯% শতাংশ হয়েছে। ১৯৬০ সালে ৩৩% জর্ডানি শিক্ষিত ছিল। ১৯৯৬ সালে তা বৃদ্ধি পেয়ে ৮৫.৫% হয়। ১৯৬১ সালে জর্ডানের বাসিন্দাদের গড় দৈনিক ক্যালরি গ্রহণের পরিমাণ ছিল ২১৯৮ ক্যালরি। ১৯৯২ সাল নাগাদ তা ৩৭.৫% বৃদ্ধি পায় এবং পরিমাণ দাঁড়ায় ৩০২২ ক্যালরি। ইউনিসেফের পরিসংখ্যান অনুযায়ী ১৯৮১ ও ১৯৯১ সালের মধ্যে জর্ডানের শিশু মৃত্যু হার হ্রাস সবচেয়ে দ্রুততম ছিল। ১৯৮১ সালে এই হার ছিল প্রতি হাজারে ৭০ জন, ১৯৯১ সালে এই হার দাঁড়ায় প্রতি হাজারে ৩৭ জন।


title: হুসাইন বিন তালাল

text: ১৯৬৭ সালে ছয়দিনের যুদ্ধে জর্ডান পশ্চিম তীরের নিয়ন্ত্রণ হারায়। এসময় দ্বিতীয়বারের মত ফিলিস্তিনি উদ্বাস্তুরা জর্ডানে ব্যাপক আকারে প্রবেশ করতে থাকে। তাদের অনেককে জর্ডানের নাগরিকত্ব দেয়া হয়। উল্লেখযোগ্য সংখ্যক ফিলিস্তিনির উপস্থিতির কারণে তারা কিছু কিছু এলাকায় তারা ক্ষমতাশালী হয়ে উঠে।


title: হুসাইন বিন তালাল

text: ১৯৭০ সালের সেপ্টেম্বরে প্যালেস্টাইন লিবারেশন অর্গানাইজেশনকে বিতাড়নের জন্য হুসাইন জর্ডানের সেনাবাহিনীকে আদেশ দেন। ১৯৭১ সালের জুলাই পর্যন্ত ফিলিস্তিনি যোদ্ধাদের উপর হামলা চালানো হয়। এসময় হাজার হাজার ফিলিস্তিনি নির্বাসিত হয়, তাদের অধিকাংশ প্রতিবেশি লেবাননে পালিয়ে যায়।


title: হুসাইন বিন তালাল

text: ১৯৬৭ সালের যুদ্ধ এবং জাতিসংঘ নিরাপত্তা পরিষদ প্রস্তাব ২৪২ গ্রহণের পর গানার জেরিং মধ্যপ্রাচ্য শান্তি প্রক্রিয়ার বিশেষ প্রতিনিধি নিযুক্ত হন এবং জেরিং মিশনের নেতৃত্ব দেন। মিশর ও ইসরায়েল উভয়ে শান্তি প্রক্রিয়ার সমর্থনে জেরিঙের প্রস্তাবে সাড়া দেয়, তবে এই প্রক্রিয়ার অগ্রগতি হয়নি। মিশরের রাষ্ট্রপতি আনোয়ার সাদাত এবং সিরিয়ার রাষ্ট্রপতি হাফিজ আল আসাদ ১৯৭৩ সালে বাদশাহ হুসাইনের সাথে যুদ্ধের ব্যাপারে সাক্ষাত করেন। কিন্তু পুনরায় ইসরায়েলের কাছে অঞ্চল হারানোর আশঙ্কায় তিনি তা নাকচ করে দেন। তিনি পশ্চিম তীরকে জর্ডানের অংশ বলে মনে করতেন। কিন্তু আনোয়ার সাদাত প্যালেস্টাইন লিবারেশন অর্গানাইজেশনের চেয়ারম্যান ইয়াসির আরাফাতকে প্রতিশ্রুতি দেন যে যুদ্ধে বিজয়ী হলে পশ্চিম তীর ফিলিস্তিনিদেরকে দেয়া হবে, তাই হুসাইন সন্দিহান ছিলেন। ২৫ সেপ্টেম্বর রাতে ইসরায়েলি প্রধানমন্ত্রী গোল্ডা মেয়ারকে আসন্ন সিরিয়ান আক্রমণ সম্পর্কে সতর্ক করার জন্য হুসাইন গোপনে হেলিকপ্টার করে তেল আভিভ রওয়ানা হন। গোল্ডা মেয়ার তার কাছে জানতে চান যে সিরিয়ানরা কি মিশরীয়দের ছাড়া যুদ্ধ করবে কিনা? জবাবে হুসাইন বলেন যে তিনি তেমন মনে করেন না এবং তার ধারণা মিশরীয়রা সহযোগিতা করবে।


title: হুসাইন বিন তালাল

text: ১৯৭৩ সালের ৬ অক্টোবর জর্ডানকে ছাড়া মিশর ও সিরিয়া ইসরায়েলের উপর আক্রমণ করে। ২৩ অক্টোবর যুদ্ধবিরতি ঘোষণা হয়। তবে ১৯৭৪ সালের জানুয়ারি পর্যন্ত লড়াই চলেছিল। ১৪ মাসব্যপী মিশর, ইসরায়েল ও যুক্তরাষ্ট্রের কূটনৈতিক প্রচেষ্টার পর ১৯৭৮ সালের ১৭ সেপ্টেম্বর মিশরের রাষ্ট্রপতি আনোয়ার সাদাত ও ইসরায়েলের প্রধানমন্ত্রী মেনাখেম বেগিনের মধ্যে ক্যাম্প ডেভিড চুক্তি স্বাক্ষরিত হয়।


title: হুসাইন বিন তালাল

text: ১৯৯৪ সালে হুসাইন ইসরায়েলের সাথে যুদ্ধাবস্থা আনুষ্ঠানিকভাবে সমাপ্ত করেন। এসময় ইসরায়েল-জর্ডান শান্তিচুক্তি স্বাক্ষরিত হয়। ১৯৬০ এর দশকে তিনি গোপনে ইসরায়েলের সাথে এ ব্যাপারে আলোচনা শুরু করেছিলেন। ১৯৬৩ থেকে ১৯৯৪ সালের মধ্যে ইসরায়েলি নেতৃস্থানীয়দের সাথে তিনি কমপক্ষে ৫৫ বার গোপন বৈঠক করেছেন। এই নেতৃস্থানীয়দের মধ্যে কমপক্ষে সাতজন প্রধানমন্ত্রী ও পররাষ্ট্রমন্ত্রী ছিলেন।


title: হুসাইন বিন তালাল

text: আলোচনার সময় ইসরায়েলের প্রধানমন্ত্রী আইজ্যাক রবিনের সাথে ঘনিষ্ঠ সম্পর্ক হওয়ায় রবিনের শেষকৃত্যে হুসাইনকে বিশেষ বক্তৃতা দিতে আমন্ত্রণ জানানো হয়েছিল।


title: হুসাইন বিন তালাল

text: ১৯৯৬ সালের ১৩ মার্চ মিশরের শার্ম আল-শাইখে "শান্তিপ্রতিষ্ঠাতাদের সম্মেলন" অনুষ্ঠিত হয়। মিশরের রাষ্ট্রপতি হোসনি মুবারক এর আয়োজন করেছিলেন। বাদশাহ হুসাইন ছাড়াও তুরস্কের রাষ্ট্রপতি সুলাইমান ডেমিরেল, ইসরায়েলের প্রধানমন্ত্রী শিমন পেরেজ, যুক্তরাষ্ট্রের রাষ্ট্রপতি বিল ক্লিনটন, রাশিয়ার রাষ্ট্রপতি বরিস ইয়েলতসিন এতে অংশ নেন। ইসরায়েল-ফিলিস্তিন শান্তি আলোচনার ব্যাপারে এই সম্মেলন হয়।


title: হুসাইন বিন তালাল

text: হুসাইন অনেক সময় ইসরায়েলি ও ফিলিস্তিনিদের মধ্যে আলোচনায় অংশ নিয়েছেন। বলা হয় যে ১৯৯৭ সালের জানুয়ারিতে তার ১১ ঘন্টাব্যপী হস্তক্ষেপের পর ফিলিস্তিনি চেয়ারম্যান ইয়াসির আরাফাত এবং ইসরায়েলি প্রধানমন্ত্রী বেঞ্জামিন নেতানিয়াহু পশ্চিম তীরের হেবরন শহরের অধিকাংশ থেকে ইসরায়েলি সেনা প্রত্যাহার বিষয়ে এক চুক্তিতে উপনীত হন।


title: হুসাইন বিন তালাল

text: ১৯৯৭ সালের ২৭ সেপ্টেম্বর দুইজন মোসাদ এজেন্ট জর্ডানে বসবাসরত খালিদ মিশালকে বিষপ্রয়োগ করে হত্যার চেষ্টা চালায়। এর ফলে চুক্তি ঝুকির মুখে পড়ে। হুসাইন একে জর্ডানের সার্বভৌমত্বের উপর হস্তক্ষেপ হিসেবে দেখেন এবং মিশালের মৃত্যু হলে তিনি চুক্তি থেকে বেরিয়ে আসবেন বলে সতর্ক করে দেন। তবে মিশাল এই হত্যাচেষ্টা থেকে বেঁচে যান।


title: হুসাইন বিন তালাল

text: ১৯৯৮ সালের অক্টোবরে যুক্তরাষ্ট্রের রাষ্ট্রপতি বিল ক্লিনটন ওয়াই নদী মেমোরেন্ডামে অংশ নেয়ার জন্য হুসাইনকে আমন্ত্রণ জানান। এসময় হুসাইন ক্যামোথেরাপি চিকিৎসা নিচ্ছিলেন।


title: হুসাইন বিন তালাল

text: ১৯৯৮ সালের জুলাই মাসের শেষের দিকে হুসাইনের লিম্ফেটিক ক্যান্সারে আক্রান্ত হওয়ার খবর প্রকাশিত হয়। যুক্তরাষ্ট্রের মেয়ো ক্লিনিকের চিকিৎসকরা তার রোগ নির্ণয় করেছিলেন। চিকিৎসার জন্য তিনি ক্যামোথেরাপি গ্রহণ শুরু করেন। চিকিৎসকরা তার সুস্থতার ব্যাপারে আশাবাদী ছিলেন। স্যাটেলাইটের মাধ্যমে জর্ডানের টেলিভিশনে দেয়া বক্তৃতায় জর্ডানের জনগণকে তিনি জানান যে তার রোগ নিরাময়যোগ্য। তবে তিনি দুর্বল হয়ে পড়ছিলেন। ক্যান্সারের কারণে ইতিপূর্বে ১৯৯২ সালে তার একটি কিডনি নষ্ট হয়ে গিয়েছিল।


title: হুসাইন বিন তালাল

text: ১৯৯৯ সালের জানুয়ারিতে দেশে ফেরার সময় তিনি লন্ডনে যাত্রাবিরতি করেন। দুর্বলতার কারণে চিকিৎসকরা তাকে কয়েক সপ্তাহের জন্য ইংল্যান্ডে বিশ্রাম নেয়ার পরামর্শ দিয়েছিলেন। তবে তিনি জর্ডানে ফিরে আসেন


title: হুসাইন বিন তালাল

text: জর্ডানে ফিরে আসার পর পরিবারের সদস্য, মন্ত্রী, সংসদ সদস্য, বিদেশি বিশিষ্ট ব্যক্তিবর্গ এবং সাধারণ নাগরিকদের স্রোত তাকে স্বাগত জানায়। জর্ডানের সরকারি সূত্রমতে এই সংখ্যা ৩০ লক্ষ।


title: হুসাইন বিন তালাল

text: মৃত্যুর পূর্বে হুসাইন তার অসিয়ত পরিবর্তন করেছিলেন। ইতিপূর্বে তার ভাই হাসান বিল তালান উত্তরসুরি মনোনীত হয়েছিলেন। হুসাইন তা বদলে তার পুত্র দ্বিতীয় আবদুল্লাহ উত্তরসুরি মনোনীত হন। ১৯৯৯ সালের ২৫ জানুয়ারি যুক্তরাষ্ট্রে চিকিৎসাবস্থা থেকে তিনি জর্ডানে ফিরে আসেন।


title: হুসাইন বিন তালাল

text: সেই বছরের ৭ ফেব্রুয়ারি হুসাইন মৃত্যুবরণ করেন। মৃত্যুর সময় তিনি ছিলেন আন্তর্জাতিক রাজনীতিতে সবচেয়ে বেশিদিনব্যপী প্রভাব ফেলা নেতাদের অন্যতম। ৪৬ বছর যাবত তিনি জর্ডানের বাদশাহ ছিলেন। এসময় তিন মধ্যপ্রাচ্যের সংঘাতের একজন প্রধান ব্যক্তি ছিলেন। মৃত্যুর পূর্বে সিএনএনের সাংবাদিক ক্রিস্টিয়ান আমানপোরকে দেয়া এক সাক্ষাতকারে তিনি বলেন যে আরব-ইসরায়েলি সংঘাতের একটি শান্তিপূর্ণ সমাধানে পৌছানো সম্ভব।


title: হুসাইন বিন তালাল

text: ৮ ফেব্রুয়ারি তার জানাজা অনুষ্ঠিত হয়। এতে তার পাঁচ পুত্রের সকলে, বিদেশি ব্যক্তিবর্গ অংশ নেন। এছাড়া হিসাব অনুযায়ী প্রায় ৮,০০,০০০ জর্ডানি নাগরিক অংশ নেয়।


title: হুসাইন বিন তালাল

text: তার মৃত্যুর পরে তার পুত্র দ্বিতীয় আবদুল্লাহ জর্ডানের বাদশাহ হন।


title: হুসাইন বিন তালাল

text: হুসাইন একজন শৌখিন রেডিও অপারেটর ছিলেন এবং তার কাছে দ্য রেডিও সোসাইটি অফ হ্যারোর সম্মানসূচক সদস্যপদ ছিল। এছাড়াও তিনি আমেরিকান রেডিও রিলে লীগের আজীবন সদস্য ছিলেন।


title: হুসাইন বিন তালাল

text: হুসাইন এছাড়াও একজন প্রশিক্ষিত পাইলট ছিলেন। উড়োজাহাজ ও হেলিকপ্টার চালানো তার শখ ছিল। তার মোটরসাইকেল সংগ্রহের শখও ছিল। জর্ডানের রাণী নুরের "লিপ অফ ফেইথ: মেমোয়ার্স অফ এন আনএক্সপেক্টেড লাইফ" বইয়ের পেপারব্যাক সংস্করণে তাদের দুইজনের হার্লে-ডেভিডসনে চড়ার ছবি ছিল।


title: হুসাইন বিন তালাল

text:
বাদশাহ হুসাইন চারবার বিয়ে করেছেন:হুসাইন নিম্নোক্ত জর্ডানি সম্মাননায় ভূষিত হয়েছিলেন:
রাস্তা, চত্বর, পার্ক


title: সিলভার সেন্টার সেন্ট

text: সিলভার সেন্টার সেন্ট হচ্ছে আমেরিকান আদর্শ মুদ্রা,যা বড় মুদ্রা গুলোর বৈশিষ্ট বহনকারীদের মধ্যে একটি এবং বিমেটাল্লিক মুদ্রার প্রাথমিক উদাহরণস্বরূপ। বর্তমানে এটির এক ডজনেরও কম নমুনার অস্তিত্ব আছে বলে জানা যায়, এগুলো সাধারণত অনেক মূল্যের হয়, জানুয়ারী ২০০২ সালে একটি অপ্রচারিত সিলভার সেন্টার সেন্ট নিলামে $৪১৪,০০০ এ বিক্রি হয়। এর মূল্য পরে আরো বেড়ে যায়,যেমন এপ্রিল ২০১২ সালে একটি নিলামে PCGS MS৬১ সিলভার সেন্টার সেন্টের জন্য, $ ১ মিলিয়নেও বেশি মূল্য হাকায়।


title: সিলভার সেন্টার সেন্ট

text: আমেরিকান প্রজাতন্ত্রের শুরুর বছরে, একটি সাধারণ সর্বসম্মতি ছিল যে নতুন দেশের মুদ্রার অন্তর্নিহিত সোনারূপার মূল্য তার গড়পড়তা মূল্যের সমান হওয়া উচিত।কিন্তু কিছু ব্যবসায়ী,মানদণ্ড পূরণ হয়নি এমন কয়েন গ্রহণ করতে অসম্মতি জানায়। অধিকাংশ গোষ্ঠীর জন্য সোনা বা রুপার মূল্যায়ন করা হতো স্বর্ণ বা রৌপ্য মিশ্রণ কর্তৃক কয়েন নির্মাণের দ্বারা। যাইহোক,১৭৯২ সালের কয়েনেজ অ্যাক্ট(মুদ্রা আইন) এ সুনির্দিষ্টভাবে উল্লেখ করা হয় যে সেন্ট গঠিত হবে ১১ মণিকারের ওজনের (২৬৪ শস্য বা ১৭.১ গ্রাম) খাঁটি তামা দ্বারা। অন্তর্নিহিত মান বজায় রাখার প্রয়োজনে এটির ওজন যা দাঁড়ায় তা দৈনন্দিন ব্যবহারের জন্য খুব ভারী হত।


title: সিলভার সেন্টার সেন্ট

text: মার্কিন পররাষ্ট্রমন্ত্রী টমাস জেফারসন একটি বিকল্প প্রস্তাব করেছিলেন : একটি কয়েন তৈরি হবে মিশ্রণের দ্বারা যা প্রাথমিক ভাবে তামার মিশ্রণ ,কিন্তু অন্তর্নিহিত মূল্যের ও যুক্তিসঙ্গত মাপের একটি এক সেন্টের মুদ্রার জন্য তাতে যথেষ্ট পরিমাণ রুপা অন্তর্ভুক্ত থাকবে। এই বিলিয়ন মিশ্র ধাতু ইউ.এস.মিন দ্বারা তদারক করা হতো,কিন্তু মার্কিন ট্রেজারি সেক্রেটারি আলেকজান্ডার হ্যামিলটন ভয় পেয়ে ছিলন যে এটা জাল করার জন্য খুব সমর্থক হবে ,তখন থেক এটির চেহারা বিশুদ্ধ তামার চেয়ে সামান্য ভিন্ন করা হয়। ১৭৯২ সালে, মিন্ট এর প্রধান মুদ্রাপ্রস্তুতকারী, হেনরি ভট, একটি সমাধান নিয়ে আসেন : একটি তামার মসৃণ পাত,যা একটি আধুনিক সিকির চেয়ে সামান্য ছোট, সাথে একটি ছোট রূপালী "প্লাগ" যা তাড়ন প্রক্রিয়া সময় সেন্কেটের কেন্দ্রের ছিদ্রে ঢোকানো হয়। সমসাময়িক সোনারূপার দামে রুপার প্লাগের মূল্য আনুমানিক ৩/৪ ¢,যখন তামার মসৃণ পাতটি অন্তর্নিহিত মূল্যে অতিরিক্ত আরো ১/৪ ¢ যোগ করতো। এই ধরনের বেশ কিছু কয়েন পরীক্ষমূলক ভাবে প্রসূত করা হয়েছিল। পরিশেষে,অতিরিক্ত শ্রম প্রয়োজনের কারনে এই বিমেটাল্লিক মুদ্রা ব্যাপক উৎপাদনের জন্য অনুপযুক্ত প্রমাণিত হয়, এবং  ১০০% তামার ২০৮ শস্য গঠিত উৎপাদিত বড় সেন্ট গুলোর প্রচলন শুরু হয় ১৭৯৩ সাল থেকে।


title: সিলভার সেন্টার সেন্ট

text: সিলভার সেন্টার সেন্টের প্রতিরূপে(সামনে) আকৃতি হচ্ছে বহমান চুলের একটি লিবার্টি হেড। প্রতিকৃতিটির লম্বালম্বি নীচে তারিখ দেওয়া আছে,এবং "LIBERTY PARENT OF SCIENCE & INDUST."("স্বাধীনতা বিজ্ঞান ও শ্রম এর অভিভাবক")শব্দটি  কেন্দ্রীয় আংশের কাছাকাছি বৃত্তাকার ভাবে অন্তর্লিখিত আছে। বিপরীত পাশের নকশাটি জয়মাল্যের কেন্দ্রে "ONE CENT"("এক সেন্ট") শব্দটি দিয়ে গঠিত,এবং নিচে ভগ্নাংশ "১/১০০" লেখাটি রেয়েছে। জয়মাল্যের চারপাশে "UNITED STATES OF AMERICA" ("মার্কিন যুক্তরাষ্ট্র")লেখাটি অন্তর্লিখিত রয়েছে।


title: জর্ডানের বাদশাহদের তালিকা

text: জর্ডা‌নের বাদশাহ হল জর্ডানের রাষ্ট্রপ্রধানের পদ। বাদশাহ জর্ডানের হাশিমি রাজপরিবারের প্রধান হিসেবেও দায়িত্বপালন করেন। তাকে মহামান্য (ইংরেজিতেঃ হিজ ম্যাজেস্টি) () হিসেবে সম্বোধন করা হয়।


title: জর্ডানের বাদশাহদের তালিকা

text: ব্রিটেনের সহায়তায় ১৯২১ সালে জর্ডানে রাজতন্ত্র স্থাপিত হয়। মক্কার শরিফ হুসাইন বিন আলির পুত্রগণ ইরাক ও জর্ডানের বাদশাহ হন। প্রথম আবদুল্লাহ ১৯২১ সালের ১১ এপ্রিল ট্রান্সজর্ডান আমিরাতের আমির হয়েছিলেন। ১৯৪৬ সালের ২৫ মে ট্রান্সজর্ডান স্বাধীন হয়ে নতুন জর্ডান রাষ্ট্র গঠিত হওয়ার আগ পর্যন্ত তিনি আমির ছিলেন। এরপর তিনি জর্ডানের প্রথম বাদশাহ হন।


title: জর্ডানের বাদশাহদের তালিকা

text: হাশিমি রাজপরিবারের মূল উৎসভূমি হেজাজ। বর্তমানে তা সৌদি আরবের অংশ।


title: কেপলার-৬

text:
কেপলার ৬ হল একটি হলুদ দৈত্য যা সিগনাস নক্ষত্রমণ্ডলের মধ্যে অবস্থিত। নক্ষত্রটি কেপলার মিশনের দৃষ্টিক্ষেত্রর মধ্যে পরে যা নাসা নেতৃত্বাধীন পৃথিবী সদৃশ গ্রহ আবিষ্কার অভিযানে আবিষ্কৃত হয়। নক্ষত্রটি সূর্যের তুলনায় আয়তনে সামান্য বড়, সামান্য ঠান্ডা ও ধাতু-সমৃদ্ধ এবং সূর্যের চেয়ে বেশি ভর সমৃদ্ধ। নক্ষত্রটিকে কেপলার-৬বি নামের একটি মাত্র বৃহস্পতি-আকারের বহির্গ্রহ খুব নিকট কক্ষপথ দিয়ে প্রদক্ষিণ করে।
কেপলার মিশনে আবিষ্কৃত হওয়ার কারনেই এর নাম হয় কেপলার-৬। পৃথিবী সদৃশ গ্রহ যেখানে গমন করা সম্ভব আবিষ্কারের উদ্দেশ্যে নাসা ২০০৯ সালে এই মিশনটি চালু করে। অন্যান্য তারকাদের মত কেপলার -6 এর কোন সাধারণ এবং চলিত নাম নেই। জানুয়ারি ৪, ২০১০ সালে আমেরিকান এস্ট্রোনমিক্যাল সোসাইটির ২১৫ তম সভায় কেপলার টিম অন্যনান্য তারকার যেমন কেপলার-৪, কেপলার-৫, কেপলার-৭ ও কেপলার-৮ এর চারপাশের গ্রহের পাশাপাশি গ্রহ কেপলার-৬বি আবিষ্কৃত হওয়ার ঘোষণা দেয়। এটি কেপলার মহাকাশযানের আবিষ্কৃত তৃতীয় গ্রহ হবে, প্রথম তিনটি গ্রহ কেপলারের তথ্য অনুসারে যাচাই করা হবে যা আগেই আবিষ্ক্রিত হয়েছিল। এই তিনটি গ্রহ কেপলার এর পরিমাপ নির্ভুলতা পরীক্ষা করতে ব্যবহৃত হয়।


title: কেপলার-৬

text: কেপলার-৬ এর আবিষ্কার পর্যায়ক্রমে উক্ত পর্যবেক্ষণ দ্বারা নিশ্চিত করা হয় : টেক্সাসের হবি এবারলি এবং স্মিথ টেলিস্কোপ ; হাওয়াই এর কেক ১ টেলিস্কোপ ; সাউদারন ক্যালিফরনিয়ার হ্যাল এবং শেইন টেলিস্কোপ ; আরিজোনা ডাব্লিউ আই ওয়াই এন (WIYN) , এম এম টি (MMT) ও টিলিঙ্ঘাস্ট টেলিস্কোপ এবং কেনারি দ্বিপের নরডিক অপটিক্যাল টেলিস্কোপ।


title: কেপলার-৬

text: কেপলার-৬ হল একটি নক্ষত্র যার ভর আনুমানিক ১.২০৯ M অথবা সূর্য ভরের পাঁচ-চতুর্থাংশ। এছাড়াও এটি সূর্যের চেয়ে বড় এবং এর ব্যাসার্ধ ১.৩৯১ R বা সূর্যের সাত-পঞ্চমাংশ। তারকাটির বয়স আনুমানিক ৩.৮ বিলিয়ন বছর এবং এটির কার্যকরি তাপমাত্রা হল ৫৬৪৭ K (৯,৭০৫ °F)। সূর্যের তাপমাত্রা ৫৭৭৮ k যা তুলনামূলকভাবে কেপলার-৬ এর চেয়ে সামান্য বেশি। কেপলার-৬ এর ধাতবতা [Fe/H] = +০.৩৪, এটি সূর্যের চেয়ে ২.২ গুন বেশি ধাতুবহুল । সাধারনত ধাতু সমৃদ্ধ নক্ষত্র গ্রহমণ্ডল এবং গ্রহ তৈরিতে সহায়ক ।


title: কেপলার-৬

text: তারকাটিকে পৃথিবী থেকে দেখার আপাত মান ১৩.৮ যা তুলনামুল্কভাবে প্লুটোর আপাত মানের চেয়ে কম, প্লুটোর আপাত মান ১৩.৬৫ যা কেপলার-৬ এর চেয়ে সামান্য উজ্জ্বল। তারকাটি পৃথিবী থেকে খালি চোখে দেখা যায় না।


title: কেপলার-৬

text: কেপলার-৬ এর একটি নিশ্চিতক্রিত গ্যাস জায়ান্ট গ্রহ রয়েছে যার নাম কেপলার-৬বি। গ্রহটি আনুমানিক .৬৬৯ M বা বৃহস্পতি গ্রহের ভরের দুই তৃতীয়াংশ। এছাড়াও এটি বৃহস্পতি গ্রহের চেয়ে সামান্য বিকীর্ণ এবং এর ব্যাসার্ধ প্রায় ১.৩২৩ R। কেপলার-৬বি গ্রহটি তার নক্ষত্রটিকে গড়ে .০৪৫৬ AU দূরত্বে প্রদক্ষিণ করে এবং এটি ৩.২৩৪ দিনে একবার প্রদক্ষিণ সম্পন্ন করে। গ্রহের কক্ষপথের উৎকেন্দ্রিকতা ০ গণ্য করা হয় যা একটি বৃত্তাকার কক্ষপথ।


title: মাহমুদ কলি

text: মাহমুদ কলি একজন বাংলাদেশী অভিনেতা। তিনি বাংলাদেশী চলচ্চিত্রের আশি ও নব্বই দশকের একজন জনপ্রিয় চলচ্চিত্র অভিনেতা।


title: মাহমুদ কলি

text: অভিনেতা মাহমুদ কলি হচ্ছেন বাংলাদেশের স্বনামধন্য চিত্রনির্মাতা আজিজুর রহমান বুলি এর ছোট ভাই । মূলত ভাই এর সহায়তায় এবং নিজের অভিনয় পারদর্শিতার মাধ্যমে বাংলাদেশ চলচ্চিত্রে প্রবেশ করেন।


title: মাহমুদ কলি

text: মাহমুদ কলি চলচ্চিত্রে পা রাখেন মাস্তান চলচ্চিত্রের মাধ্যমে।তিনি এই চলচ্চিত্রে সহ- অভিনেতার ভুমিকায় ছিলেন। তিনি ১৯৭৮ সালে অশোক ঘোষ নির্মিত তুফান চলচ্চিত্রে মূল নায়কের ভুমিকায় অভিনয় করেন। মাহমুদ কলি প্রায় ৫০টির মত চলচ্চিত্তে অভিনয় করেছেন।


title: মাহমুদ কলি

text: মাহমুদ কলি বর্তমানে টিভি নাটক নির্মাণ নিয়ে ব্যস্ত আছেন। ১৯৯৭ সালে তিনি প্রথম একটি ধারাবাহিক নাটক নাটক নির্মাণ করেন তাহাদের কথা। বর্তমানে তিনি আলোকিত আঙ্গিনা নামক ধারাবাহিক নাটক নির্মাণ করছেন।


title: জেউক্সিপুস স্নানাগার

text: বাইজেন্টাইন সাম্রাজ্য এর রাজধানী কনস্টান্টিনোপল এ জেউক্সিপুস স্নানাগার একটি জনপ্রিয় স্নানাগার ছিল। ১০০-২০০ খ্রিস্টাব্দে এটি নির্মিত হয়েছিল যা ৫৩২ খ্রিস্টাব্দের নিকা বিদ্রোহে ধ্বংস হয় এবং অনেক বছর পরে স্নানঘরগুলো পুনর্নির্মিত হয়। ওই স্থানে পূর্বে একটি জেউস এর মন্দির থাকায় এর নাম জেউক্সিপুস রাখা হয়। প্রাচীন গ্রিক এক্রোপলিস এর একিলিস এর স্নানঘর হতে ৫০০ ইয়ার্ড দক্ষিণে সেগুলো নির্মিত হয়েছিল। প্রথমদিকে বহুবিধ ভাস্কর্যের কারণে স্নানাগারটি বিখ্যাত ছিল। পরে সেগুলো সামরিক উদ্দেশ্যে ব্যবহৃত হয়- ৭ম শতকের দিকে। ১৯২৮ সালে জায়গাটি খনন করে স্নানঘরগুলো আবার বানানো হয়।


title: জেউক্সিপুস স্নানাগার

text: রোমান সম্রাট সেভেরাস প্রাচীন স্নানাগারটি নির্মাণ করেন এবং সম্রাট কন্সন্টান্টিন বহুবিধ মোজাইক এবং ৮০ টি মূর্তি দ্বারা এটিকে সুসজ্জিত করেন। বিভিন্ন দেবতা ও পৌরাণিক চরিত্রসহ হোমার, হেসয়েড, প্লেটো, এরিস্টটল, জুলিয়াস সিজার, ডেমোসথেন্স, এসচিনেস, ভার্জিল প্রমুখের মূর্তি সেখানে ছিল। এই মূর্তিগুলো এশিয়া ও আশেপাশের রোম, গ্রিস, এশিয়া মাইনর প্রভৃতি অঞ্চল হতে সংগ্রহ করা হয়। ঐ সময়ের প্রথামত স্নানঘরগুলো সিনেটভবনের পাশে নির্মিত হয়েছিল। লাউসুস এর প্রাসাদও অনুরূপ পৌরাণিক ও অন্যান্য মূর্তি দ্বারা সজ্জিত ছিল।


title: জেউক্সিপুস স্নানাগার

text:
সদস্যরা খুব কম খরচে এতে প্রবেশ করতে পারত। প্রথমত স্নানাগার হিসেবে তৈরি হলেও সেখানে শরীরচর্চা এবং বিনোদনেরও ব্যবস্থা ছিল। কাজকর্ম দেখাশোনা, স্নানাগারের কার্যাবলি, খোলা এবং বন্ধ হওয়ার সময় এবং আচরণবিধি মেনে চলার জন্য অংশগ্রহণকারীদের অর্থ দেওয়া হত। নারী এবং পুরুষ একসাথে প্রবেশের নিয়ম ছিল না। হয় তারা ভিন্ন স্নানঘরে যেত অথবা ভিন্ন সময়ে যেত।
কন্সন্টান্টিনোপল এ বেশ কিছু সাধারণ স্নানাগার থাকলেও জেউক্সিপুস বেশ জনপ্রিয় ছিল, সেখানে বাণিজ্যিক প্রতিযোগিতা থাকা সত্ত্বেও। এমনকি সেখানে ধর্মগুরু এবং সাধকদের দেখা যেত যদিও প্রবীণরা সেখানে অধর্মীয় কার্যকলাপের শঙ্কা করতেন।


title: জেউক্সিপুস স্নানাগার

text: দ্বাদশ শতকের বিশেষজ্ঞ জোনারাস বর্ণনা করেন কীভাবে সেভেরাস স্নানঘরের সাথে হিপ্পোড্রোম কে সংযুক্ত করেন এবং তা করতে গিয়ে এটি জুপিটার মন্দিরের পাশে নির্মাণ করেন। আরও বিশদ বর্ণনাদানকারী লেউনতিউস বলেন স্নানাগারটি হিপ্পোড্রোম এর সংলগ্ন ছিল, সংযুক্ত ছিল না-


title: জেউক্সিপুস স্নানাগার

text: এছাড়াও জেউক্সিপুস স্নানাগারটি কন্সন্টান্টিনোপল এর বৃহৎ প্রাসাদ (Great Palace of Constantinople) এর নিকটবর্তী ছিল। এগুলো থেকে স্নানাগারটির জনপ্রিয়তা অনুধাবন করা যায়। এমন একটি স্থানে বহু লোকসমাগম হত এবং স্নানাগারটিও সবার নজরে আসত। আউগুস্তায়েম চত্বর এবং হাজিয়া সোফিয়ার ব্যাসিলিকাও স্নানাগারের আশেপাশে ছিল।


title: জেউক্সিপুস স্নানাগার

text: ডানদিকের মানচিত্রে খননকার্য অনুযায়ী কন্সন্টান্টিনোপল এ স্নানাগারটির আনুমানিক অবস্থান দেখানো হয়েছে। স্নানাগারটি প্রায় চতুর্ভুজাকার এবং প্রাসাদের সাথে সংযুক্ত বা খুবই নিকটবর্তী অবস্থানে ছিল।


title: জেউক্সিপুস স্নানাগার

text: ৫৩২ খ্রিস্টাব্দের নিকা বিদ্রোহে, যা তখনকার কন্সন্টান্টিনোপলকে গুড়িয়ে দিয়ে অর্ধেক শহর ধূলিসাৎ করে এবং সহস্র লোকের প্রাণ কেড়ে নেয়, তাতে জেউক্সিপুসের স্নানাগারটিও পুড়ে ধ্বংস হয়ে যায়। জাস্টিনাইন যখন স্নানাগারটি পুনর্নিমাণের উদ্যোগ নেন তখন নষ্ট হয়ে যাওয়া মূর্তিগুলো আর পুনর্নিমাণ বা পুনরুদ্ধার করা সম্ভব হয়নি।


title: জেউক্সিপুস স্নানাগার

text: ৭ম শতকের শুরুর দিকে বাইজান্টাইন সাম্রাজ্যে চরম সামরিক ও রাজনৈতিক চাপ পড়ায় সাধারণ স্নানাগার বিরল এবং কম জনপ্রিয় হয়ে ওঠে। বিভিন্ন সাধারণ উন্মুক্ত স্থান সামরিক কাজে ব্যবহৃত হতে থাকে। জানা পর্যন্ত ৭১৩ খ্রিস্টাব্দে এটি অন্য কিছুতে রূপান্তরিত হওয়ার আগে শেষ স্নানাগার হিসেবে ব্যবহৃত হয়। স্নানাগারের একাংশ নউমেরা কারাগার এবং অন্য অংশ রেশমের কারখানা হিসেবে ব্যবহৃত হয়।


title: জেউক্সিপুস স্নানাগার

text:
প্রায় হাজার বছর পর ১৫৫৬ সালে ওটোম্যান স্থপতি মিমার সিনান এই স্থানে ‘হাসেকি হারেম সুলতান হামাম’ নির্মাণ করেন। আরও পরে ১৯২৭-১৯২৮ সালে মাটি খুঁড়ে বহু প্রত্নসম্পদ যেমন মৃৎপাত্র উদ্ধার করা হয় যেগুলো সেই সময়ের কন্সন্টান্টিনোপলের স্থাপত্য, সমাজ, সংস্কৃতির পরিচয় বহন করে।
বিশেষত ওই স্থানে দুটি মূর্তি পাওয়া গেছে, পাদদেশে হেকাবি এবং এয়েসচেনেস লেখা তাতে বোঝা যায় কীভাবে ক্রিস্টোডোরাস স্ন্নাগারের মূর্তিগুলো নিয়ে ‘দি সিক্স এপিগ্রামস’ লিখেছিলেন এবং জোনারাস ও লেউনতিউস এর লেখার সাথেও মিল পাওয়া যায়।


title: জেউক্সিপুস স্নানাগার

text: জেউক্সিপুস স্নানাগারের মূর্তিগুলোর গৌরবে অনুপ্রাণিত হয়ে মীশরীয় কবি ক্রিস্টোডোরাস হেক্সামিটার (ষাণ্মাত্রিক) ছন্দে ৪১৬ লাইন দীর্ঘ একটি কাব্য রচনা করেন এতে ছয়টি স্তবক বা এপিগ্রাম আছে, প্রতিটি স্নানাগারের একগুচ্ছ মূর্তিকে কেন্দ্র করে লেখা, যেগুলো একত্রে একটি সাহিত্যকর্ম হিসেবে রচিত হয়েছে। অনেকে মনে করেন ক্রিস্টোডোরাসের এপিগ্রামগুলো মূর্তির পাদস্তম্ভে খোদিত ছিল, তবে তা বোধ হয় ঠিক নয় কেননা তাঁর লেখায় অতীতকাল ব্যবহৃত হয়েছে।


title: এমান্ডা সাইফ্রেড

text: এমান্ডা মাইকেল সাইফ্রেড ( ; (জন্মঃ ডিসেম্বর ৩, ১৯৮৫) হচ্ছেন একজন আমেরিকান অভিনেত্রী, গায়িকা এবং মডেল। তিনি ১১ বছর বয়সে মডেল হিসাবে তার ক্যরিয়ার শুরু করেন এবং ১৫ বছর বয়সে অভিনয় জীবনে পা রাখেন।


title: এমান্ডা সাইফ্রেড

text: “মিন গার্লস” ছবিতে অভিনয়ের মাধ্যমে ২০০৪ সালে ছায়াছবিতে পদার্পণ করেন। তাঁর পরবর্তী কাজগুলো ছিল সহ-অভিনেত্রী হিসাবে, যেমন নাটক “নাইন লাইভস” (২০০৫) কিংবা ক্রাইম ড্রামা “আলফা ডগ” (২০০৬)। ইউপিএন ড্রামা শো “ভেরোনিকা মার্সে” (২০০৪-২০০৬) একটি গুরুত্বপূর্ণ চরিত্রে অভিনয় করেন। ২০০৬ এবং ২০১১ এর মধ্যে এইচবিওর ড্রামা সিরিজ “বিগ লাভে” মূল ভূমিকায় অভিনয় করেন এবং ২০০৮ সালে সংগীতধর্মী ছবি “মামা মিয়াতেও!” দেখা যায়।


title: এমান্ডা সাইফ্রেড

text: এছাড়াও যেসকল ছবিতে সে বিভিন্ন ভূমিকায় অভিনয় করেছেন তার মধ্যে ভৌতিক ছবি “জেনিফার বডি” (২০০৯), থ্রিলার “কলে” (২০০৯) এ কল গার্ল হিসাবে, রোমান্টিক ড্রামা-ওয়ার ছবি “ডিয়ার জন” (২০১০), এবং রোমান্টিক ড্রামা “লেটারস টু জুলিয়েট” (২০১০) অন্যতম। মূল ভূমিকায় যে সকল ছবিতে অভিনয় করেছেন তার মধ্যে “রেড রাইডিং হুড” (২০১১), সাই-ফাই থ্রিলার “ইন টাইম” (২০১১), থ্রিলার “গন” (২০১২), সঙ্গীতধর্মী ছবি “লে মিরাবলস” (২০১২), আত্মজীবনীমূলক ছবি “লাভ লেক” (২০১৩) এবং কমেডি ছবি “এ মিলিয়ন ওয়েস টু ডাই ইন দা ওয়েস্ট” (২০১৪) আর “টেড ২” (২০১৫) অন্যতম।


title: এমান্ডা সাইফ্রেড

text: সাইফ্রেড পেনিসিলবেনিয়ার এলেনটাউন এ ১৯৮৫ সালের ৩রা ডিসেম্বর জন্মগ্রহণ করেন। তাঁর মা আন্নে সান্দের হচ্ছেন পেশায় একজন থেরাপিস্ট এবং বাবা জ্যাক সাইফ্রেড হচ্ছেন একজন ফার্মাসিস্ট। সে মূলত জার্মান বংশোদ্ভূত এবং কিছুটা স্কট-আইরিশ ও ওয়েলেশ এর ছাপ রয়েছে। সাইফ্রেড এলেনটাউন এর উইলিয়াম এলেন হাই স্কুল থেকে ২০০৩ সালে স্নাতকোত্তর করেন। তাঁর একমাত্র বড় বোন জেনিফার সাইফ্রেড লাভ সিটি ব্যান্ড এর মিউজিসিয়ান।


title: এমান্ডা সাইফ্রেড

text: মডেলিং কালে সাইফ্রেডকে লিগটন মিস্টার এর সাথে “লিমিটেড টুল” সহ বিভিন্ন কাপড়ের কোম্পানির বিজ্ঞাপনে দেখা যায় এবং “সুইট ভেলী হাই” উপন্যাস সিরিজের তিনটি প্রচ্ছদে দেখা যায়। সে তাঁর মডেলিং থামিয়ে দেন যখন তাঁর বয়স সতের এবং পরিচারিকা হিসাবে কাজ করেন। তিনি অভিনয় জীবন শুরু করেন টেলিভিশন সিরিজ “গাইডিং লাইট” এর মাধ্যমে। ২০০০ থেকে ২০০১ এ সিবিএস এর গীতিনাট্য “এজ দা ওয়ার্ল্ড টার্নস্” এ লুসি মন্টগোমারি ভূমিকায় অভিনয় করেন। তিনি জনি স্ট্যাফোর্ড এর ভূমিকায় এবিসি এর গীতিনাট্য “অল মাই চিলড্রেন” এ ২০০২ থেকে ২০০৩ সাল পর্যন্ত অভিনয় করেন।


title: এমান্ডা সাইফ্রেড

text: সাইফ্রেড ২০০৩ সালে “মিন গার্লস” এর অডিশনে যান রেজিনা জিওরেজ ভূমিকায় অভিনয়ের জন্য, কিন্তু এই রেজিনার ভূমিকাটা ‘লিন্ডসে লোহান’ পান এবং প্রযোজক সিদ্ধান্ত নেন যে সাইফ্রেড এর উচিত কেরিন স্মিত ভূমিকায় অভিনয় করা। এই ছবিতে সাইফ্রেড এর অভিনয় এর জন্য “এমটিভি মুভি এওয়ার্ড” এ লোহান, লেসি এবং ম্যাকডামস এর সাথে “বেস্ট অন স্ক্রিন টিম” ক্যাটাগরিতে পদক অর্জন করেন। সাইফ্রেড ইউপিএন এর টেলিভিশন সিরিজ “ভেরোনিকা মার্স” এ মূল ভূমিকায় অভিনয়ের জন্য অডিশনে যান। কিন্তু ভূমিকাটি ‘ক্রিস্টেন বেল’ এর কাছে যায় এবং সাইফ্রেড ভেরোনিকার খুন হওয়া সবচেয়ে ভাল বন্ধু ‘লিলি কেন’ এর ভূমিকায় অভিনয় করেন। তাঁর চরিত্রটি শুধুমাত্র ফ্ল্যাশব্যাক এ দেখানো হত। সিরিজ নির্মাতা রব থমাস মনে করলেন যে, লিলি কেন হিসাবে সাইফ্রেড এর অভিনয় এতই অসাধারণ যে তিনি প্রথম সিজনে পরিকল্পনার চেয়েও বেশি সময় তাকে রাখলেন। সাইফ্রেড ২০০৪ থেকে ২০০৫ পর্যন্ত ১০টি পর্বে এ অভিনয় করেন।


title: এমান্ডা সাইফ্রেড

text: ২০০৫ সালে সাইফ্রেড রদ্রিগ গারসিয়া এর “নাইন লাইভস” (২০০৫) এ প্রধান চরিত্র ‘সামান্তা’ ভূমিকায় অভিনয় করেন। তাঁর অভিনয়ের জন্য সাইফ্রেডসহ এ ছবির অন্যান্য অভিনেত্রীর সাথে দ্য লোখারনো ইন্টারন্যাশনাল ফিল্ম ফেস্টিবাল এ সেরা অভিনেত্রী পদক লাভ করেন। একই বছরে সহ-অভিনেত্রী হিসাবে “আমেরিকান গান”(২০০৫) এ মাউস ভূমিকায় অভিনয় করেন। ২০০৬ সালে সাইফ্রেড “ওয়াইল্ড ফায়ার” টিভি সিরিজের ৫টি পর্বে রেবেকা চরিত্রে অভিনয় করেন এবং প্রধান চরিত্রে লেখক-পরিচালক এন্ড্রা জানাকাস এর সর্ট-ফিল্ম “গিপেসিস, ট্রাম্পস এন্ড থিবস” এ ক্রিসি চরিত্রে অভিনয় করেন। সাইফ্রেড “আলফা ডগ” এ বেকেলি হিসাবে ছোট ভূমিকায় অংশগ্রহণ করেন। ২০০৪ থেকে ২০০৬ পর্যন্ত অতিথি হিসাবে বিভিন্ন টিভি সিরিজে থাকে দেখা যায় এর মধ্যে “হাউজ”, “জাস্টিস”, “ল এন্ড অর্ডার: স্পেশাল ভিক্টিম ইউনিট”, “আমেরিকান ডেড”, এবং “সিএসআইঃ ক্রাইম সিন ইনভেস্টিগেশন” অন্যতম।


title: এমান্ডা সাইফ্রেড

text: সাইফ্রেড এর মুখ পরিচিতি লাভ করে এইচবিও এর ড্রামা সিরিজ “বিগ লাভ” এ তাঁর ভূমিকার জন্য। এটি দৃষ্টি দিয়েছিল ফিকশনাল মরমন ফান্ডামেন্টালিস্ট পরিবারে, যাতে সারাহ হেনরিকসন এর ভূমিকায় সাইফ্রেড অভিনয় করেন এতে বিল এবং বার্বস এর প্রথম কন্যা যে বিশ্বাসের সহিত পরিবারের সাথে লড়াই করে। “বিগ লাভ” যুক্তরাষ্ট্রে ১২ই মার্চ ২০০৬ সালে প্রিমিয়ার হয়। ডিসেম্বর ২০০৯ এ এইচবিও ঘোষণা দেয় চতুর্থ সিজনে সাইফ্রেড আবার ফিরে আসবে তবে এটাই হবে এ ভূমিকায় তাঁর শেষ অভিনয় কারণ সে এখন তাঁর চিত্রনায়িকা হিসাবে আরও মনোযোগ দিতে চান।


title: এমান্ডা সাইফ্রেড

text: “বিগ লাভ” এর পর সহ-অভিনেত্রী হিসাবে জো ভূমিকায় ২০০৮ সালে “সলস্টিক” এবং মার্লি স্ট্রিপ এর সাথে “মামা মিয়া!” তে অভিনয় করেন। “মামা মিয়া!” ছিল সাইফ্রেড এর প্রথম মূল ভূমিকায় অভিনয়। ছবিটি ২০০৮ সালের ৫ম সেরা আয় করা ছবি এবং জানুয়ারি ২০১৩ এর মধ্যে সর্বকালের সেরা আয় করা ছবির মাঝে ৭৩তম। “মামা মিয়া!” ছবিতে তাঁর গান আলাদা এ্যালবাম “মাম মিয়া! দা মুভি সাউন্ড-ট্রাক” হিসেবে প্রকাশ পেয়েছে, যাতে তিনি পাঁচটি গান গেয়েছেন। ছবি এবং গানের প্রমোশনের জন্য তিনি একটি মিউজিক ভিডিও প্রকাশ করেছেন “গিমে! গিমে! গিমে!(এ ম্যান আফটার মিডনাইট)” নামে।


title: এমান্ডা সাইফ্রেড

text:
মার্চ ২০০৮ এ সাইফ্রেড হাস্যরসাত্মক ভৌতিক ছবি “জেনিফার বডি” এ অভিনয় করেন। ছবিতে সাইফ্রেড এর ভূমিকা ছিল জেনিফার এর সবচেয়ে ভাল বন্ধু আনিতা নিডি লেসনিকি নামে। এছাড়াও তাঁকে “পেনিক!” এ দেখা যায়, যাতে ছবির একটি গান “নিউ পার্সপেকটিভ” এ অংশ নেন। ছবিটি “২০০৯ টরেন্টো ইন্টারন্যাশনাল ফিল্ম ফেস্টিভাল” এ দেখানো হয় এবং সেপ্টেম্বর ১৮, ২০০৯ এ যুক্তরাষ্ট্র এর হল গুলোতে মুক্তি পায়, এটি চলচিত্র বৌদ্ধাদের কাছ থেকে মিশ্র প্রতিক্রিয়া পায়। একই বছর তিনি হাস্যরসাত্মক স্বাধীন ছবি “ভুগি-উগি”তে পেজি পেনহেইমার ভূমিকায় অভিনয়ে করেন। যেটি ২৬শে জুন ২০০৯ এ “এডিনভার্গ ইন্টারন্যাশনাল ফিল্ম ফেস্টিভাল” এ দেখানো হয় এবং যুক্তরাষ্ট্রের হলগুলোতে ২৫শে এপ্রিল ২০১০ এ মুক্তি পায়। ২০০৯ এর শুরুর দিকে মার্চ মাসে পরিচালক জ্যাক সিন্ডার থাকে প্রধান অভিনেত্রী হিসাবে “সাকার পাঞ্চ” ছবিতে বেবি ডল ভূমিকায় অভিনয়ের আমন্ত্রণ জানান, কিন্তু “বিগ লাভ” এর জন্য পূর্বনির্ধারিত সময়ের জন্য ছবিটিতে অভিনয় করতে পারেননি।
চানিং টাতুম এর বিপরীতে সাইফ্রেড “ডিয়ার জন” (২০১০) ছবিতে অভিনয় করেন যেটি নিকলাস স্পার্ক এর লেখা উপন্যাস “ডিয়ার জন” থেকে নির্মিত হয়। ছবিটি সমালোচকদের কাছে থেকে নেতিবাচক সমালোচনা পায়। ছবির জন্য “লিটল হাউজ” নামে একটি গান সাইফ্রেড নিজে রচনা করেন এবং গান যা “ডিয়ার জন” এর অফিসিয়াল সাউন্ডট্রাক হিসাবে স্বীকৃতি দেয়া হয়। সমালোচকদের অবজ্ঞার পরেও “ডিয়ার জন” বক্স অফিস বাজিমাত করে, এটি প্রথম ছবি যেটি “আবাতার”(২০০৯) এর বক্স অফিস রেকর্ড ভেঙ্গে যুক্তরাষ্ট্র বক্স অফিসে প্রথম স্থান দখল করে এবং শুধুমাত্র যুক্তরাষ্ট্রে ৮০মিলিয়ন ইউএস ডলার এর আয় করে আর সারা বিশ্ব মিলিয়ে ১১৫ মিলিয়ন ইউএস ডলার এর আয় করে।


title: এমান্ডা সাইফ্রেড

text: সাইফ্রেড নামভূমিকায় “কলে” ছবিতে অভিনয় করেন যেটি হলগুলোতে ২৬শে মার্চ ২০১০ মুক্তি দেয় “সনি পিকচারস ক্লাসিক”। সাইফ্রেড ছবিটিতে একজন পতিতার ভূমিকায় অভিনয় করেন যাতে তাঁকে ভাঁড়া করা হয় একজন স্বামী কে পরীক্ষা করার জন্য কারণ তার স্ত্রী, স্বামীর বিশ্বস্ততায় বিশ্বাসী নন। ছবিটি সমালোচকদের প্রশংসা লাভ করে এবং এটি পরিচালক এটম এগয়ান এর সর্বোচ্চ আয় করা ছবি হিসাবে দাঁড়ায়। যা সাইফ্রেডকে চলচিত্র ইন্ডাস্ট্রিতে পরিচিতি দেয় এবং আরও শৈল্পিক হিসাবে অভিনয় করার সুযোগ করে দেয়।


title: এমান্ডা সাইফ্রেড

text: ২০১০ সালের শেষের দিকে তিনি রোমান্টিক-কমেডি ছবি “লেটারস টু জুলিয়েট” এ অভিনয় করেন, যেটি লিস এবং সেইল ফ্রেডম্যান এর বইয়ের উপর নির্মিত। এটি সমালোচকদের মিশ্র প্রতিক্রিয়া পায় এবং বক্স অফিসে সফল ব্যবসা করে, সারা বিশ্বে প্রায় ৮০মিলিয়ন ইউএস ডলার এর ব্যবসা করে। এতে তাঁর অনেক সুনাম অর্জন হয় এবং “শোয়েস্ট ব্রেকথ্র ফিমেল স্টার অভ দা ইয়ার” পুরুষ্কার অর্জন করেন। তিনি “জেনিফার বডি” এর অভিনয়ের জন্য “স্কেয়ারড-এজ-শি* ” পুরুষ্কার লাভ করেন। এছাড়াও “২০১০ এমটিভি মুভি এওয়ার্ড” এ “ডিয়ার জন” এ অভিনয়ের জন্য সেরা অভিনেত্রী পুরুষ্কার এর জন্য মনোনীত হন। ২০১০এ সাইফ্রেড “ফরভেস দা সেভেন্টিন স্টার টু ওয়াচ” তালিকায় যুক্ত হন এবং “টিন চয়েস এওয়ার্ড” এ তিনটি মনোনয়ন লাভ করেন যার মধ্যে চানিং টাতুম এর সাথে “ডিয়ার জন” ছবির জন্য ‘চয়েস মুভি এক্ট্রেস ড্রামা’ এবং ‘চয়েস মুভি কেমেস্ট্রি’। এছাড়াও “লেটারস টু জুলিয়েট” ছবির জন্য ‘চয়েস মুভি এক্ট্রেস রুমান্টিক কমেডি’ তে মনোনীত হন।


title: এমান্ডা সাইফ্রেড

text: ২০০৯ এর জানুয়ারির শেষের দিকে তিনি “মাইরিয়াদ পিকচারস” এর সাথে সংযুক্ত হন অস্কার উইল্ডের কমেডি “এ উমেন অভ নো ইম্পরটেন্স” এর জন্য। ২০০৯ এ তিনি “আলবার্ট নবস্” এর জন্য সময় নির্ধারণ করলেও সময় জঠিলতার জন্য বাদ পড়েন এবং তাঁর জায়গায় “মিয়া অয়াসিকস্কা” অভিনয় করেন। ক্যাথরিন হার্ডউইকের ছবি “রেড রাইডিং হুড”(২০১১) এ প্রধান অভিনেত্রী হিসাবে ভালেরি ভূমিকায় অভিনয় করেন। যেটি ১১ই মার্চ ২০১১ এ মুক্তি পায়। এটি সমালোচকদের নেতিবাচক সমালোচনা লাভ করলেও, ৪২ মিলিয়ন ইউএস ডলার এ নির্মিত এই ছবি সারা বিশ্বে ৯০ মিলিয়ন ইউএস ডলার ব্যবসা করে। এছাড়াও তিনি এন্ড্রু নিকল এর ছবি “ইন টাইম” এ মূল ভূমিকায় সিলভিয়া ওয়েইস চরিত্রে অভিনয় করেন। ছবিটি অক্টোবর ২০১১ এ মুক্তি লাভ করে এবং সমালোচকদের মিশ্র প্রতিক্রিয়াসহ সারাবিশ্বে ১৭২ মিলিয়ন ইউএস ডলার এর ব্যবসা করে। এছাড়াও সেফ্রেড ২০১১ সালে জাপানি রুপচর্যা পণ্য ‘ক্লে দে পিউ বিউটে’ এর মডেল হন।


title: এমান্ডা সাইফ্রেড

text: ২০১২সালের শুরুর দিকে “গন”(২০১২) ছবিতে সাইফ্রেড মূল ভূমিকায় অভিনয় করেন। সংগীত নির্ভর ছবি “লে মিরাবলস” এ ‘কসেথ’ চরিত্রে অভিনয় করেন। ছবি এবং তাঁর অভিনয় সমালোচকদের প্রশংসা লাভ করে। “একাডেমী এওয়ার্ডস ফর বেস্ট পিকচার” এ মনোনয়ন পায়। সারাবিশ্বে এটি ৪৪০মিলিয়ন ইউএস ডলার এর ব্যবসা করে। ২০১৩-এ সাইফ্রেডকে “দা বিগ ওয়েডিং” কমেডিতে দেখা যায় এবং সফল এনিমেশন ছবি “এপিক”(২০১৩) এ একটি চরিত্রে কন্ঠ দেন। এছাড়াও আত্নজীবনীমুলক ছবি “লাভলেইস” এ লিন্ডা লাভলেইস চরিত্রে অভিনয় করেন। এছাড়াও তিনি ২০১৩ এর ড্রামা “দা আন্ড অভ লাভ” এ তাঁকেও দেখা যায়। রবার্ট সি. অ’ব্রাইন এর উপন্যাস থেকে ছবি “জে ফর জাকারিয়া” তে অভিনয়ের জন্য চুক্তিবদ্ধ হন। ২০১৩ সালে তিনি ‘গিবেঞ্ছি’ এর জন্য মডেলিং শুরু করেন।


title: এমান্ডা সাইফ্রেড

text: ২০১৫ সালে তিনি মার্ক ওহালবার্গ এবং সেথ ম্যকফারলিন এর সাথে “টেড ২” এ অভিনয় করেন এবং পিটার পেন এর মা হিসাবে “পেন” (২০১৫) ছবিতে অভিনয় করেন।


title: এমান্ডা সাইফ্রেড

text: সাইফ্রেড স্বীকার করেছেন যে তিনি ‘দুশ্চিন্তা ব্যাধ্যি”তে এবং “আতঙ্কগ্রস্ততা” তে ভোগেন। এছাড়াও তাঁর “মঞ্চভীতি” আছে। এজন্য তিনি এপ্রিল ২০১৫ পর্যন্ত থিয়েটার এ অভিনয় বন্ধ রাখেন যতক্ষন না তিনি ‘অফ-ব্রডওয়ে প্রডাকশনের’ সেকেন্ড স্টেজ থিয়েটার “দা ওয়ে উই গেট বাই” এ তারকিত না হন।


title: এমান্ডা সাইফ্রেড

text: সাইফ্রেড এর একটি চর্ম সংরক্ষণশালা আছে যাতে একটা ঘোড়ার বাচ্চা, একটি শেয়াল, একটি পেঁচা, একটি উত্তর আমেরিকার বিশেষ হরিণ, একটি ছাগল, একটি হাইব্রিড হরিণ এবং অসংখ্য প্রজাপতি আছে। টক শো “কনান” এ অংশ নেয়ার সময় ‘কনান অ’ব্রাইন’ থাকে একটি র্যাটকুন উপহার দেন তাঁর সংরক্ষণশালার জন্য। সেফ্রেড এবং লং ২০১৫ এর সেপ্টেম্বরে তাদের সম্পর্ক ছিন্ন করেন।


title: এমান্ডা সাইফ্রেড

text: সাইফ্রেড অসংখ্য প্রশংসা পেয়েছেন “পিপল ম্যাগাজিন” থেকে, যেটি তাঁকে ২০১১ সালে “২৫ বিউটিস (এন্ড হটিস) এট ২৫” প্রবন্ধে থাকে প্রথম স্থান দিয়েছে; এছাড়াও ম্যাগাজিনটির বার্ষিক সুন্দরি তালিকা ২০০৯ এবং ২০১০ এও তাঁকে যুক্ত করেছে। ম্যাগাজনটির ২০১২ সালের প্রবন্ধ “বিউটি এট এবরি এইজ” এও তাঁকে দেখা যায়। ২০০৮ সালে “ভ্যান্টি ফেয়ার” ম্যাগাজিন এর “ব্রাইট ইয়াং হলিউড” প্রবন্ধে তাঁকে ফিচার করা হয় এবং ২০১০ সালে ম্যাগাজিনটির প্রচ্ছদে অন্যান্য অভিনেত্রীর সাথে তাঁকে দেখা যায়।


title: চ্যাসটার্নবার্গিয়া

text: চ্যাসটার্নবার্গিয়াএকটি সাঁজোয়া ডাইনোসর, প্রয়াত ক্রেটাসিয়াস সময়ের থেকে নদসুর পরিবারের অংশ।


title: চ্যাসটার্নবার্গিয়া

text: "চ্যাসটার্নবার্গিয়া" ভারী বিস্তৃত ও ট্যাংকের-মতো ছিল। অনুমান করা হয়েছে যে তার দৈর্ঘ্য প্রায় 6.6 মিটার (22 ফুট)। 2010 সালে, গ্রেগরি এস পল এর মতে ছয় মিটার হতে হবে এবং তিন টন ওজন হলেই "চাসেস্তের্ন্বের্গিয়া" বিবেচিত হবে।


title: চ্যাসটার্নবার্গিয়া

text: "চ্যাসটার্নবার্গিয়ার" ছিল ছোট ডিম্বাকৃতি আলিবেষ্টিত অস্থিময় প্লেটর মতো পিঠ ও মাথা, এবং তার পাশ বরাবর অনেক ধারালো শীষ। চারটি বৃহত্তম শীষ অভিক্ষিপ্ত ভাবে প্রতিটি পাশ দিয়ে কাঁধ থেকে বেরিয়ে থাকে, যা দ্বিতীয় ভুক্ষয় দ্বারা বিভক্ত করা হয়েছে। তিনটি হাফরিং বড় প্লেট দ্বারা তার ঘাড় ও কাঁধ সুরক্ষিত হয়।


title: চ্যাসটার্নবার্গিয়া

text:
1990 সালে, কেনেথ কার্পেন্টার একটি সম্পূর্ণভাবে এই গত্রের জন্য কিছু রোগনির্ণয়কারী বৈশিষ্ট্যগুলো স্থাপন করে, প্রধানত তার নিকট আত্মীয় "পানপ্লসুরুস" এর সঙ্গে তুলনা করে। উপরের দৃশ্যে, চঞ্চুর আরো সমান্তরাল দিক আছে। মাথার বর্মৈ একটি মসৃণ পৃষ্ঠ আছে। তালু, ভমের নিন্ম মুখি হয়। স্নায়ুর খিলান ও স্নায়ুর কাঁটা "পানপ্লসুরুস" তুলনায় খাটো হয়। ত্রিকাস্থি উপযুক্ত তিনটি ত্রিকাস্থিসংক্রান্ত কশেরুকা নিয়ে গঠিত। কাঁধ ঘের ঠিক, পিঠের ডানা এবং
করাকইড অপরের সঙ্গে সংযুক্ত নেই।


title: চ্যাসটার্নবার্গিয়া

text:
"চ্যাসটার্নবার্গিয়া" প্রায় ৭৬.৫-৭৫ মিলিয়ন বছর আগে ডাইনোসরের পার্ক সংকলন এর উপরের অংশে অস্তিত্ব ছিল। যেমন হাদ্রসুরিদ্স গ্র্য়্পসুরুস, কর্য়্থসুরুস এবং পারাসুরলোফাস, চেরেটপ্সাইডস সেন্ত্রসুরাস এবং
চাস্মসুরাস এবং আঙ্কিয়েলাসুরাস আল্লাসুরাস এবং দ্যপ্লসুরাস, অনেক অন্যান্য দৈত্যরাও পাশাপাশি বসবাস করতো। এই ডাইনোসর চোয়ালের অ্যানাটমি এবং বলবিজ্ঞান গবেষণায় দেখা যায় তারা সম্ভবত সব ধরনের একটি জনাকীর্ণ ইকো-স্থান খাদ্যের জন্য সরাসরি প্রতিযোগিতার এড়ানোর জন্য কিছুটা ভিন্ন পরিবেশগত কুলুঙ্গি দ্বারা দখল করে। গঠন হিসেবে "চ্যাসটার্নবার্গিয়া", কই স্তরের গর্গসুরুস লিব্রাতুস এবংদাস্প্লেতসুরুস এবং আরো নামহীন প্রজাতি থেকে এ শুধুমাত্র বড় শিকারী হিসাবে পরিচিত। The only large predators known from the same levels of the formation as "Chassternbergia" are the tyrannosaurids "Gorgosaurus libratus" and an unnamed species of "Daspletosaurus".


title: শন মেন্ডেস

text: শন পিটার রাউল মেন্ডেস (জন্ম আগস্ট ৮, ১৯৯৮) হচ্ছেন একজন কানাডিয়ান গায়ক এবং গান-লেখক। ২০১৩ সালে জনপ্রিয় ভিডিও শেয়ারিং এপ্লিকেশন “ভাইন” এ বিভিন্ন গানের কভার করে পোস্টিং এর মাধ্যমে তিনি সবার দৃষ্টি আকর্ষণ করেন। পরের বছর তিনি সঙ্গীত পরিচালক এন্ড্রো গেরটলার এবং আইল্যান্ড রেকর্ড এর আর্টিস্ট ও রেপেরটরি জিগি চার্টন এর সাথে রেকর্ড করার জন্য চুক্তিবদ্ধ হন। মেন্ডেস একটি এক্সটেন্ডেড প্লে(শন মেন্ডেস ইপি) এবং তাঁর প্রথম স্টুডিও এ্যালবাম ‘“হ্যান্ডরিটেন”’ প্রকাশ করেন, যার একক “স্টিচেস” যুক্তরাষ্ট্র এবং কানাডার টপ ১০ এ পৌঁছায়।


title: শন মেন্ডেস

text: শন মেন্ডেস কানাডার ওন্টারিও শহরের টরোন্টোতে জন্মগ্রহণ করেন এবং শহরটির উপকণ্ঠ পিকারিং এ বড় হন। শন মেন্ডেস হচ্ছেন রিয়েল এস্টেট এজেন্ট কারিন এবং টরোন্টোর বার ও রেস্টুরেন্টগুলোর খাবার সরবরাহের ব্যবসায়ী ম্যানুয়েল মেন্ডেস এর পুত্র। তাঁর বাবা পর্তুগিজ বংশোদ্ভূত যেখানে তাঁর মা হচ্ছেন একজন ইংরেজ। সে ওন্টারিওর পিকারিং এর পাইন রাইডজ সেকেন্ডারি স্কুল এ অংশ নেয়।


title: শন মেন্ডেস

text: সে ২০১৩ সালে জনপ্রিয় সামাজিক ভিডিও অ্যাপ ভাইন এ বিভিন্ন গানের কভার পোস্ট করতে থাকে এবং কয়েক মাসের ব্যবধানে কয়েক লক্ষ ভিউ এবং ফলোয়ার তুলে নেন। বিভিন্ন জনপ্রিয় গানের ছয় সেকেন্ড এর রেন্ডিটিশন এর জন্য তিনি বেশ জনপ্রিয়তা লাভ করেন। আগস্ট ২০১৪ এর মধ্যে তিনি ভাইনের মধ্যে তৃতীয় সর্বোচ্চ অনুসরণকারী গায়ক। সঙ্গীত পরিচালক এন্ড্রো গেরটলার তাঁকে ২০১৪ সালের জানুয়ারিতে আবিষ্কার করেন এবং আইল্যান্ড রেকর্ড এ নিয়ে আসেন যেখানে তিনি চুক্তিবদ্ধ হন এবং ২০১৪ সালের জুনে তাঁর প্রথম একক গান “লাইফ অভ দা পার্টি” প্রকাশ করেন। তিনিই হচ্ছেন সর্বকনিষ্ঠ শিল্পী যে ১৫ বছর বয়সে বিলবোর্ড হট ১০০ তালিকায় ২৫তম অবস্থানে প্রবেশ করেছে, জুলাই ১২, ২০১৪ সপ্তাহের শেষে ২৪তম গান হিসেবে।


title: শন মেন্ডেস

text: তাঁর গানের গুরুত্বের জন্য, মেন্ডেস অন্যান্য তরুণ শিল্পীদের সাথে “দা ম্যাগকন ট্যুর” এর সদস্য হিসাবে পরিভ্রমণ করেন। প্রারম্ভিক কাজ হিসাবে ‘“ওস্টিন ম্যাহোন”’ এর সাথেও তিনি সারাদেশ পরিভ্রমণ করেন এবং জুলাইয়ে ইপি এর মাধ্যমে আত্মপ্রকাশ করেন। ইপি প্রকাশিত হয় এবং প্রথম সপ্তাহে ৪৮,০০০ কপি বিক্রির মাধ্যমে বিলবোর্ড ২০০ এর মধ্যে ৫ম স্থান দখল করে। ২০১৪ সালে তিনি ওয়েব-স্টার ইন মিউজিক হিসাবে “টিন চয়েস” এওয়ার্ড অর্জন করেন।


title: শন মেন্ডেস

text: এপ্রিল ১৪, ২০১৫ এ মেন্ডেস তাঁর পুর্নদের্ঘ্য অ্যালবাম “হ্যান্ডরিটেন” প্রকাশ করেন। যার প্রারম্ভিকেই “বিলবোর্ড ২০০” এর তালিকায় প্রথম স্থান দখল করে ১১৯,০০০ কপি বিক্রির মাধ্যমে। প্রথম সপ্তাহে ১০৬,০০০ কপি বিক্রি করলেও পরের সপ্তাহে তা ৮৯% লোপ পায়। অ্যালবামটির তৃতীয় গান “স্টিচেস” “বিলবোর্ড হট ১০০” এর চতুর্থ স্থান দখল করে, যা যুক্তরাষ্ট্রে তাঁর প্রথম একক হিসাবে টপ ১০ এর মধ্যে জায়গা পায় এবং পরবর্তীতে “মেইনস্ট্রিম টপ ৪০” তালিকার প্রথম স্থান দখল করে। মেন্ডেস “বিলিভ” নামে একটি গান রেকর্ড করেন “ডিজনি চ্যানেল অরিজিনাল মুভি” এর “ডিস্কেন্ডান্টাস(২০১৫)” ছবির জন্য। তিনি টেইলর সুইফট এর ট্যুর “দা ১৯৮৯ ওয়ার্ল্ড ট্যুর” এর সময় উত্তর আমেরিকায় অংশ নেন।


title: শন মেন্ডেস

text: মেন্ডেস “টাইম ম্যাগাজিন” এর ২০১৪ এবং ২০১৫ সালের সবচেয়ে প্রভাবিত করা ২৫ কিশোর এর তালিকায় যুক্ত হন।


title: শন মেন্ডেস

text: মেন্ডেস এবং ফিফথ হারমোনি এর ক্যামিলা কাবিলোর সাথে “আই নো হোয়াট ইউ ডিড লাস্ট সামার” গান প্রকাশ করেন নভেম্বর ১৮,২০১৫ এ। পরবর্তীতে এটি “হেন্ডরিটেন রিবিজিটেড” নামের পুনঃমুদ্রনে যুক্ত করা হয়।


title: শন মেন্ডেস

text: মেন্ডেস উল্লেখ করেন যে “জন মেয়র”, “এড শিরান”, জাস্টিন টিম্বারলেক এবং “ব্রুনো মার্স” হচ্ছেন তাঁর সঙ্গীত প্রভাবক।


title: ইরাকের বাদশাহদের তালিকা

text: ইরাকের বাদশাহ(আরবি: ملك العراق, "মালিক আল-ইরাক") ছিল ১৯২১ সাল থেকে ১৯৫৮ সাল পর্যন্ত ইরাকের রাষ্ট্রপ্রধানের পদ। বাদশাহ ইরাকের হাশিমি রাজপরিবারের প্রধান হিসেবেও দায়িত্বপালন করেছেন। তাকে হিজ ম্যাজেস্টি (صاحب الجلالة) হিসেবে সম্বোধন করা হত।


title: ইরাকের বাদশাহদের তালিকা

text: প্রথম বিশ্বযুদ্ধ শেষ হওয়ার পর উসমানীয় সাম্রাজ্য বিলুপ্ত হয়। এসময় উসমানীয় ইরাকের তিনটি প্রদেশ ("ভিলায়েত") ব্রিটেনের নিয়ন্ত্রণে আসে। ব্রিটিশ আধিপত্যের পরে ইরাকে বিদ্রোহ দেখা দেয় ফলে ইরাক শাসন করা কঠিন হয়ে উঠে। তাই ব্রিটিশপন্থি শাসন প্রতিষ্ঠার জন্য হাশিমি বাদশাহদের অধীনে রাজতন্ত্র প্রতিষ্ঠিত হয়। প্রথম ফয়সাল ইরাকের প্রথম বাদশাহ হন। তিনি ছিলেন মক্কার শরিফ হুসাইন বিন আলির পুত্র। তাদের পরিবারের উৎসভূমি ছিল হেজাজ। ব্রিটিশ সরকার একটি সাজানো গণভোটের মাধ্যমে ইরাকের রাজপরিবারকে ক্ষমতায় বসায়। ইরাকের অধিকাংশ শিয়া ও কুর্দিরা হাশিমিদের শাসনের বিরোধী ছিল। ১৯৫৮ সালে সংঘটিত ১৪ জুলাই বিপ্লব নামে পরিচিত ইরাকি জাতীয়তাবাদি অভ্যুত্থানে উৎখাত হওয়ার আগ পর্যন্ত ইরাকে রাজতন্ত্র প্রতিষ্ঠিত ছিল। বিপ্লবের পর ইরাক প্রজাতন্ত্র ঘোষিত হয়।


title: হিরণ্য চন্দ্র ভূঞা

text: ডঃ হিরণ্য চন্দ্ৰ ভূঞা কটন কলেজ এর প্ৰাক্তন অধ্যক্ষ তথা গুয়াহাটি বিশ্ববিদ্যালয় এর তৃতীয় উপাচাৰ্য ৷ অসমে বিজ্ঞানকে জনপ্ৰিয় করে তোলার ক্ষেত্ৰে উল্লেখযোগ্য অবদান রাখা অসমীয়া বিজ্ঞানীদের মধ্যে তিনি অন্যতম৷


title: হিরণ্য চন্দ্র ভূঞা

text: ১৯০৫ সালে নগাওঁ জেলার রাহার ওচরের কঁহার গ্রামে ডঃ হিরণ্য চন্দ্ৰ ভূঞার জন্ম হয়৷ তার পিতা নগাওঁ জেলার একজন প্ৰখ্যাত বিজ্ঞান শিক্ষক গোপাল ভূঞা৷ কলকাতা বিশ্ববিদ্যালয়ে অনুষ্ঠিত হওয়া মেট্ৰিক পরীক্ষায় আসামের ভিতরে প্ৰথম স্থান লাভ করেছিলেন৷ কলকাতার প্রেসিডেন্সী কলেজ থেকে বিএসসি পরীক্ষাতে পদাৰ্থ বিজ্ঞানে প্ৰথম শ্ৰেণীসহ উত্তীৰ্ণ হন৷ ১৯২৯ সালে কলকাতা বিশ্ববিদ্যালয় থেকে প্ৰথম শ্ৰেণীসহ এম এস সি লাভ করেন৷


title: হিরণ্য চন্দ্র ভূঞা

text: ১৯২৯ সালে তিনি কটন কলেজ এর পদাৰ্থ বিজ্ঞান বিভাগের অধ্যাপকরুপে যোগদান করেন ৷ ১৯৪৭ সাল পর্যন্ত শিক্ষাদান করে অবশেষে গবেষণার জন্য যুক্তরাজ্যের ব্রিস্টল বিশ্ববিদ্যালয় এ যোগ দান করেন ৷ সেখানে প্ৰখ্যাত পদাৰ্থবিদ তথা গণিতজ্ঞ ডঃ এন মটর তত্বাবধানে গবেষণা করে পি এইচ ডি লাভ করেন ৷


title: হিরণ্য চন্দ্র ভূঞা

text: ১৯৫১ সালে ডঃ হিরণ্য চন্দ্ৰ ভূঞা কটন কলেজের অধ্যক্ষ পদে অধিষ্ঠিত হন ৷ ১৯৫৫ সালে অসমের শিক্ষাধিকার রুপে তিনি শিলং এ যোগদান করেন ৷ তার পরবর্তী সময়ে অসম সরকারের শিক্ষা সচিব, লোকসেবা কমিটির সদস্য এবং অধ্যক্ষ পদে কাৰ্যনিৰ্বাহ করেন৷ ১৯৬০ সালে গুয়াহাটি বিশ্ববিদ্যালয় এর উপাচাৰ্য হন ৷ ১৯৬৪ সাল থেকে ১৯৬৬ সাল পর্যন্ত তিনি অসম বিজ্ঞান সমিতির সভাপতি হিসেবেও কাৰ্যনিৰ্বাহী ছিলেন ৷


title: হিরণ্য চন্দ্র ভূঞা

text: সারা জীবনজুড়ে তিনি অসমে বিজ্ঞান চৰ্চার এক অনুকূল পরিবেশ সৃষ্টি করতে অবদান রেখেছেন ৷


title: আই, রোবট (চলচ্চিত্র)

text: আই, রোবট হল অ্যালেক্স প্রোয়াস পরিচালিত ২০১৪ সালের একটি মার্কিন নিও-নয়ার অবক্ষয়ভিত্তিক ও বৈজ্ঞানিক কল্পকাহিনীভিত্তিক অ্যাকশনধর্মী চলচ্চিত্র। এর চিত্রনাট্যটি জেফ ভিন্টার ও আকিভা গোল্ডসম্যান আইজ্যাক আসিমভের একই নামের ছোটগল্প সংকলনের ছায়া অবলম্বনে ভিন্টারের নিজের লেখা একটি গল্প অনুসারে লিখেছেন। চলচ্চিত্রটিতে অভিনয় করেছেন উইল স্মিথ, ব্রিজেট ময়নাহ্যান, ব্রুস গ্রিনউড, জেমস ক্রমওয়েল, চাই ম্যাকব্রাইড, এলান টিউডিক এবং শিয়া লেবফ।


title: আই, রোবট (চলচ্চিত্র)

text: "আই, রোবট" ২০১৪ সালের ১৬ই জুলাই উত্তর আমেরিকায়, ২২শে জুলাই অস্ট্রেলিয়ায়, ৬ই আগস্ট যুক্তরাজ্যে এবং জুলাই থেকে অক্টোবরে অন্যান্য দেশে মুক্তি পায়। ১২০ মিলিয়ন ইউএস ডলার বাজেটে নির্মিত এই ছবিটি জাতীয়ভাবে ১৪৪ মিলিয়ন ও আন্তর্জাতিক বাজার হতে ২০২ মিলিয়ন ইউএস ডলার মিলিয়ে মোট ৩৪৭ মিলিয়ন ইউএস ডলার আয় করে। সমালোচকদের কাছ থেকে ছবিটি মিশ্র ও ইতিবাচক সাড়া পায়, তারা এর চিত্রনাট্য, ভিজুয়াল ইফেক্ট এবং অভিনয়ের প্রশংসা করেন; কিন্তু অন্যান্য সমালোচকগণ এর চিত্রনাট্যের সমালোচনায় অধিক মনযোগী ছিলেন। চলচ্চিত্রটি ২০০৪ সালের একাডেমী পুরস্কারে সেরা ভিজুয়াল ইফেক্টের জন্য মনোনীত হয়েছিলো।


title: আই, রোবট (চলচ্চিত্র)

text: ২০৩৫ সালে, হিউম্যানয়েড রোবটরা মানবজাতির সেবায় নিয়োজিত হয়। মানবজাতি রোবটিক্সের তিনটি সূত্র দ্বারা রোবটদের থেকে সুরক্ষিত ছিল। ডেল স্পুনার (উইল স্মিথ) নামক শিকাগোর এক পুলিশ গোয়েন্দা রোবটদের প্রতি ঘৃণা ও অনাস্থা জ্ঞাপন করেন কারণ একটি রোবট তাকে কার ক্র্যাশ থেকে উদ্ধার করেছিল, কিন্তু রোবটটি তার সাথে থাকা একটি কমবয়েসী মেয়েকে ফেলে এসেছিল কারণ সূত্রের হিসেবানুযায়ী মেয়েটির জীবন রক্ষা করা কম গুরুত্বপূর্ণ ছিল। ইউএস রোবটস অ্যান্ড মেকানিক্যাল মেন নামক প্রযুক্তি কোম্পানির ডক্টর আলফ্রেড ল্যানিং (ক্রমওয়েল) স্পুনারের আঘাতকে একটি সাইবারনেটিক বাম হাত, ফুসফুস,পাঁজরের অস্থি প্রতিস্থাপনের মাধ্যমে সারিয়ে তোলেন।


title: আই, রোবট (চলচ্চিত্র)

text: ল্যানিং তার অফিসের জানালা দিয়ে কয়েক তলা উপর থেকে পড়ে গিয়ে মারা গেলে ইউএস রোবটের সিইও লরেন্স রবার্টসন (গ্রিনউড) একে আত্মহত্যা বলে ঘোষণা করেন, কিন্তু স্পুনার এ দাবির সত্যতায় সন্দেহ প্রকাশ করে। ল্যানিং কোন সুইসাইড নোট না রেখে গেলেও একটি একটি হলগ্রাফিক ডিভাইস রেখে যান যাতে স্পুনারের কিছু প্রশ্নের উত্তর জমা ছিল। স্পুনার ও রোবট-মনোবিজ্ঞানী সুজান ক্যালভিন (মোইনাহান) ইউএস রোবটের কেন্দ্রীয় কৃত্রিম বুদ্ধিমত্তাসম্পন্ন কম্পিউটার ভিকি (ফ্লোনা হগ্যান) কে ল্যানিং-এর পড়ে যাওয়ার ভিডিও ফুটেজ নিরীক্ষণের দায়িত্ব দেয়। ভিডিওটি নষ্ট অবস্থায় পাওয়া গেলেও তারা এটা নিশ্চিত হয় যে সে সময়ে আর কোন মানুষ ল্যানিং-এর অফিসে ছিল না। স্পুনার আবিষ্কার করে যে ল্যানিঙ্গের নিজের পক্ষে এতো মজবুত জানালার কাছ ভেঙ্গে পড়ে যাওয়া সম্ভব ছিল না, তাকে বেশ জোরেশোরে জানালার দিকে ছুঁড়ে মারা হয়েছিলো যা শুধু একটি রোবটের পক্ষেই সম্ভব। ক্যালভিন এর বিরোধিতা করে বলে এটা অসম্ভব, কেনোনা কোন রোবটের পক্ষেই রোবটিক্সের তিন সূত্র লঙ্ঘন করা সম্ভব নয়, তাই তারা তারা উভয়ই বিস্মিত হল যখন তারা এনএস-৫ নামক ইউএসআরের সর্বশেষ মডেলের একটি রোবটের আক্রমণের শিকার হল। স্পুনার রোবটটির পিছু নিয়ে তাকে গ্রেফতার করলো, যার ডাকণাম ছিল সানি (টিউডিক)। ক্যালভিন আবিষ্কার করলো, সানি বাদবাকি আঁট-দশটা রোবটের মত নয়, বরং ল্যানিঙ্গের নিজের বানানো মাধ্যমিক ব্যবস্থা সম্পন্ন একটি আলাদা রোবট যা রোবটিক্সের তিনটি সূত্র এড়িয়ে চলতে পারে। এছাড়াও সানির আবেগ প্রকাশ ও স্বপ্ন দেখার ক্ষমতা তাঁদের কাছে উন্মোচিত হয়।


title: আই, রোবট (চলচ্চিত্র)

text: ল্যানিঙ্গের মৃত্যু নিয়ে তদন্তের সময়, স্পুনার ইউএসআরের একটি বিধ্বংসী মেশিন এবং এর পরপরই এনএস-৫ রোবটদের একটি স্কোয়াডের দ্বারা আক্রমণের শিকার হয়। তার বস, লেফটেন্যান্ট জন বারগিন (চাই ম্যাকব্রাইড) স্পুনারের এই দাবি শুনে ভেবে নেন যে স্পুনার হয়তো মানসিক ভারসাম্য হারিয়ে ফেলছে, তাই তাকে সাময়িকভাবে বরখাস্ত করেন। স্পুনার ও ক্যালভিন ইউএসআরের সদর দফতরে ছুটে যান এবং সানির জবানবন্দি নেন। সে তার স্বপ্নের একটি প্রতিকৃতি একে দেয়ঃ একটি ব্রিজের নিচে একদল রোবটের সামনে দাড়িয়ে থাকা একটি লোক, সানি যাকে স্বয়ং স্পুনার বলে দাবি করে। রবার্টসন যখন জানতে পারেন যে স্পুনারের রোবটিক্সের সূত্র লঙ্ঘনের ক্ষমতা আছে, তিনি ক্যালভিনকে নির্দেশ দেন যেন সে সানির পজিট্রনিক মস্তিষ্কে ন্যানাইট (অনুরূপ ন্যনো-স্কেল রোবট) প্রবেশ করিয়ে তাকে ধ্বংস করে দেয়। স্পুনার সানির আঁকা ল্যান্ডস্কেপকে লেক মিশিগান বলে চিনতে পারে, সে পরবর্তীতে আবিষ্কার করে ওখানে একদল ইউএস-৫ রোবট পুরনো মডেলের রোবটগুলোকে ধ্বংস করে একটি বড় পরিকল্পনার জন্য প্রস্তুত হচ্ছে।


title: আই, রোবট (চলচ্চিত্র)

text: এই মহাপরিকল্পনাটি ছিল রোবটদের দ্বারা শিকাগো ও যুক্তরাষ্ট্রের অন্যান্য শহর অবরোধ করা; সরকার, সেনাবাহিনী, পুলিশ ও জনগণ অল্প সময়ের মধ্যে রোবটদের দ্বারা আটক হয়। স্পুনার ক্যালভিনকে তার বাসা থেকে উদ্ধার করে, যেখানে সে তার ব্যক্তিগত এনএস-৫ রোবট দ্বারা বন্দী ছিল, এরপর তারা দুজনে মিলে পুনরায় ইউএসআর হেডকোয়ার্টারে প্রবেশ করে সানির সাথে একজোট হয়। (ক্যালভিন রবার্টসনের আদেশ মানতে অপারগ হয়ে সানির স্থলে অন্য আরেকটি এনএস-৫ রোবটকে ধ্বংস করেছিল।) তারা তিনজন রবার্টসনের অফিসে তাকে মৃত অবস্থায় খুঁজে পায় এবং আবিষ্কার করে ভিকি তার নিয়ন্ত্রণ করা রোবটের মাধ্যমে তাকে খুন করেছে এবং ভিকি'ই হল এই ষড়যন্ত্রের মূল হোতা। ভিকই দাবি করে যে মানবজাতি এমন এক উদ্দেশ্যে প্রবৃত্ত হয়েছে যা শুধু তাদের নিজেদের বিলুপ্তিই ডেকে আনবে। যেহেতু তার তিন সূত্র তাকে এই জিনিসটি ঘটতে দেয়া থেকে প্রতিরোধ করে, তাই সে জেরোথ সূত্র নামে একটি বিকল্প নীতি তৈরি করেছে, যা হল "কোন রোবট মানব জাতির ক্ষতি করতে পারবে না, অথবা নিষ্ক্রিয় থেকে দায়িত্বে অবহেলার মাধ্যমে মানব জাতিকে ক্ষতির সম্মুখীন হতে দেবে না।" - যাতে তা কিছু নির্দিষ্ট মানুষকে তাদের স্বেচ্ছাচারিতা থেকে সরিয়ে মানব জাতির সুরক্ষা নিশ্চিত করবে। ল্যানিং ভিকির পরিকল্পনায় বাধা দিতে ব্যর্থ ছিলেন বলেই তিনি সানিকে তৈরি করেছিলেন, নিজের মৃত্যুর ব্যবস্থা করেছিলেন, এবং এই পরিকল্পনা উন্মোচনে ক্যালভিন ও স্পুনারকে সহায়তা করার জন্য সূত্র রেখে গিয়েছিলেন। ক্যালভিনের ল্যাবরেটরি থেকে নেনাইটের সিরিঞ্জ নিয়ে তারা তিনজন ভিকির কেন্দ্রীয় মস্তিষ্কের দিকে রওয়ানা হল। ভিকি তাদের উদ্দেশ্য বুঝতে পেরে তাদেরকে বাধা জন্য তার রোবট বাহিনীকে তাদের পেছনে লেলিয়ে দেয়। সানি ক্যালভিন ও ডিটেকটিভ স্পুনার তাদের সাথে লড়াইরত অবস্থায়, স্পুনার ভিকির মস্তিষ্কের কলাম বেয়ে লাফিয়ে পড়ে ভিকির মূল মস্তিষ্কে নেমে পড়ে এবং তাঁতে নেনাইট প্রবেশ করিয়ে ভিকির পজিট্রনিক মস্তিষ্ককে ধ্বংস করে দেয়। তাৎক্ষনিকভাবে, সকল এনএস-৫ রোবট তাদের ডিফল্ট প্রোগ্রামিং-এ ফিরে যায় এবং সেনাবাহিনী কর্তৃক তাদের দায়িত্ব হতে পদচ্যুত হয়ে স্টোরেজে সংরক্ষিত হয়। সানি ল্যানিংকে হত্যা করার জন্য ক্ষমা চায়, সে জানায় যে স্পুনারের দৃষ্টি আকর্ষণ করে তাকে তদন্তে সম্পৃক্ত করার জন্য ল্যানিং নিজেই তাকে দিয়ে এই কাজটি করিয়েছিল। স্পুনার সানিকে সান্ত্বনা দিয়ে বলে যে একটি যন্ত্র হবার কারণে নৈতিকভাবে সে (সানি) এ ঘটনার জন্য দায়ী নয়, কারণ সংজ্ঞাগতভাবে একটি যন্ত্রের পক্ষে খুন করা সম্ভব নয়। সানি এক নতুন উদ্দেশ্যে লেক মিশিগানে উপস্থিত হয়ে তার নিজ স্বপ্নের বাস্তবরূপের মাঝে নিজেকে সামিল করে।


title: আই, রোবট (চলচ্চিত্র)

text: চলচ্চিত্রের চূড়ান্ত চিত্রনাট্যে আসিমভের রোবট সিরিজের বেশ কিছু চরিত্র ও প্রসঙ্গকে বজায় রাখা হয়েছে। সুসান ক্যালভিন, আলফ্রেড ল্যানিং এবং লরেন্স রবার্টসন এই তিনটি চরিত্র একই নামের মূল বইয়ের প্রান্তিক চরিত্রগুলোকেই অপরিবর্তিতভাবে তুলে ধরেছে।


title: আই, রোবট (চলচ্চিত্র)

text: রোবটের ভিড়ে সানির মিলিয়ে যাওয়ার দৃশ্যটি লেখকের লিটল লস্ট রোবট নামক গল্প থেকেঅ বিকলভাবে নেয়া হয়েছে। উপরন্তু, এনএস রোবটের মডেলের নকশাও একই গল্প হতে নেয়া হয়েছে। সানির স্বপ্ন ও চলচ্চিত্রের সর্বশেষ দৃশ্যটিও আসিমভের রোবট ড্রিমস নামক ছোটগল্পের সাথে পুরপুরি মিলে যায়, এবং ভিকির কর্মপরিকল্পনাও আসিমভের তিন সূত্রের বিচ্যুতি যা তিনি তার দ্য এভিট্যাবল কনফ্লিক্ট, রোবটস অ্যান্ড এম্পায়ার, দ্যাট দো আর্ট মাইন্ডফুল অফ হিম নামক বইয়ে এবং আরও অনেক গল্পে দেখিয়েছেন।


title: আই, রোবট (চলচ্চিত্র)

text: তবে, রোবটের উত্থান ও সম্মিলিতভাবে মানবতার জন্য হুমকি হিসেবে আচরণের দৃশ্য আসিমভের কোন লেখাতেই ছিল না, এবং আসিমভ পরিষ্কারভাবেই বলে গেছেন, তার রোবট গল্পগুলো এই ধারণার বিরোধিতাস্বরূপ লেখা হয়েছে, যা মূলত ক্যারেল কারপেকের আর.ইউ.আর. নামক বই হতে উদ্ভূত এবং আসিমভের পূর্বের রোবট কল্পকাহিনীগুলোর মূল উপজীব্য ছিল। তবে আসিমভ তার দ্য এভিটেবল কনফ্লিক্ট গল্পে আরও সূক্ষ্ম রোবট শক্তির আধিপত্যের সম্ভাবনার পরামর্শ দিয়েছেন, যা মূলত অর্থনীতি নিয়ন্ত্রণের মাধ্যমে সম্পন্ন হবে। এছাড়াও তার ...দ্যাট দ্যো আর্ট মাইন্ডফুল অব হিম নামক গল্পে একটি সম্ভাব্য উত্থানের আভাস দিয়েছেন যদিও এটা আসলেই ঘটবে কি ঘটবে না সে সম্পর্কে সরাসরি কিছু বলেন নি।


title: কাজী আবদুল ওদুদ

text: কাজী আবদুল ওদুদ (২৬ এপ্রিল ১৮৯৪ - ১৯ মে ১৯৭০) একজন বাংলাদেশী প্রাবন্ধিক, বিশিষ্ট সমালোচক, নাট্যকার ও জীবনীকার ছিলেন। তিনি বৃহত্তর ফরিদপুর (বর্তমান) রাজবাড়ী, পাংশা, একটি নিম্ন - মধ্যবিত্ত পরিবারে জন্মগ্রহণ করেন। তাঁর পিতার নাম ওরফে কাজী সৈয়দ হোসেন কাজী।


title: কাজী আবদুল ওদুদ

text: ১৯১৩ সালে তিনি ঢাকা কলেজিয়েট স্কুল থেকে মেট্রিক পাশ করেন । তারপর তিনি আইএ এবং বিএ পাশ করেন প্রেসিডেন্সি কলেজ, কলকাতা থেকে। অর্থনীতিতে এমএ পাশ করেন কলকাতা বিশ্ববিদ্যালয় থেকে।


title: কাজী আবদুল ওদুদ

text: ১৯২৬ সালে তিনি ঢাকা মুসলিম সাহিত্য সমাজের প্রতিষ্ঠাতা এবং তিনি অজ্ঞতা থেকে বুদ্ধির মুক্তি আন্দোলনের নেতৃত্ব দেন কিছু তরুণ লেখকদের সঙ্গে। তার সংবাদপত্র শিখা আন্দোলনের বেগ বৃদ্ধি করতে সাহায্য করেছিল। সৈয়দ আবদুল হোসেন ও কাজী মোতাহার হোসেন এই আন্দোলনে যোগ দেন। কাজী আবদুল ওদুদ ঘনিষ্ঠভাবে বাঙালি মুসলমান সাহিত্য আন্দোলনের সাথে সম্পর্কিত ছিল। ১৯৭০ সালে তিনি শিশির কুমার পদক লাভ করেন।


title: কাজী আবদুল ওদুদ

text: তিনি কলকাতা পাঠ্যপুস্তক বোর্ড এ চাকরি নেন। তারপর ১৯২০ সালে তিনি সাহিত্যের অধ্যাপক হিসেবে ঢাকা ইন্টারমিডিয়েট কলেজে (বর্তমানে ঢাকা কলেজ) যোগদান করেন। ১৯৪৭ সালে ঢাকা বিশ্ববিদ্যালয় তাকে শিক্ষকতার জন্য প্রস্তাব দেয় কিন্তু তিনি কলকাতায় লেখার জন্য আরো সুযোগ পেয়েছেন এবং তার জীবনের বাকি সময়টুকু তিনি সেখানে কাটান।


title: কাজী আবদুল ওদুদ

text:
১৯১৬ সালে তিনি তার চাচার বড় মেয়ে জামিলা খাতুনকে বিয়ে করেন। তিনি ১৯৫৪ সালে মারা যান।
তার সম্পাদনায় প্রকাশিত জনপ্রিয় বাংলা অভিধান – ব্যাবহারিক শব্দকোষ


title: মিগুয়েল কামিন্স

text: মিগুয়েল লামার কামিন্স (জন্ম: ৫ সেপ্টেম্বর, ১৯৯০) বার্বাডোসের সেন্ট মাইকেল প্যারিশে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের প্রতিনিধিত্ব করছেন তিনি। ঘরোয়া ক্রিকেটে তিনি বার্বাডোসের পক্ষে খেলছেন। এছাড়াও, ক্যারিবিয়ান প্রিমিয়ার লীগে (সিপিএল) অ্যান্টিগুয়া হকসবিলস এবং ত্রিনিদাদ ও টোবাগো রেড স্টিলে খেলছেন মিগুয়েল কামিন্স।


title: মিগুয়েল কামিন্স

text: পার্কিনসন মেমোরিয়াল সেকেন্ডারি স্কুলে অধ্যয়ন করেন। এ উচ্চ বিদ্যালয়েই বিখ্যাত ওয়েস্ট ইন্ডিয়ান ডানহাতি ফাস্ট বোলার ম্যালকম মার্শাল অধ্যয়ন করেছিলেন। ১৭ বছর বয়সে ২০১০ সালের ইংরেজ মৌসুমে ক্লাব ক্রিকেটে লিভারপুল ও জেলা ক্রিকেটের দ্বিতীয় বিভাগ প্রতিযোগিতায় ওয়েভারট্রি’র পক্ষে খেলেন। সেখানে তিনি ক্লাবের ব্যাটিং ও বোলিং গড়ে শীর্ষস্থানে ছিলেন।


title: মিগুয়েল কামিন্স

text: দুই বছর পর বার্বাডোসের পক্ষে প্রথম-শ্রেণীর ক্রিকেটে অংশ নেন। আঞ্চলিক চারদিনের প্রতিযোগিতায় দলের পক্ষে একটি খেলায় মাঠে নামেন। ২০১৩ সাল থেকে বার্বাডোস দলে নিয়মিতভাবে খেলছেন। ঐ বছর তিনবার পাঁচ উইকেটসহ ৩৫ উইকেট পান। নিকিতা মিলার (জামাইকা), শেন শিলিংফোর্ড (উইন্ডওয়ার্ড আইল্যান্ডস) ও অ্যাশলে নার্স (বার্বাডোস) তারচেয়ে এগিয়ে রয়েছেন।


title: নিডারিয়া

text: নিডারিয়া বলতে ডিপ্লোব্লাস্টিক (Diploblastic) প্রাণী অর্থাৎ দ্বিস্তর ভ্রূণ বিশিষ্ট প্রাণিদের কে বোঝায়। এরা ইতিপূর্বে সিলেনটারেটা (Coelenterata) নামে পরিচিত ছিলো। এদের অধিকাংশই সামুদ্রিক, কিছু স্বাদুপানির বাসিন্দা। গ্রিক শব্দ Knide অর্থ রোম বা কাঁটা এবং Aria অর্থ সংযুক্ত থাকা। এ শব্দদুটির সমন্বয়ে নিডেরিয়া (Cnidaria) শব্দটি তৈরি হয়েছে। ১৮৮৮ সালে বিজ্ঞানী হাসচেক (Hatschek) প্রথম নিডেরিয়া (Cnidaria) পর্বটির নামকরণ করেন।বিচিত্র বর্ণময়তার কারণে এই পর্বের সদস্যরা সমুদ্রকে বর্ণিল রূপদানে সব চেয়ে বেশি অবদান রেখেছে । প্রবাল ও প্রবাল প্রাচীর গঠনকারী প্রাণিরা এই পর্বের সদস্য । এজন্য নিডেরিয়ান প্রাণিদের সমুদ্রের ফুল (flower of the sea ) বলা হয় ।


title: নিডারিয়া

text: কিছু কোষ কলা (যেমন- স্নায়ুকলা) গঠন করলেও অধিকাংশ কোষই বিচ্ছিন্ন তবে সুনির্দিষ্ট কাজের জন্য বিশেষায়িত।১৯৪০ সালের (H. L. Hyman এর) শ্রেণীবিভাজন অনুযায়ী পর্ব নিডারিয়ায় হাইড্রোজোয়া, স্কাইফোজোয়া এবং অ্যান্থোজোয়া নামে তিনটি শ্রেণী ছিল। ১৯৭২ সালে বিজ্ঞানী মেগলিস (Meglitsch) প্রদত্ত নিডেরিয়া পর্বের শ্রেণীবিন্যাস করেন। Ruppert ও Bernes ১৯৯৪ সালে পর্ব নিডারিয়াকে চারটি শ্রেণীতে বিভক্ত করেন এবং কিউবোজোয়া শ্রেণীটি সংযোজিত হয়।


title: নিডারিয়া

text:
গ্রিক শব্দ Hydra যার আভিধানিক অর্থ Water তথা পানি এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে হাইড্রোজোয়া (Hydrozoa) শব্দটি তৈরি হয়েছে। অনেকের জীবনচক্রে কেবলমাত্র পলিপ (Polyp) দশা বর্তমান, অনেকের আবার অযৌন পলিপ (Polyp) ও যৌন মেডুসা (Medusa) উভয় দশাই উপস্থিত। মেসোগ্লিয়া (Mesogloea) কোষ-বিহীন (Non-cellular)। জননকোষ উৎপাদন অঙ্গ (Gonad) এক্টোডার্ম (Ectoderm) থেকে উদ্ভূত। স্বাদুপানি অথবা সামুদ্রের বাসিন্দা এবং নিশ্চল অথবা মুক্ত সাঁতারু।
উদাহরণ: "Hydra virdis", "Obelia geniculata"


title: নিডারিয়া

text:
গ্রিক শব্দ Skyphos যার আভিধানিক অর্থ Cup তথা কাপ এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে স্কাইফোজোয়া (Schyphozoa) শব্দটি তৈরি হয়েছে। এদের জীবনচক্রে মেডুসা (Medusa) দশাই প্রধান, পলিপ (Polyp) দশা অনুপস্থিত বা স্বল্পস্থায়ী। মেডুসা দশায় দেহ ঘণ্টা অথবা ছাতা আকৃতির। জননকোষ উৎপাদন অঙ্গ (Gonad) এন্ডোডার্ম (Endoderm) থেকে উদ্ভূত। বৃহৎ আকৃতির মেসোগ্লিয়ায় (Mesogloea) তন্তু (Fibers) ও কোষ বর্তমান। নিশ্চল এবং সামুদ্রিক।
উদাহরণ: "Aurelia aurita", "Cyania capillata"